|  |  |  |  |  |
| --- | --- | --- | --- | --- |
| Številka: 007 - 503/2020/52 | | | | |
| Ljubljana, 30. 6. 2025 | | | | |
| EVA 2020-2330-0137 | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | |
| ZADEVA: Predlog Zakona o zdravju živali – predlog za obravnavo | | | | | | | | | |
| 1. Predlog sklepov vlade: | | | | | | | | | |
| Na podlagi drugega odstavka 2. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na seji dne … pod točko … sprejela naslednji  SKLEP:   1. Vlada Republike Slovenije je določila besedilo Predloga Zakona o zdravju živali – prva obravnava (PONOVNA OBRAVNAVA) in ga pošlje v obravnavo Državnemu zboru.   2. Vlada Republike Slovenije s Predlogom Zakona o zdravju živali nadomešča Predlog Zakona o zdravju živali, ki ga je sprejela na 159. redni seji dne 19. 6. 2025.  Barbara Kolenko Helbl  generalna sekretarka  Priloga:   * Predlog Zakona o zdravju živali   Sklep prejmejo:   * Državni zbor Republike Slovenije; * Ministrstvo za kmetijstvo, gozdarstvo in prehrano; * Služba Vlade Republike Slovenije za zakonodajo; * Ministrstvo za finance. | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | |
| / | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | |
| * Vida Znoj, generalna direktorica UVHVVR, * Matjaž Guček, namestnik generalne direktorice UVHVVR, * Damjana Grobelšek, vodja Sektorja za zdravje in dobrobit živali, UVHVVR, * Urška Galjot, Vodja sektorja za mednarodne zadeve, UVHVVR, * Benedikt Jeranko, Vodja Sektorja za identifikacijo in registracijo živali in informacijske sisteme, UVHVVR, * Jedrt Maurer Wernig, Sektor za zdravje in dobrobit živali, UVHVVR, * mag. Aleksandra Hari, Sektor za zdravje in dobrobit živali, UVHVVR, * Tina Arič, Sektor za zdravje in dobrobit živali, UVHVVR, * Laura Potočnik, Sektor za identifikacijo in registracijo živali in informacijske sisteme, UVHVVR, * Zlatko Kafel, Sektor za identifikacijo in registracijo živali in informacijske sisteme, UVHVVR, * Viko Leskovec, pravna služba MKGP, * Polona Cankar, Služba za splošne zadeve, UVHVVR. | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | |
| Pri pripravi predloga zakona ni sodeloval noben zunanji strokovnjak ali pravna oseba. | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | |
| * Mateja Čalušić, ministrica za kmetijstvo, gozdarstvo in prehrano, * Maša Žagar, državna sekretarka, * Ervin Kosi, državni sekretar, * Vida Znoj, generalna direktorica UVHVVR, * Matjaž Guček, namestnik generalne direktorice UVHVVR, * Damjana Grobelšek, vodja Sektorja za zdravje in dobrobit živali, UVHVVR, * Jedrt Maurer Wernig, Sektor za zdravje in dobrobit živali, UVHVVR, * Laura Potočnik, Sektor za identifikacijo in registracijo živali in informacijske sisteme, UVHVVR, * Zlatko Kafel, Sektor za identifikacijo in registracijo živali in informacijske sisteme, UVHVVR, * Urška Galjot, Vodja sektorja za mednarodne zadeve, UVHVVR, * Polona Cankar, Služba za splošne zadeve, UVHVVR. | | | | | | | | | |
| 5. Kratek povzetek gradiva: | | | | | | | | | |
| Zakon o zdravju živali ureja izvajanje Uredbe (EU) 2016/429 Evropskega Parlamenta in Sveta z dne 9. marca 2016 o prenosljivih boleznih živali in o spremembi ter razveljavitvi določenih aktov na področju zdravja živali („Pravila o zdravju živali“) (UL L št. 84 z dne 31. 3. 2016, str. 1), zadnjič spremenjene z Uredbo (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (Uredba o uradnem nadzoru) (UL L št. 95 z dne 7. 4. 2017, str. 1), (v nadaljnjem besedilu: Uredba 2016/429/EU). Z Uredbo 2016/429/EU se na novo ureja področje zdravja živali, ki je bilo do sprejema te Uredbe urejeno s skoraj 50 osnovnimi direktivami in uredbami ter okoli 400 akti sekundarne zakonodaje, od katerih so bili nekateri sprejeti že leta 1964.  Zakon naslavlja le tista pravila, ki so puščena v ureditev posameznim državam članicam.  Glavni poudarki, ki jih ureja predlagani Zakon:   * določa pristojni organ za izvajanje Uredbe 2016/429/EU, ki je Uprava za varno hrano, veterinarstvo in varstvo rastlin; * določa pooblastila generalnega direktorja Uprave (vodje veterinarske službe); * posebej opredeljuje državno središče za nadzor bolezni ter operativno strokovno skupino; * določene so odškodnine do katerih je upravičen izvajalec dejavnosti, za živali, ki so bile ubite ali zaklane ter za predmete in surovine, ki so bili uničeni, poškodovani ali pokvarjeni, pri uresničevanju ukrepov za nadzor in izkoreninjenje določenih bolezni po tem zakonu ter postopek za izplačilo odškodnin; * opredeljeni so stroški, ki jih je dolžen plačati izvajalec dejavnosti in stroški, ki za zagotavljanje najmanjšega obsega zdravstvenega varstva živali in ukrepov ter storitev po tem zakonu bremenijo proračun Republike Slovenije; * določa nacionalni seznam bolezni, ter ukrepe za njihovo preprečevanje in obvladovanje; * določa podrobnejše ukrepe za biološko zaščito, ki jih morajo izvajati izvajalci dejavnosti; * določa redno izvajanje aktivnosti za vzpodbujanje izvajalcev dejavnosti in oseb, ki prihajajo v stik z živalmi, k pridobivanju, ohranjanju in krepitvi ustreznih znanj o zdravju živali; * določa prenos izvajanja nekaterih uradnih dejavnosti na veterinarje, ki niso uradni veterinarji; * obveščanje javnosti ob tveganju in resni ogroženosti zdravja živali in ljudi; * uradne laboratorije na področju zdravja živali; * podrobneje določa postopke za prijavo bolezni s seznama ter regije za prijavo in poročanje o boleznih s seznama; * ureja veterinarske obiske, ki jih zagotovijo izvajalci dejavnosti; * spremljanje bolezni s seznama; * programe izkoreninjenja in status prost bolezni; * načrte ukrepov in simulacijske vaje; * uporabo veterinarskih zdravil za preprečevanje in obvladovanje bolezni; * podrobneje so opredeljeni nekateri ukrepi za obvladovanje bolezni s seznama (sum na bolezen in preiskava suma, uradna potrditev bolezni, epidemiološka poizvedba in ukrepi pri divjih živalih); * določa obveznosti glede registracije obratov ter možnost odstopanja od zahteve za registracijo določenih obratov; * določa zahteve glede odobritve določenih obratov in postopke; * podrobneje določa registre obratov in določenih izvajalcev dejavnosti, pridobivanje in uporabo podatkov, povezovanje zbirk podatkov, dostop do podatkov in njihovo posredovanje; * vodenje evidenc; * podrobneje ureja zahteve za sledljivost gojenih kopenskih živali in zarodnega materiala (sistem za identifikacijo in registracijo gojenih kopenskih živali, računalniško zbirko podatkov o gojenih kopenskih živalih, identifikacijske dokumente, dokumente o premiku in druge dokumente za zagotavljanje sledljivosti, obveznosti izvajalcev dejavnosti v zvezi z identifikacijo, registracijo in sledljivostjo živali ter zarodnega materiala); * dodatne zahteve glede premikov živali in zarodnega materiala ter proizvodov v Uniji ter pri izvozu in uvozu v Unijo; * veterinarsko spričevalo; * možnost uvedbe nacionalnih ukrepov; * obveznosti v zvezi z registracijo, odobritvijo, registri, vodenjem evidenc in premiki vodnih živali; * podrobneje določa nekatere ukrepe pri vstopu v Unijo in izvozu; * podrobneje določa nekatere zahteve v zvezi z netrgovskimi premiki hišnih živali; * ukrepe v nujnih primerih; * sankcije za neizvajanje določb Uredbe 2026/429/EU in tega zakona.   **Razlogi za nadomestitev gradiva in vključene spremembe:**  S predlogom Zakona o zdravju živali se nadomešča predlog Zakona o zdravju živali, ki ga je Vlada sprejela na 159. redni seji z dne 19. 6. 2025. Nadomestitev prvotnega predloga z novim se opravi na podlagi 118. člena Poslovnika Državnega zbora, ker prvotni zakon spreminja Zakon o kmetijstvu, katerega spremembe so že v zakonodajnem postopku, saj hkratna obravnava obeh zakonov ni mogoča. V 92. členu se zato črta tretji odstavek, ki je določal črtanje 156. člena Zakona o kmetijstvu. Prav tako se 92. člen spreminja v delu izrazoslovja tako, da ureja prenehanje uporabe nekaterih določb v Zakonu o veterinarskih merilih skladnosti, saj v navedeni zakon posega tudi predlog Zakona o varni hrani in krmi.  V preostalem delu se vsebina zakona ne spreminja. | | | | | | | | | |
| 6. Presoja posledic za: | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | **DA**/NE |
| b) | usklajenost slovenskega pravnega reda s pravnim redom Evropske unije | | | | | | | | **DA**/NE |
| c) | administrativne posledice | | | | | | | | **DA**/NE |
| č) | gospodarstvo, zlasti mala in srednja podjetja ter konkurenčnost podjetij | | | | | | | | **DA**/NE |
| d) | okolje, vključno s prostorskimi in varstvenimi vidiki | | | | | | | | DA/**NE** |
| e) | socialno področje | | | | | | | | DA/**NE** |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | DA/**NE** |
| 7.a Predstavitev ocene finančnih posledic nad 40.000 EUR:  Glede na sedanjo ureditev bo treba za prenovo sistema registracije obratov ter identifikacije in registracije živali ter uskladitev z zahtevami Uredbe 2016/429/EU nameniti finančna sredstva v višini 1.000.000 € - razporejeno na tri leta po uveljavitvi zakona, ki pa so zagotovljena v okviru sprejetega proračuna. Sredstva se bodo porabila v letu 2026 v znesku 300.000 €, v letu 2027 350.000 € in v letu 2028 350.000 €.  Poleg tega je potrebno zaradi povečanega obsega dela za nadgradnjo obstoječega sistema, vzpostavitev, vzdrževanje in upravljanje novih sistemov v skladu z zahtevami Uredbe 2016/429/EU zagotoviti dvig kadrovskega načrta na UVHVVR za 2 novi zaposlitvi za nedoločen čas. Novi zaposlitvi sta predvideni v letu 2026. Dodatna finančna sredstva za 2 novi zaposlitvi v letu 2026 v višini 72.000 € in za nadaljnja leta so zagotovljena v sprejetem proračunu.  Finančna sredstva so že zagotovljena za leti 2025 in 2026 v sprejetih proračunih. Za leti 2027 in 2028 bodo sredstva zagotovljena ob pripravi proračunov za leti 2027 in 2028.  Zakon ureja področje registracije obratov in identifikacije ter registracije živali. Registracija določenih obratov, v katerih so nastanjene živali ali shranjen zarodni material, in prevoznikov, ki jih prevažajo, je potrebna za zagotavljanje spremljanja, preprečevanja, nadzora in izkoreninjenja bolezni živali. Obrati, v katerem so nastanjene živali ali shranjen zarodni material, ki predstavljajo posebno tveganje za zdravje živali, morajo biti odobreni s strani pristojnega organa.  Glede na obstoječe stanje je treba za izvajanje Uredbe 2016/429/EU in v skladu s tem zakonom, na področju registracije obratov in zagotavljanja sledljivosti živali izvesti vsebinsko nadgradnjo in tehnološko prenovo obstoječih sistemov. V zakonu je postavljena nova pravna podlaga za vodenje obstoječe Evidence imetnikov rejnih živali in Evidence rejnih živali, ko jo nadomesti Register obratov.  V okviru vsebinske prenove se vzpostavi enoten sistem izdaje identifikacijskih številk obrata za vse namene registracije in odobritve obratov in subjektov iz Uredbe 2016/429/EU, torej registracija in odobritev obratov gojenih kopenskih živali, registracija in odobritev obratov akvakulture, prevozniki in transportna sredstva, evidentiranje lokacij relevantnih za divje živali ali druge negojene živali in druge namene iz uredbe. Treba je nadgraditi sistem, da bo ustrezal potrebam registracije naštetih obratov in subjektov. Treba je pregledati in dopolniti nabor živalskih vrst, za gojenje katerih je obvezna registracija, in opredeliti kriterije za obrate z nizkim tveganjem, pri katerih registracija obrata ni obvezna. Treba je tudi dopolniti nabor informacij, ki se zbirajo ob registraciji, odobritvi ali evidentiranju ter opredeliti integracije z drugimi informacijskimi sistemi v državni upravi. V okviru tehnološke prenove je potrebno pripraviti novo aplikativno rešitev, ki bo ustrezala sedanjim standardom za informacijske rešitve v državni upravi, ki so določeni z Uredbo o informacijski varnosti in s smernicami za razvoj informacijskih rešitev, objavljenimi na portalu NIO (https://nio.gov.si).   * Zakon ureja ukrepe in stroške za izkoreninjenje bolezni kategorije A, za katere se sredstva zagotovijo iz proračuna (pokončanje živali, odstranjevanje in neškodljivo uničenje, spremljanje, preiskave,...) v okviru finančnega načrta MKGP.   Nekateri ukrepi, ki se izvajajo po pojavu bolezni kategorije A na podlagi tega zakona, so lahko tudi sofinancirani s strani EU v okviru nujnih ukrepov v skladu z Uredbo (EU) 2021/690 (program Enotni trg).  Zakon o zdravju živali nima finančnih posledic za druga javno finančna sredstva. | | | | | | | | | |
| I. Ocena finančnih posledic, ki niso načrtovane v sprejetem proračunu | | | | | | |
|  | | | Tekoče leto (t) | t + 1 | t + 2 | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | |  |  |  | | |  |
| Predvideno povečanje (+) ali zmanjšanje (**–**) prihodkov občinskih proračunov | | |  |  |  | | |  |
| Predvideno povečanje (+) ali zmanjšanje (**–**) odhodkov državnega proračuna | | |  |  |  | | |  |
| Predvideno povečanje (+) ali zmanjšanje (**–**) odhodkov občinskih proračunov | | |  |  |  | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  |  |  | | |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| II. Finančne posledice za državni proračun | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | |
| Ime proračunskega uporabnika | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | | | | Znesek za t + 1 | |
| 2337 - Uprava za varno hrano, veterinarstvo in varstvo rastlin | 2337-25-0005 Vodenje sistema sledljivosti živali 2025-29 | 130029 Identifikacija in registracija živali | 1.455.000,00 | | | | 1.345.000,00 | |
| 2337 - Uprava za varno hrano, veterinarstvo in varstvo rastlin | 2337-17-0011 Odškodnine na področju veterin. in var. rastlin | 130031 Odškodnine za področje varne hrane | 210.000,00 | | | | 210.000,00 | |
| 2337 - Uprava za varno hrano, veterinarstvo in varstvo rastlin | 2337-17-0010 Preventivno in predpisano zdrav. var. živali | 130040 Predpisano in preventivno zdravstveno varstvo živali in ukrepi v veterini | 7.200.000,00 | | | | 6.700.000,00 | |
| 2337 - Uprava za varno hrano, veterinarstvo in varstvo rastlin | 2337-25-0003 Podporne aktivnosti za izvajanje dejavnosti Uprave | 130043 Plače | 22.633.000,00 | | | | 26.011.257,00 | |
| SKUPAJ | | |  | | | |  | |
| II.b Manjkajoče pravice porabe bodo zagotovljene s prerazporeditvijo: | | | | | | | | |
| Ime proračunskega uporabnika | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | | | | Znesek za t + 1 | |
|  |  |  |  | | | |  | |
|  |  |  |  | | | |  | |
| SKUPAJ | | |  | | | |  | |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | |
| Novi prihodki | | | | Znesek za tekoče leto (t) | | | | Znesek za t + 1 |
|  | | | |  | | | |  |
|  | | | |  | | | |  |
|  | | | |  | | | |  |
| SKUPAJ | | | |  | | | |  |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   /   1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  UVHVVR ima v okviru finančnega načrta zagotovljena sredstva za izvajanje ukrepov po tem zakonu in sicer:   * 2337-25-0005 Vodenje sistema sledljivosti živali 2025-29, 130029 Identifikacija in registracija živali, * 2337-17-0011 Odškodnine na področju veterin. in var. rastlin, 130031 Odškodnine za področje varne hrane, * 2337-17-0010 Preventivno in predpisano zdrav. var. živali, 130040 Predpisano in preventivno zdravstveno varstvo živali in ukrepi v veterini, * 2337-25-0003 Podporne aktivnosti za izvajanje dejavnosti Uprave, 130043 Plače.   Finančna sredstva so že zagotovljena za leti 2025 in 2026 v sprejetih proračunih. Za leti 2027 in 2028 bodo sredstva zagotovljena ob pripravi proračunov za leti 2027 in 2028.  Zakon ureja ukrepe in stroške za izkoreninjenje bolezni kategorije A, za katere se sredstva zagotovijo iz proračuna (pokončanje živali, odstranjevanje in neškodljivo uničenje, spremljanje, preiskave,...) v okviru finančnega načrta MKGP.  Nekateri ukrepi, ki se izvajajo po pojavu bolezni kategorije A na podlagi tega zakona, so lahko tudi sofinancirani s strani EU v okviru nujnih ukrepov v skladu z Uredbo (EU) 2021/690 (program Enotni trg).  **II.b Manjkajoče pravice porabe bodo zagotovljene s prerazporeditvijo:**  **II.c Načrtovana nadomestitev zmanjšanih prihodkov in povečanih odhodkov proračuna:**  / | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev**  **/** | | | | | | | | |
| **8. Predstavitev sodelovanja z združenji občin:** | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | DA/**NE** |
| Gradivo (predpis) je bilo poslano v mnenje:   * Skupnosti občin Slovenije SOS: DA/**NE** * Združenju občin Slovenije ZOS: DA/**NE** * Združenju mestnih občin Slovenije ZMOS: DA/**NE**   Predlogi in pripombe združenj so bili upoštevani:   * v celoti, * večinoma, * delno**,** * niso bili upoštevani.   Bistveni predlogi in pripombe, ki niso bili upoštevani. | | | | | | | | |
| **9. Predstavitev sodelovanja javnosti:** | | | | | | | | |
| Gradivo je bilo predhodno objavljeno na spletni strani predlagatelja: | | | | | **DA**/NE |
| (Če je odgovor NE, navedite, zakaj ni bilo objavljeno.) | | | | | | | | |
| (Če je odgovor DA, navedite:  Datum objave: 27. 1. 2025  V razpravo so bili vključeni:   * Veterinarska zbornica Slovenije; * UL-VF, Nacionalni veterinarski inštitut; * Kmetijsko gozdarska zbornica Slovenije; * Zadružna zveza Slovenije; * Sindikat kmetov Slovenije; * Združenje hribovskih in gorskih kmetij; * Zveza kmetic Slovenije; * Kmečka iniciativa; * Združenje slovenske podeželske mladine; * Čebelarska zveza Slovenije; * Združenje ekoloških čebelarjev Slovenije; * Zdravo z glavo; * Zveza nevladnih organizacij za zaščito živali Slovenije; * Ministrstvo za naravne vire in prostor; * Gospodarska zbornica Slovenije – Združenje kmetijskih in živilskih podjetij.   Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):   * Nevladne organizacije na področju kmetijstva (KGZS, ZZS, SKS, ZHGKS, ZKS, Kmečka iniciativa in ZSPM) so podale skupne pripombe, ki so se nanašale na strukturo zakona, stroške nekaterih ukrepov (npr. cepljenja za kategorijo C bolezni, odškodnine), prisotnost izvajalcev dejavnosti ob obisku veterinarja,… * Podobne pripombe je podalo GZS ZKŽP. * Zveza nevladnih organizacij za zaščito živali Slovenije je podala predlog, da se izvajalce dejavnosti zaveže k pridobivanju znanja o zdravju živali ter pozvalo k dodatni opredelitvi pokončanja živali v okviru ukrepov za izkoreninjanje bolezni, da se upošteva vse vidike dobrobiti živali. * Čebelarska zveza Slovenije je opozorila na določene pomanjkljivosti v zvezi z obstoječimi pravilniki, načinom določitve tržne vrednosti živali in podala zahtevo, da HGČZ ostane regulirana bolezen. * MNVP je podalo predlog, da se obratov akvakulture registra le, če v obratu ni invazivnih tujerodnih vrst. * Združenje ekoloških čebelarjev je podalo predloge glede registracije čebelnjakov in izpostavilo določene pomanjkljivosti trenutnega sistema. * Zdravo z glavo je podalo zahtevo glede pogojev za označevanje ekoloških proizvodov v zvezi z izvajanjem ukrepov za obvladovanje bolezni.   Pripombe so bile delno upoštevane. Nejasnosti in odgovore ter obrazložitve smo predstavili tudi na sestankih posvetovalne skupine, v katero so bili vključene NVO na področju kmetijstva in drugi deležniki, ki so izkazali interes. Sestanka sta potekala 27. 2. 2025 in 5. 3. 2025 na Upravi za varno hrano, veterinarstvo in varstvo rastlin.  Upoštevani so bili:   * v celoti, * večinoma, * **delno**, * niso bili upoštevani.   Bistvena mnenja, predlogi in pripombe, ki niso bili upoštevani, ter razlogi za neupoštevanje: predlogi v zvezi z izplačevanjem odškodnin so bili zavrnjeni, saj je šlo za nerazumevanje pravnih postopkov. Prav tako ni bila upoštevana pripomba glede določitve financiranja ukrepov za bolezni, ki sodijo v kategorijo »gospodarskih« bolezni, za obvladovanje katerih se lahko individualno odloči izvajalec dejavnosti.  Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | **DA**/NE |
| **11. Gradivo je uvrščeno v delovni program vlade:** | | | | | DA/**NE** |
| Mateja Čalušić  ministrica | | | | | | | | |

II. BESEDILO ČLENOV

PREDLOG

(2020-2330-0137)

|  |  |
| --- | --- |
| ZAKON  O ZDRAVJU ŽIVALI | |
| I. UVOD | |
| 1. OCENA STANJA IN RAZLOGI ZA SPREJEM PREDLOGA ZAKONA | |
| Glavni razlog za sprejem zakona je nova ureditev področja zdravja živali na nivoju EU. Zakon o zdravju živali ureja izvajanje Uredbe 2016/429/EU o prenosljivih boleznih živali in o spremembi ter razveljavitvi določenih aktov na področju zdravja živali („Pravila o zdravju živali“).  Uredba je bila objavljena leta 2016, uporabljati se je začela 21. aprila 2021.  Z Uredbo 2016/429/EU se na novo ureja področje zdravja živali, ki je bilo do sprejema te Uredbe urejeno s skoraj 50 osnovnimi direktivami in uredbami ter okoli 400 akti sekundarne zakonodaje, od katerih so bili nekateri sprejeti že leta 1964. Uredba med drugim določa splošna pravila in odgovornost DČ EU, da vzpostavijo vse potrebne registre in sistem za identifikacijo gojenih kopenskih živali akvakulture, kar je pomemben del splošnega koncepta za obvladanje prenosljivih bolezni.  Področje zdravja živali je trenutno v Sloveniji urejeno z Zakonom o veterinarstvu ter Zakonom o veterinarskih merilih skladnosti. Poleg tega so določene vsebine, ki jih ureja Uredba 2016/429/EU, imele pravno podlago tudi v Zakonu o kmetijstvu, ki pa jo z zakonom o zdravju živali v celoti urejamo, kot tudi izhaja iz Uredbe 2016/429/EU, v tem zakonu.  Celoten seznam nacionalnih predpisov, ki urejajo področje zdravja živali:   * Zakon o veterinarstvu (ZVet-1) (Uradni list RS, št. 33/01, 45/04 – ZdZPKG, 62/04 – odl. US, 93/05 – ZVMS, 90/12 – ZdZPVHVVR in 22/18) * Zakon o veterinarskih merilih skladnosti (ZVMS)(Uradni list RS, št. 93/05, 90/12 – ZdZPVHVVR, 23/13 – ZZZiv-C, 40/14 – ZIN-B in 22/18) * Uredba o izvajanju uredbe (EU) o uradnem nadzoru in drugih uradnih dejavnostih na področju živil, krme, zdravja in dobrobiti živali ter zdravja rastlin in fitofarmacevtskih sredstev (Uradni list RS, št. 129/20 in 32/24) * Ostala zakonodaja s [področja zdravja živali](https://www.gov.si/drzavni-organi/organi-v-sestavi/uprava-za-varno-hrano-veterinarstvo-in-varstvo-rastlin/zakonodaja/#e20221), [s področja identifikacije in registracije živali](https://www.gov.si/drzavni-organi/organi-v-sestavi/uprava-za-varno-hrano-veterinarstvo-in-varstvo-rastlin/zakonodaja/#e20259).   Seznam predpisov Evropske unije:   * Uredba (EU) 2016/429 Evropskega parlamenta in Sveta z dne 9. marca 2016 o prenosljivih boleznih živali in o spremembi ter razveljavitvi določenih aktov na področju zdravja živali („Pravila o zdravju živali“) (UL L št. 84, 31.3.2016, str. 1) in predpisi, sprejeti na njeni podlagi * Uredba (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (Uredba o uradnem nadzoru) (UL L št. 95 z dne 7. 4. 2017, str. 1), zadnjič spremenjene z Delegirano uredbo Komisije (EU) 2023/842 z dne 17. februarja 2023 o dopolnitvi Uredbe (EU) 2017/625 Evropskega parlamenta in Sveta v zvezi s pravili za izvajanje uradnega nadzora za preverjanje skladnosti z zahtevami glede dobrobiti živali za prevoz živali s plovili za prevoz rejnih živali (UL L št. 109 z dne 24. 4. 2023, str. 1) | |
| 2. CILJI, NAČELA IN POGLAVITNE REŠITVE PREDLOGA ZAKONA | |
| 2.1 Cilji  Cilj predlaganega zakona je urejanje pravil za preprečevanje in obvladovanje bolezni živali, ki se prenašajo na živali ali na ljudi, za izvajanje Uredbe 2016/429/EU ter izvajanje Uredbe 2017/625/EU v delu, ki se nanaša na prenos drugih uradnih dejavnosti na veterinarje, ki niso uradni veterinarji in na druge fizične ali pravne osebe. Predlog zakona določa pristojni organi za izvajanje strokovnih, upravnih in nadzornih nalog ter podrobneje določa obveznosti in dolžnosti različnih izvajalcev dejavnosti ter ureja tudi stroške v zvezi z izvajanjem tega zakona. Podrobneje opredeljuje pridobivanje in uporabo podatkov, povezovanje zbirk podatkov, dostop do podatkov, posredovanje in vpogled v podatke iz zbirk podatkov in elektronski dostop do podatkov v zbirkah podatkov za izvajalce dejavnosti. Cilj zakona je zagotoviti boljše zdravje živali v podporo trajnostni kmetijski proizvodnji in proizvodnji akvakulture ter zmanjšanje neželenih učinkov na zdravje živali, javno zdravje in okolje, ki ga imajo določene bolezni in ukrepi, sprejeti za preprečevanje in obvladovanje teh bolezni.  Poleg tega zakon predstavlja pravno podlago za podrobnejšo ureditev pravil, ki jih uredba pušča v urejanje državam članicam. | |
|  | |
| 2.2 Načela | |
| Predlog zakona upošteva naslednja načela:   * načelo potrebnosti pravnega urejanja: priprava zakona je potrebna za izvajanje Uredbe 2016/429/EU in Uredbe 2017/625/EU v delu, ki se nanaša na prenos drugih uradnih dejavnosti; rešitve temeljijo na strokovnih podlagah in analizi obstoječega stanja; * načelo sorazmernosti: predlagani ukrepi, vključno s strožjimi sankcijami in posebnimi pristojnostmi uradnega veterinarja, so sorazmerni zasledovanemu cilju in v ustreznem ravnovesju z varovanjem pravic posameznikov; * načelo določnosti: predlagane rešitve so oblikovane jasno, razumljivo in nedvoumno, kar zagotavlja pravno varnost naslovnikov in omogoča enostavno izvajanje predpisa v praksi; * načelo skladnosti s pravnim redom: predlagane določbe so usklajene z veljavnim pravnim redom Republike Slovenije ter z mednarodnimi in evropskimi obveznostmi na področju zdravja živali; * načela primerne ravni pravne ureditve: sistemska vprašanja in temeljne pravice ter dolžnosti se urejajo na zakonski ravni, medtem ko se tehnični in izvedbeni vidiki prenašajo na podzakonske predpise; * načela normativne ekonomičnosti in preglednosti: predlog zakona vsebuje zgolj nujne rešitve za dosego zakonitega cilja, pri čemer se zagotavlja preglednost, strnjenost in enostavna uporaba določb v praksi; * načela učinkovitosti in izvršljivosti: rešitve omogočajo učinkovito izvajanje zakonodaje in nadzora, kar vključuje posebne ukrepe uradnih veterinarjev za zagotavljanje zdravja živali in ljudi ter varne hrane. | |
| 2.3 Poglavitne rešitve | |
| 1. **Predstavitev predlaganih rešitev:**  Zakon o zdravju živali ureja izvajanje Uredbe 2016/429/EU o prenosljivih boleznih živali in o spremembi ter razveljavitvi določenih aktov na področju zdravja živali („Pravila o zdravju živali“).Pri pripravi zakona je bila upoštevana obstoječa zakonska ureditev, ki jo predstavljajo zakon o veterinarstvu (organizacija veterinarske službe, koncesije,...), Zakon o veterinarskih merilih skladnosti ter Uredba o izvajanju uredbe o uradnem nadzoru. Določena pravila, ki jih določa Uredba 2016/429/EU in so pri nas že urejena s prej omenjenima zakonoma (ali pravilniki), so prenesena v ta zakon.Sistemska vprašanja in temeljne pravice ter dolžnosti so urejene na zakonski ravni, medtem ko se tehnični in izvedbeni vidiki prenašajo na podzakonske predpise.Tako so v Uredbi in podrobneje v predlogu zakona določena pravila za preprečevanje in obvladovanje bolezni živali, ki se prenašajo na živali ali na ljudi. Določen je seznam in kategorizacija bolezni živali, ki zadevajo Unijo. Dodatno k temu se na podlagi zakona lahko pripravi tudi nacionalni seznam bolezni, ki so pomembne za Slovenijo in za katere lahko predpišemo določene ukrepe, ki pa ne smejo vplivati na delovanje notranjega trga.Jasno so določene odgovornosti glede zdravja živali, zgodnje ugotavljanje bolezni, prijavljanje bolezni in poročanje o njih, spremljanje, programi izkoreninjenja ter status prost bolezni. Posebej je opredeljeno ozaveščanje o boleznih, pripravljenost nanje in njihovo obvladovanje.Uredba med drugim določa tudi splošna pravila in odgovornost držav članic EU, da vzpostavijo vse potrebne registre in sistem za identifikacijo gojenih kopenskih živali in živali iz akvakulture, kar je pomemben del splošnega koncepta za obvladanje prenosljivih bolezni. Določeni so pogoji za registracijo in odobritev obratov in prevoznikov, premiki in sledljivost živali, zarodnega materiala in proizvodov živalskega izvora znotraj Unije. Uredba dopušča določena odstopanja in podrobnejšo ureditev državam članicam, ki jih ureja predlog zakona.Posebno poglavje ureja vstop živali, zarodnega materiala in proizvodov živalskega izvora v Unijo in izvoz takšnih pošiljk iz Unije. Podrobneje so urejeni tudi netrgovski premiki hišnih živali. Ob pojavu posebno nevarnih boleznih živali pa je na podlagi Uredbe omogočeno sprejemanje nujnih ukrepov, s katerimi se lahko prepreči vnos oziroma širjenje bolezni po Uniji.Zakon ureja tudi izvajanje Uredbe 2017/625/EU o uradnem nadzoru v delu, ki se nanaša na prenos drugih uradnih dejavnosti na veterinarje, ki niso uradni veterinarji in na druge fizične ali pravne osebe ter stroške v zvezi z izvajanjem tega zakona ter pridobivanje in uporabo podatkov, povezovanje zbirk podatkov, dostop do podatkov, posredovanje in vpogled v podatke iz zbirk podatkov in elektronski dostop do podatkov v zbirkah podatkov za izvajalce dejavnosti.  1. **Način reševanja:**  Sistemska vprašanja in temeljne pravice ter dolžnosti so urejene na zakonski ravni, medtem ko se tehnični in izvedbeni vidiki prenašajo na podzakonske predpise. Z uveljavitvijo zakona bo prenehalo veljati 48 podzakonskih predpisov (pravilnikov), 13 pravilnikom se bo uporaba podaljšala do uveljavitve novih izvedbenih predpisov na podlagi zakona, 5 obstoječim prepisom pa se bo podaljšala veljavnost.  Seznam izvedbenih predpisov za izvajanje, ki se lahko, če bo potrebno, še dopolni:   1. Pravilnik o boleznih živali, 2. Pravilnik o sistematičnem spremljanju zdravstvenega stanja živali, izvajanju programov spremljanja in izkoreninjenja bolezni živali in cepljenj živali, 3. Pravilnik o odškodninah na področju zdravja živali, 4. Pravilnik o ukrepih in pogojih za promet in premike živali, zarodnega materiala in določenih proizvodov živalskega izvora, 5. Pravilnik o ukrepih in pogojih za vnos živali, zarodnega materiala in določenih proizvodov živalskega izvora iz tretjih držav, 6. Pravilnik o registraciji obratov z gojenimi živalmi in zarodnim materialom ter določenih izvajalcev dejavnosti, 7. Pravilnik o identifikaciji in registraciji goveda, 8. Pravilnik o identifikaciji in registraciji enoprstih kopitarjev, 9. Pravilnik o identifikaciji in registraciji čebelnjakov in stojišč, 10. Pravilnik o identifikaciji živali iz družine jeleni in kamele, 11. Pravilnik o identifikaciji ptic v ujetništvu in sledljivosti valilnih jajc. 12. **Normativna usklajenost predloga zakona:**   Predlagane določbe so usklajene z veljavnim pravnim redom Republike Slovenije ter z mednarodnimi in evropskimi obveznostmi na področju zdravja živali.  **č) Usklajenost predloga zakona:**   * s samoupravnimi lokalnimi skupnostmi, * s civilno družbo oziroma ciljnimi skupinami, na katere se predlog zakona nanaša (navedba neusklajenih vprašanj)   V postopku javne obravnave predloga besedila zakona je bil prejet širok nabor pripomb, ki so jih podali različni deležniki. Nevladne organizacije na področju kmetijstva (KGZS, ZZS, SKS, ZHGKS, ZKS, Kmečka iniciativa in ZSPM) so podale skupne pripombe, ki so se nanašale na strukturo zakona, stroške nekaterih ukrepov (npr. cepljenja za kategorijo C bolezni, odškodnine), prisotnost izvajalcev dejavnosti ob obisku veterinarja. Podobne pripombe je podalo GZS ZKŽP. Zveza nevladnih organizacij za zaščito živali Slovenije je podala predlog, da se izvajalce dejavnosti zaveže k pridobivanju znanja o zdravju živali ter pozvalo k dodatni opredelitvi pokončanja živali v okviru ukrepov za izkoreninjanje bolezni, da se upošteva vse vidike dobrobiti živali. Čebelarska zveza Slovenije je opozorila na določene pomanjkljivosti v zvezi z obstoječimi pravilniki, načinom določitve tržne vrednosti živali in podala zahtevo, da HGČZ ostane regulirana bolezen. MNVP je podalo predlog, da se obratov akvakulture registra le, če v obratu ni invazivnih tujerodnih vrst. Združenje ekoloških čebelarjev je podalo predloge glede registracije čebelnjakov in izpostavilo določene pomanjkljivosti trenutnega sistema. Zdravo z glavo je podalo zahtevo glede pogojev za označevanje ekoloških proizvodov v zvezi z izvajanjem ukrepov za obvladovanje bolezni.  Pripombe so bile delno upoštevane. Nejasnosti in odgovore ter obrazložitve smo predstavili tudi na sestankih posvetovalne skupine, v katero so bile vključene NVO na področju kmetijstva in drugi deležniki, ki so izkazali interes. Sestanka sta potekala 27. 2. 2025 in 5. 3. 2025 na Upravi za varno hrano, veterinarstvo in varstvo rastlin.  Podane pripombe so bile delnoupoštevane.   * s subjekti, ki so na poziv predlagatelja neposredno sodelovali pri pripravi predloga zakona oziroma so dali mnenje (znanstvene in strokovne institucije, nevladne organizacije in posamezni strokovnjaki ter predstavniki zainteresirane javnosti). | |
| 3. OCENA FINANČNIH POSLEDIC PREDLOGA ZAKONA ZA DRŽAVNI PRORAČUN IN DRUGA JAVNA FINANČNA SREDSTVA | |
| Zakon o zdravju živali ne posega in v bistvu ne spreminja trenutnega sistema – kar se tiče organizacije službe, izvajanja ukrepov ipd. – je »tehnični« zakon. Poleg sredstev, ki so zagotovljena za izvajanje sistema, bo treba za prenovo sistema registracije obratov ter identifikacije in registracije živali ter uskladitev z zahtevami Uredbe 2016/429/EU zagotoviti dodatna finančna sredstva v višini 1.000.000 € - razporejeno na tri leta po uveljavitvi zakona. Sredstva se bodo porabila v letu 2026 v znesku 300.000 €, v letu 2027 350.000 € in v letu 2028 350.000 €.  Poleg tega je potrebno zaradi povečanega obsega dela za nadgradnjo obstoječega sistema, vzpostavitev, vzdrževanje in upravljanje novih sistemov v skladu z zahtevami Uredbe 2016/429/EU zagotoviti dvig kadrovskega načrta na UVHVVR za 2 novi zaposlitvi za nedoločen čas. Novi zaposlitvi sta predvideni v letu 2026. Dodatna finančna sredstva za 2 novi zaposlitvi v letu 2026 v višini 72.000 € in za nadaljnja leta so zagotovljena v sprejetem proračunu.  Finančna sredstva so že zagotovljena za leti 2025 in 2026 v sprejetih proračunih. Za leti 2027 in 2028 bodo sredstva zagotovljena ob pripravi proračunov za leti 2027 in 2028.  Zakon ureja področje registracije obratov in identifikacije ter registracije živali. Registracija določenih obratov, v katerih so nastanjene živali ali shranjen zarodni material, in prevoznikov, ki jih prevažajo, je potrebna za zagotavljanje spremljanja, preprečevanja, nadzora in izkoreninjenja bolezni živali. Obrati, v katerem so nastanjene živali ali shranjen zarodni material, ki predstavljajo posebno tveganje za zdravje živali, morajo biti odobreni s strani pristojnega organa.  Glede na obstoječe stanje je treba za izvajanje Uredbe 2016/429/EU in v skladu s tem zakonom, na področju registracije obratov in zagotavljanja sledljivosti živali izvesti vsebinsko nadgradnjo in tehnološko prenovo obstoječih sistemov. V zakonu je postavljena nova pravna podlaga za vodenje obstoječe Evidence imetnikov rejnih živali in Evidence rejnih živali, ko jo nadomesti Register obratov.  V okviru vsebinske prenove se vzpostavi enoten sistem izdaje identifikacijskih številk obrata za vse namene registracije in odobritve obratov in subjektov iz Uredbe 2016/429/EU, torej registracija in odobritev obratov gojenih kopenskih živali, registracija in odobritev obratov akvakulture, prevozniki in transportna sredstva, evidentiranje lokacij relevantnih za divje živali ali druge negojene živali in druge namene iz uredbe. Treba je nadgraditi sistem, da bo ustrezal potrebam registracije naštetih obratov in subjektov. Treba je pregledati in dopolniti nabor živalskih vrst, za gojenje katerih je obvezna registracija, in opredeliti kriterije za obrate z nizkim tveganjem, pri katerih registracija obrata ni obvezna. Treba je tudi dopolniti nabor informacij, ki se zbirajo ob registraciji, odobritvi ali evidentiranju ter opredeliti integracije z drugimi informacijskimi sistemi v državni upravi. V okviru tehnološke prenove je potrebno pripraviti novo aplikativno rešitev, ki bo ustrezala sedanjim standardom za informacijske rešitve v državni upravi, ki so določeni z Uredbo o informacijski varnosti in s smernicami za razvoj informacijskih rešitev, objavljenimi na portalu NIO (https://nio.gov.si).  Zakon ureja ukrepe in stroške za izkoreninjenje bolezni kategorije A, za katere se sredstva zagotovijo iz proračuna (pokončanje živali, odstranjevanje in neškodljivo uničenje, spremljanje, preiskave,...) v okviru finančnega načrta MKGP..  Nekateri ukrepi, ki se izvajajo po pojavu bolezni kategorije A na podlagi tega zakona, so lahko tudi sofinancirani s strani EU v okviru nujnih ukrepov v skladu z Uredbo (EU) 2021/690 (program Enotni trg).  Zakon o zdravju živali nima finančnih posledic za druga javno finančna sredstva. | |
| 4. NAVEDBA, DA SO SREDSTVA ZA IZVAJANJE ZAKONA V DRŽAVNEM PRORAČUNU ZAGOTOVLJENA, ČE PREDLOG ZAKONA PREDVIDEVA PORABO PRORAČUNSKIH SREDSTEV V OBDOBJU, ZA KATERO JE BIL DRŽAVNI PRORAČUN ŽE SPREJET | |
| Sredstva za izvajanje zakona so zagotovljena v državnem proračunu na postavkah:   * 2337-25-0005 Vodenje sistema sledljivosti živali 2025-29, 130029 Identifikacija in registracija živali * 2337-17-0011 Odškodnine na področju veterin. in var. Rastlin, 130031 Odškodnine za področje varne hrane * 2337-17-0010 Preventivno in predpisano zdrav. var. Živali, 130040 Predpisano in preventivno zdravstveno varstvo živali in ukrepi v veterini * 2337-25-0003 Podporne aktivnosti za izvajanje dejavnosti Uprave, 130043 Plače. | |
| 5. PRIKAZ UREDITVE V DRUGIH PRAVNIH SISTEMIH IN PRILAGOJENOSTI PREDLAGANE UREDITVE PRAVU EVROPSKE UNIJE  Zakon o zdravju živali je predmet usklajevanja s pravom Evropske unije.  Hrvaška  V Republiki Hrvaški je bilo področje zdravstvenega varstva živali urejeno z Zakonom o veterinarstvu in podzakonskimi akti, sprejetimi na podlagi tega zakona. Zaradi kompleksnosti in celovitosti področja ter medsebojne povezanosti Uredbe (EU) 2016/429 ter delegiranih in izvedbenih predpisov je bil pripravljen Zakon o zdravstvenem varstvu živali (Ur. l. št. 152/22 in 154/22), ki zagotavlja implementacijo evropskih predpisov in ureja nacionalne določbe na področju zdravstvenega varstva živali.  Zakon o zdravstvenem varstvu živali poleg tega, da zagotavlja izvajanje evropske zakonodaje, uveljavlja tudi nacionalne določbe na področju zdravstvenega varstva živali, ki so bile do sprejema tega zakona urejene z Zakonom o veterinarstvu in na njegovi podlagi sprejetimi podzakonskimi akti. Glede na to, da jih zdaj nadomešča neposredno veljavna evropska zakonodaja in ta zakon, so bile določbe zakona o veterinarstvu in na njegovi podlagi sprejeti predpisi v delu, ki se nanaša na zdravstveno varstvo živali, razveljavljene.  Ker se uredbe EU neposredno uporabljajo v vseh državah članicah, je morala tudi Republika Hrvaška spremeniti svojo nacionalno zakonodajo, kar pomeni, da so spremenili zakon o veterinarstvu, ki vključuje določbe o zdravju živali ter označevanju in registraciji, da bi omogočili izvajanje uredbe v Republiki Hrvaški.  Zakon o zdravstvenem varstvu živali podrobneje ureja pristojne organe in njihove obveznosti na področju zdravstvenega varstva živali, vključno s postopkom in določanjem ukrepov za preprečevanje, spremljanje, nadzor, izkoreninjenje in spremljanje bolezni, registracijo, označevanje in sledljivost živali in proizvodov živalskega izvora, promet z živalmi in proizvodi živalskega izvora znotraj EU, med državami članicami EU in tretjimi državami, nekomercialne premike hišnih živali, obveznosti laboratorijev na področju zdravstvenega varstva živali, subjektov, lastnikov hišnih živali in veterinarjev ter prekrškovne določbe na vseh zajetih področjih Uredbe (EU) 2016/429. Ta zakon ustvarja predpogoje za strokovno in učinkovito izvajanje obveznosti Republike Hrvaške na področju zdravstvenega varstva živali v skladu s cilji novega zakonodajnega okvira EU.  Italija  Italija je Uredbo 2016/429/EU prenesla s tremi zakonodajnimi akti, sprejetimi septembra 2022. V enem aktu so zajete določbe glede sistema identifikacije in registracije izvajalcev dejavnosti, obratov in živali. Drug zakonodajni akt ureja izvajanje določb Uredbe 2016/429/EU, vezane na trgovanje, uvoz ter ohranjanje divjih in eksotičnih vrst živali; usposabljanje upravljavcev živali in strokovnjakov; in kaznovanje nezakonite trgovine z zaščitenimi vrstami. S tretjim zakonodajnim aktom pa posodabljajo nacionalno zakonodajo o preprečevanju in nadzoru bolezni živali, ki se prenašajo na živali ali ljudi v skladu z Uredbo 2016/429/EU. Pristojni organ je pri Ministrstvu za zdravje.  Avstrija  Izvajanje Uredbe 2016/429/EU (AHL) so v nacionalni zakonodaji uredili z zakonom o zdravstvenem varstvu živali, ki velja od 1. julija 2024 in združuje zakon o boleznih živali, zakon o zdravstvenem varstvu živali in zakon o boleznih čebel v osrednji izvedbeni akt za AHL in odpravlja neskladnosti, s čimer omogoča jasno izvajanje zakonodaje o zdravstvenem varstvu živali.  Poleg tega so bile opredeljene nove odgovornosti, ki upoštevajo politično ureditev Avstrije (deželna ureditev). Čeprav se načeloma uporablja poznavanje lokalnih razmer s strani okrožnega upravnega organa, zakon zagotavlja potrebno prožnost, da se odgovornost prenese tudi na več osrednjih organov, da bi lahko združili strokovno znanje na določenih področjih.  V skladu s sistemom AHL je bila glede odgovornosti izvajalcev dejavnosti ustanovljena organizacija („Animal Health Austria“) za podporo prizadetim pri njihovih nalogah, zlasti pri oblikovanju ukrepov biološke varnosti in samokontroli.  Nov zakon uvaja obveznost obratovanja za obrate, ki so pomembni za sistem (mlekarne, kafilerije in klavnice), da je zagotovljeno njihovo delovanje tudi v primeru epidemije, ko je treba npr. zaradi prenaseljenosti, ki nastane kot posledica omejitev pri premikih živali, zagotoviti potrebne kapacitete za zakol teh živali.  Nadaljnji cilj tega zakona je jasna in pravična porazdelitev stroškov upravljanja zdravstvenega varstva živali: medtem ko bo ukrepe, sprejete v interesu države kot celote, kot je nadzor posebno nevarnih bolezni živali (bolezni kategorije A), financirala zvezna vlada, bodo stroške pridobivanja izključno trgovinskih koristi nosili izvajalci dejavnosti, ki bodo imeli koristi od teh ukrepov. Vendar pa zvezna vlada še naprej nosi stroške tistih preiskav, ki se naključno izvajajo le v okviru programov spremljanja.  Zakon določa tudi razdelitev stroškov med zvezno vlado in zveznimi deželami. | |
|  | |
| 6. PRESOJA POSLEDIC, KI JIH BO IMEL SPREJEM ZAKONA | |
| 6.1 Presoja administrativnih posledic  a) v postopkih oziroma poslovanju javne uprave ali pravosodnih organov: | |
| Sistem ostaja nespremenjen glede na sedanjo ureditev.  **b) pri obveznostih strank do javne uprave ali pravosodnih organov:**  Zakon dopušča odstop od registracije za obrate, ki predstavljajo nizko tveganje. Zaenkrat sistem ostaja nespremenjen glede na obstoječe zahteve, ki izhajajo iz pravilnika, ki ureja evidenco imetnikov rejnih živali. Subjekti, registrirani/odobreni po obstoječi zakonodaji ostanejo registrirani/odobreni, s čimer se bo zmanjšalo administrativno breme. | |
| 6.2 Presoja posledic za okolje, vključno s prostorskimi in varstvenimi vidiki, in sicer za: | |
| Predlog zakona nima posledic za okolje, vključno s prostorskimi in varstvenimi vidiki. | |
| 6.3 Presoja posledic za gospodarstvo, in sicer za: | |
| Predlog zakona nima posledic za gospodarstvo. | |
| 6.4 Presoja posledic za socialno področje, in sicer za: | |
| Predlog zakona nima posledic za socialno področje. | |
| 6.5 Presoja posledic za dokumente razvojnega načrtovanja, in sicer za:  Predlog zakona nima posledic za dokumente razvojnega načrtovanja. | |
| **6.6 Presoja posledic za druga področja**  Predlog zakona nima posledic za druga področja. | |
| 6.7 Izvajanje sprejetega predpisa: | |
| Javnost bo o sprejetju zakona obveščena po sredstvih javnega obveščanja, na spletnih straneh MKGP in Uprave ter z drugimi informacijami, ki jih bo Uprava posredovala deležnikom ter strokovni in laični javnosti. | |
| 6.8 Druge pomembne okoliščine v zvezi z vprašanji, ki jih ureja predlog zakona  7. PRIKAZ SODELOVANJA JAVNOSTI PRI PRIPRAVI PREDLOGA ZAKONA:  Predlog zakona je bil objavljen na spletnem mestu e-Demokracija <https://e-uprava.gov.si/si/drzava-in-druzba/e-demokracija/predlogi-predpisov.html>  Javna obravnava je potekala od 27. 1. do 28. 3. 2025. Pred tem je potekala javna predstavitev ter predhodna srečanja z deležniki v decembru 2024, februarju in marcu 2025.  Pripombe so poslale nevladne organizacije na področju kmetijstva (KGZS, ZZS, SKS, ZHGKS, ZKS, Kmečka iniciativa in ZSPM), GZS ZKŽP, Zveza nevladnih organizacij za zaščito živali Slovenije, Čebelarska zveza Slovenije, MNVP, Združenje ekoloških čebelarjev, Zdravo z glavo.  Pripombe so bile delno upoštevane. Nejasnosti in odgovore ter obrazložitve smo predstavili tudi na sestankih posvetovalne skupine, v katero so bile vključene NVO na področju kmetijstva in drugi deležniki, ki so izkazali interes. Sestanka sta potekala 27. 2. 2025 in 5. 3. 2025 na Upravi za varno hrano, veterinarstvo in varstvo rastlin.  **8. PODATEK O ZUNANJEM STROKOVNJAKU OZIROMA PRAVNI OSEBI, KI JE SODELOVALA PRI PRIPRAVI PREDLOGA ZAKONA, IN ZNESKU PLAČILA ZA TA NAMEN:**  Pri pripravi predloga zakona ni sodeloval zunanji strokovnjak in ni prejel plačila za ta namen.  9. NAVEDBA, KATERI PREDSTAVNIKI PREDLAGATELJA BODO SODELOVALI PRI DELU DRŽAVNEGA ZBORA IN DELOVNIH TELES   * Mateja Čalušić, ministrica za kmetijstvo, gozdarstvo in prehrano, * Maša Žagar, državna sekretarka * Ervin Kosi, državni sekretar, * Vida Znoj, generalna direktorica UVHVVR, * Matjaž Guček, namestnik generalne direktorice UVHVVR, * Damjana Grobelšek, vodja Sektorja za zdravje in dobrobit živali, UVHVVR, * Jedrt Maurer Wernig, Sektor za zdravje in dobrobit živali, UVHVVR, * mag. Aleksandra Hari, Sektor za zdravje in dobrobit živali, UVHVVR, * Tina Arič, Sektor za zdravje in dobrobit živali, UVHVVR, * Benedikt Jeranko, Vodja Sektorja za identifikacijo in registracijo živali in informacijske sisteme, UVHVVR, * Laura Potočnik, Sektor za identifikacijo in registracijo živali in informacijske sisteme, UVHVVR, * Zlatko Kafel, Sektor za identifikacijo in registracijo živali in informacijske sisteme, UVHVVR, * Urška Galjot, Vodja sektorja za mednarodne zadeve, UVHVVR, * Polona Cankar, Služba za splošne zadeve, UVHVVR, * Viko Leskovec, pravna služba MKGP. | |
|  | |

II. BESEDILO ČLENOV

ZAKON O ZDRAVJU ŽIVALI

I. SPLOŠNE DOLOČBE

1. (vsebina zakona)
   1. Ta zakon ureja:
2. pravila za preprečevanje in obvladovanje bolezni živali, ki se prenašajo na živali ali na ljudi, za izvajanje Uredbe (EU) 2016/429 Evropskega parlamenta in Sveta z dne 9. marca 2016 o prenosljivih boleznih živali in o spremembi ter razveljavitvi določenih aktov na področju zdravja živali (»Pravila o zdravju živali«) (UL L št. 84 z dne 31. 3. 2016, str. 1), zadnjič spremenjene z Delegirano uredbo Komisije (EU) 2024/2623 z dne 30. julija 2024 o dopolnitvi Uredbe (EU) 2016/429 Evropskega parlamenta in Sveta glede pravil za odobritev in priznanje statusa prost bolezni za kompartmente, v katerih se gojijo kopenske živali (UL L št. 2024/2623 z dne 4. 10. 2024), (v nadaljnjem besedilu: Uredba 2016/429/EU) ter
3. izvajanje Uredbe (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (Uredba o uradnem nadzoru) (UL L št. 95 z dne 7. 4. 2017, str. 1), zadnjič spremenjene z Delegirano uredbo Komisije (EU) 2023/842 z dne 17. februarja 2023 o dopolnitvi Uredbe (EU) 2017/625 Evropskega parlamenta in Sveta v zvezi s pravili za izvajanje uradnega nadzora za preverjanje skladnosti z zahtevami glede dobrobiti živali za prevoz živali s plovili za prevoz rejnih živali (UL L št. 109 z dne 24. 4. 2023, str. 1), (v nadaljnjem besedilu: Uredba 2017/625/EU) v delu, ki se nanaša na prenos drugih uradnih dejavnosti na veterinarje, ki niso uradni veterinarji, in na druge fizične ali pravne osebe.
   1. Ta zakon ureja tudi:
      1. stroške v zvezi z izvajanjem tega zakona;
      2. odškodnine za živali, ki so bile ubite ali zaklane, ter za predmete in surovine, ki so bili poškodovani, pokvarjeni ali uničeni pri uresničevanju odrejenih ukrepov za nadzor bolezni kategorije A in posebej določenih bolezni in zoonoz;
      3. pooblastila generalnega direktorja oziroma generalne direktorice (v nadaljnjem besedilu: generalni direktor) Uprave za varno hrano, veterinarstvo in varstvo rastlin (v nadaljnjem besedilu: Uprava);
      4. nacionalni seznam bolezni;
      5. pisno navodilo veterinarja ob sumu določenih bolezni s seznama;
      6. registracijo obratov in določenih vrst izvajalcev dejavnosti ter vzpostavitev računalniških zbirk podatkov za živali, ki niso opredeljene kot kopenske ali vodne živali, in pogoje v zvezi s tem;
      7. pridobivanje in uporabo podatkov, povezovanje zbirk podatkov, dostop do podatkov, posredovanje in vpogled v podatke iz zbirk podatkov in elektronski dostop do podatkov v zbirkah podatkov za izvajalce dejavnosti;
      8. veterinarsko spričevalo za izvoz živali in proizvodov;
      9. posebne pristojnosti uradnega veterinarja;
      10. prekrške in višine glob.
4. (pomen izrazov)

Izrazi, uporabljeni v tem zakonu, pomenijo:

1. bolezni s seznama so bolezni iz prvega odstavka 5. člena Uredbe 2016/429/EU;
2. bolezni kategorije A so bolezni iz točke (a) prvega odstavka 9. člena Uredbe 2016/429/EU;
3. bolezni kategorije B so bolezni iz točke (b) prvega odstavka 9. člena Uredbe 2016/429/EU;
4. bolezni kategorije C so bolezni iz točke (c) prvega odstavka 9. člena Uredbe 2016/429/EU;
5. vrste s seznama so živalske vrste ali skupine živalskih vrst, ki so navedene na seznamu v skladu z drugim odstavkom 8. člena Uredbe 2016/429/EU;
6. veterinarska organizacija je veterinarska organizacija, ustanovljena v skladu z zakonom, ki ureja veterinarstvo;
7. izraz biovarnost, uporabljen v tem zakonu, pomeni biološko zaščito, kakor je uporabljena v pravnih aktih Evropske unije (v nadaljnjem besedilu: EU) iz prejšnjega člena.
8. (pristojni organi)
9. Pristojni organ za izvajanje Uredbe 2016/429/EU je Uprava, ki v zadevah iz 13., 19., 20., 28., 31., 33., 34., 36., 37., 38., 41., 42., 43., 45., 71., 83., 85., 88., 91., 103., 104., 105., 108., 109., 113., 116., 128., 133., 139., 170., 171., 176., 198., 201., 210., 226., 248., 249., 250., 256., 262. in 269. člena Uredbe 2016/429/EU izvaja tudi obveznosti države članice Evropske unije (v nadaljnjem besedilu: država članica).
10. Uradni nadzor nad izvajanjem tega zakona in Uredbe 2016/429/EU izvaja Uprava.
11. Ne glede na prejšnji odstavek izvaja poleg Uprave uradni nadzor tudi:
    1. Inšpektorat Republike Slovenije za­ kmetijstvo, gozdarstvo, lovstvo in ribištvo na področju identifikacije in registracije gojenih kopitarjev, perutnine, čebel in čmrljev ter na področju izvajanja ukrepov iz tega zakona pri divjih živalih in
    2. Finančna uprava Republike Slovenije na področju netrgovskih premikov hišnih živali pri vstopu iz tretjih držav in pri nadzoru vnosa osebne prtljage potnikov in majhnih pošiljk, ki se pošljejo fizičnim osebam in niso namenjene dajanju na trg, če je tako določeno na podlagi 53. člena Uredbe 2017/625/EU.
12. (podzakonski predpisi)

Vlada Republike Slovenije (v nadaljnjem besedilu: vlada) oziroma ministrica ali minister, pristojen za veterinarstvo (v nadaljnjem besedilu: minister), izdaja podzakonske predpise, predvidene v tem zakonu, in druge predpise, potrebne za izvrševanje tega zakona in izvajanje pravnih aktov EU, ki se nanašajo na vsebino tega zakona in Uredbe 2016/429/EU.

1. (posebno pooblastilo vlade)

Ob pojavu bolezni kategorije A, če ni mogoče izključiti nadaljnjega širjenja, vlada odredi:

* 1. popolno prepoved premikov živali v državo, iz države in po državi za 72 ur; ta prepoved se lahko glede na okoliščine časovno prilagodi;
  2. pomoč policije, civilne zaščite ali slovenske vojske pri izvajanju ukrepov za preprečevanje širjenja in izkoreninjenje bolezni.

1. (stroški)
2. Stroški, ki se krijejo iz proračuna Republike Slovenije, so:
   1. izvajanje prenesenih uradnih dejavnosti iz 15. člena tega zakona;
   2. izvajanje spremljanja iz 1., 3., 4. in 5. točke prvega odstavka 23. člena tega zakona;
   3. izvajanje spremljanja iz 2. točke prvega odstavka 23. člena tega zakona za bolezni kategorij A in B ter za bolezni kategorije C, za katere ima Republika Slovenija priznan status prost bolezni;
   4. izvajanje drugih ukrepov iz tega zakona za ugotavljanje, zatiranje in izkoreninjenje bolezni kategorij A in B ter za bolezni kategorije C, za katere ima Republika Slovenija priznan status prost bolezni;
   5. vzpostavitev in posodabljanje registrov iz 39. člena tega zakona;
   6. vzpostavitev sistema za identifikacijo in registracijo gojenih kopenskih živali iz 46. člena tega zakona;
   7. vzpostavitev in vzdrževanje računalniške zbirke podatkov iz 47. člena tega zakona;
   8. storitve, ki jih v skladu s točko (c) petega odstavka 108. člena Uredbe 2016/429/EU izvajajo osebe iz 15. člena tega zakona.
3. Ceno storitev iz 8. točke prejšnjega odstavka določi Uprava na podlagi izračuna stroškov, cenik, ki vključuje ceno, delež sofinanciranja in vrsto storitve, pa objavi na osrednjem spletnem mestu državne uprave.
4. Podrobnejša pravila glede stroškov iz tega člena predpiše minister.
5. (odškodnine)
6. Republika Slovenija zagotovi izvajalcu dejavnosti odškodnino za živali, ki so bile ubite ali zaklane, ter za predmete in surovine, ki so bili poškodovani, pokvarjeni ali uničeni pri uresničevanju odrejenih ukrepov za nadzor bolezni kategorije A in posebej določenih bolezni in zoonoz:
7. če je nemudoma naznanil sum ali pojav bolezni;
8. če so bila opravljena v določenih obdobjih obvezna preventivna cepljenja ter diagnostične in druge preiskave živali;
9. če je izvedel tudi druge predpisane in odrejene ukrepe za preprečevanje in zatiranje bolezni.
10. Posebej določene bolezni živali in zoonoze iz prejšnjega odstavka predpiše minister.
11. (postopek za izplačilo odškodnine)
    1. Odškodnina iz prejšnjega člena se določi po tržni vrednosti živali, surovine ali predmeta. Če je ubita ali zaklana žival še uporabna, uničeni ali poškodovani predmet ali surovina v celoti ali delno še uporabna, se odškodnina zmanjša za vrednost še uporabnega deleža.
    2. Postopek za izplačilo odškodnine se začne na zahtevo izvajalca dejavnosti. Vlogo vloži pri območnem uradu Uprave in predloži predpisano dokumentacijo. V postopku za uveljavljanje odškodnine se upravna taksa ne plača. Vlogo za odškodnino izvajalec dejavnosti vloži v 15 dneh od usmrtitve živali ali uničenja surovin ali predmetov.
    3. O tem, ali se izvajalcu dejavnosti izplača odškodnina, odloči uradni veterinar oziroma veterinarka (v nadaljnjem besedilu: veterinar). Zoper njegovo odločbo je dovoljena pritožba na ministrstvo, pristojno za veterinarstvo, v petnajstih dneh od prejetja odločbe.
    4. O višini odškodnine iz prvega odstavka tega člena odloči uradni veterinar območnega urada Uprave na podlagi podanega poročila cenilca s seznama cenilcev.
    5. Zoper odločbo o višini odškodnine iz prejšnjega odstavka nista dovoljena pritožba niti upravni spor. Če se izvajalec dejavnosti ne strinja z višino odmerjene odškodnine, lahko v tridesetih dneh od vročitve odločbe, s katero je določena višina odškodnine, pristojnemu sodišču predlaga, da odmeri višino odškodnine.
    6. Pristojno sodišče iz prejšnjega odstavka odmeri odškodnino v nepravdnem postopku.
    7. Postopek in dokumentacijo za izplačilo odškodnine iz drugega odstavka tega člena natančneje predpiše minister.
12. (pristojnosti generalnega direktorja Uprave)
13. Pristojnosti generalnega direktorja Uprave na podlagi tega zakona so:
14. določitev ukrepov, ki veljajo na celotnem ozemlju ali delu ozemlja Republike Slovenije zaradi varovanja zdravja živali in v primeru zoonoz tudi zdravja ljudi ter se nanašajo predvsem na:
    1. izvajanje ukrepov za biološko zaščito;
    2. uvedbo uradnega spremljanja za obrate, obrate živilske dejavnosti in dejavnosti poslovanja s krmo ali živalskimi stranskimi proizvodi ali druge lokacije, ki pomenijo tveganje za vnos ali pojav bolezni s seznama;
    3. izvedbo popisa živali in obratov na zadevnem območju;

č) določitev posebnih pogojev za gojitev, napajanje ali krmljenje živali, vključno z osamitvijo živali, uvedbo karantene za živali in preprečevanjem stika z divjimi živalmi ter omejitvijo ali prepovedjo gojitve;

* 1. omejitev ali prepoved vnosa, uvoza ali tranzita pošiljk določenih živali in proizvodov čez ozemlje Republike Slovenije;
  2. omejitev ali prepoved premikov oseb, živali, proizvodov, vozil ali katerega koli drugega materiala ali snovi, ki bi lahko bili kontaminirani in bi lahko pripomogli k širjenju bolezni s seznama;
  3. vzpostavitev območij z omejitvami;
  4. izvedbo preiskav za potrditev ali izključitev prisotnosti določene bolezni s seznama;
  5. izvedbo epidemiološke poizvedbe;
  6. uradno potrditev bolezni in razglasitev obrata ali druge lokacije za uradno okuženo;
  7. usmrtitev in odstranitev ali zakol živali v uradno okuženih obratih in živali, ki bi lahko bile kontaminirane ali bi lahko pripomogle k širjenju bolezni s seznama;
  8. uničenje, predelavo, pretvorbo ali obdelavo proizvodov, krme ali katere koli druge snovi ali obdelavo opreme, prevoznih sredstev, rastlin ali rastlinskih proizvodov ali vode, ki bi lahko pomenili tveganje za vnos ali širjenje bolezni s seznama;
  9. obvezno cepljenje, zdravljenje ali zaščito živali z veterinarskimi zdravili;
  10. čiščenje in razkuževanje ter kontrolo žuželk in glodavcev;
  11. obveznost veterinarskega spričevala za premike živali na ozemlju Republike Slovenije zaradi zaščite zdravja ljudi in živali;
  12. izvedbo dodatnih veterinarskih pregledov živali, obratov, pošiljk živali ali proizvodov;
  13. odvzem dodatnih vzorcev za diagnostične preiskave in izvedbo diagnostičnih preiskav;

r) izvedbo ocen tveganja glede spremljanja, pojavljanja, obvladovanja ali izkoreninjenja bolezni živali ali zoonoz;

s) vrsto zalog zdravil, vključno s cepivi, ali drugega materiala za preprečevanje vnosa, pojava ali širjenja bolezni živali ali zoonoz;

š) druge ustrezne ukrepe;

1. določitev ukrepov, če je bil kršen kateri izmed pogojev za ohranitev statusa države proste bolezni, ki zajemajo:
   1. omejitev ali prepoved premikov vrst s seznama v zvezi z boleznijo s seznama, za katero je bil odobren ali priznan status prost bolezni;
   2. ukrepe iz točk a), b), c), č), e), g), h), i), j), k), l), m), o), p) in š) prejšnje točke.
2. Generalni direktor Uprave lahko za izvajanje 42., 53., 54., 55., 56., 57., 58., 59., 60., 61., 62., 64., 65., 68., 69., 70., 71., 72., 73., 74., 75., 76., 77., 78., 79., 80., 81., 82., 143., 257., 258. in 262. člena Uredbe 2016/429/EU s sklepom, ki se objavi v Uradnem listu Republike Slovenije, določi ukrepe iz prvega odstavka tega člena. Do objave v Uradnem listu Republike Slovenije se ukrepi kot začasni objavijo na spletnem mestu Uprave in veljajo takoj po objavi na spletnem mestu Uprave.
3. Ne glede na prejšnji odstavek lahko v odsotnosti generalnega direktorja Uprave ukrepe iz tega člena določi njegov namestnik.
4. Ukrepi iz prejšnjega odstavka veljajo do preklica, ki se objavi v Uradnem listu Republike Slovenije.
5. Generalni direktor Uprave določi podrobnejša pravila in postopke za izvajanje ukrepov iz tega zakona in Uredbe 2016/429/EU z navodili, ki so zavezujoča za javne uslužbence Uprave, veterinarje, uradne preglednike in izvajalce del v okviru prenesenih uradnih dejavnosti.
6. (državno središče za nadzor bolezni)
7. Operativni osrednji center za obvladovanje bolezni iz točke (i) pod (d) drugega odstavka 43. člena Uredbe 2016/429/EU je državno središče za nadzor bolezni (v nadaljnjem besedilu: DSNB), ki predlaga in spremlja izvajanje ukrepov ob pojavu bolezni kategorije A.
8. DSNB sestavljajo člani s področij dela, ki se določijo v načrtih ukrepov iz 26. člena tega zakona.
9. DSNB imenuje minister.
10. DSNB skliče in vodi generalni direktor Uprave, v njegovi odsotnosti pa namestnik, ki ga generalni direktor Uprave določi izmed članov DSNB.
11. DSNB se skliče v primeru suma ali pojava bolezni kategorije A.
12. Ne glede na prejšnji odstavek lahko generalni direktor Uprave skliče člane DSNB tudi v naslednjih primerih:
13. za proučitev epidemioloških razmer in po potrebi uvedbo ukrepov za preprečitev vnosa bolezni iz drugih držav članic ali tretjih držav in preprečitev širjenja bolezni;
14. za uvedbo potrebnih postopkov, ukrepov ali laboratorijskih in drugih preiskav za uradno postavitev, potrditev ali ovržbo suma bolezni kategorije A;
15. kadar je treba glede na trenutne okoliščine uvesti ukrepe v zvezi z boleznimi kategorije A;
16. ob sumu ali pojavu bolezni, ki niso predmet tega zakona, vendar zaradi svoje narave pomenijo veliko tveganje za zdravje ljudi ali živali.
17. Poleg nalog iz prvega odstavka tega člena so naloge DSNB tudi:
    1. uradna potrditev bolezni kategorije A;
    2. uradna potrditev bolezni kategorije B in bolezni kategorije C, za katero ima Republika Slovenija priznan status prost bolezni, če gre za prvi pojav bolezni v državi.
18. Generalni direktor Uprave lahko zaradi lažje organizacije dela in izvajanja ukrepov na predlog DSNB odloči tudi o vzpostavitvi regionalnega ali lokalnega centra za obvladovanje bolezni za izvajanje točke (ii) pod (d) drugega odstavka 43. člena Uredbe 2016/429/EU.
19. (operativna strokovna skupina)
20. Generalni direktor Uprave imenuje operativno strokovno skupino iz točke (iii) pod (d) drugega odstavka 43. člena Uredbe 2016/429/EU za posamezno bolezen kategorije A. Glede na naravo bolezni ta skupina lahko vključuje veterinarje, lovce, biologe, epizootiologe, epidemiologe in druge strokovnjake.
21. Operativna strokovna skupina proučuje epizootiološko stanje in zagotavlja strokovno podporo DSNB glede določitve območij z omejitvami in ustreznih ukrepov, ki se uvedejo za območja z omejitvami.
22. Operativna strokovna skupina preverja učinkovitost ukrepov, sprejetih za izkoreninjenje bolezni na območjih z omejitvami.
23. Glede povračila dnevnic in potnih stroškov članom operativne strokovne skupine se uporabljajo predpisi vlade, ki urejajo povračila stroškov.
24. (nacionalni seznam bolezni)
25. Če bolezen, ki ni bolezen s seznama, pomeni znatno tveganje za zdravje živali v Sloveniji, se za izvajanje 171. in 226. člena Uredbe 2016/429/EU taka bolezen uvrsti na nacionalni seznam bolezni, določijo se ukrepi za njeno obvladovanje ter omejijo premiki živali in zarodnega materiala.
26. Podrobnejša pravila glede uvrstitve posamezne bolezni na nacionalni seznam bolezni, nacionalni seznam bolezni ter vrste živali in podrobnejše ukrepe za njihovo preprečevanje in obvladovanje ter omejitve premikov predpiše minister.
27. (pravice in odgovornosti glede ukrepov za zdravje živali in biovarnost)
    1. Izvajalci dejavnosti in drugi zavezanci iz tega zakona so odgovorni za zdravje svojih živali ali živali, s katerimi prihajajo v stik, in za izvajanje biovarnostnih ukrepov.
    2. Izvajalci dejavnosti in drugi upravičenci iz tega zakona imajo pravico do izvedbe predpisanih veterinarskih pregledov in izdaje predpisanih dokumentov.
    3. Vsakdo ima dolžnost varovanja živali in ljudi pred boleznimi in okužbami, ki se prenašajo med živalmi in ljudmi.
    4. Izvajalci dejavnosti, osebje v stiku z živalmi in skrbniki hišnih živali morajo omogočiti opravljanje veterinarskega pregleda in veterinarskega nadzora ter odvzem potrebnega materiala za preiskave in izvajanje drugih predpisanih in odrejenih ukrepov ter pri tem nuditi tehnično pomoč.
    5. Izvajalci dejavnosti, osebje v stiku z živalmi in skrbniki hišnih živali nemudoma obvestijo območni urad Uprave ali veterinarsko organizacijo, če ugotovijo, da obstaja nevarnost za zdravje živali ali v zvezi s tem nevarnost za zdravje ljudi, brezplačno dajo v zahtevanem roku podatke o zdravstvenem stanju živali in o uporabi zdravil ter o izvajanju ukrepov in omogočijo preveritev danih podatkov.
    6. Za izvajanje 10. člena Uredbe 2016/429/EU podrobnejša pravila glede odgovornosti izvajalcev dejavnosti, osebja v stiku z živalmi in skrbnikov hišnih živali za zdravje živali in biovarnost predpiše minister.
28. (znanje o zdravju živali)

Za izvajanje drugega odstavka 13. člena Uredbe 2016/429/EU Uprava izvaja aktivnosti za spodbujanje izvajalcev dejavnosti, oseb, ki prihajajo v stik z živalmi, in skrbnikov hišnih živali, da pridobijo, ohranjajo in krepijo ustrezna znanja o zdravju živali, kot so:

* priprava in sodelovanje na izobraževanjih;
* priprava vsebin na spletu;
* priprava in distribucija informacijskega gradiva (letaki, zgibanke, medijske kampanje ipd.).

1. (prenos uradnih dejavnosti)
2. Na veterinarje, ki niso uradni veterinarji, se prenesejo naslednje uradne dejavnosti iz prvega odstavka 14. člena Uredbe 2016/429/EU:
3. praktično izvajanje ukrepov v okviru programov in na podlagi izdanih odločb ali sklepov za izkoreninjenje bolezni pod (a) prvega odstavka 14. člena Uredbe 2016/429/EU, ki vključujejo vsaj klinične preglede, vzorčenje, dezinfekcijo, izdajo pisnega navodila izvajalcu dejavnosti v dnevnik veterinarskih posegov z določitvijo predpisanih veterinarskih ukrepov za zmanjševanje tveganja v zvezi z boleznijo, izvajanje cepljenja, če je tako določeno, in drugih pregledov;
4. podporo Upravi pri izvajanju spremljanja in izvajanju programov spremljanja EU pod (b) prvega odstavka 14. člena Uredbe 2016/429/EU, ki vključuje vsaj klinične preglede in vzorčenje;
5. dejavnosti iz točke (i) pod (c) prvega odstavka 14. člena Uredbe 2016/429/EU, razen epidemioloških poizvedb;
6. dejavnosti iz točke (ii) pod (c) prvega odstavka 14. člena Uredbe 2016/429/EU;
7. izdajanje in izpolnjevanje identifikacijskih dokumentov za hišne živali iz točke (iii) pod (c) prvega odstavka 14. člena Uredbe 2016/429/EU;
8. identifikacija hišnih živali z uporabo predpisanih sredstev za označevanje iz točke (iv) pod (c) prvega odstavka 14. člena Uredbe 2016/429/EU.
9. Uprava pravne osebe iz drugega odstavka 14. člena Uredbe 2016/429/EU pooblasti za izvajanje dejavnosti iz točke (ii) pod (c) prvega odstavka 14. člena Uredbe 2016/429/EU.
10. (prenesene naloge, povezane z drugimi uradnimi dejavnostmi)
    1. Za izvajanje 31. člena Uredbe 2017/625/EU Uprava prenese naloge, povezane z uradnimi dejavnostmi iz prejšnjega člena, na druge izvajalce za obdobje do deset let.
    2. Izvajalci prenesenih nalog iz prejšnjega člena morajo izpolnjevati pogoje iz 31. člena Uredbe 2017/625/EU. Izberejo se na podlagi javnega razpisa Uprave. Pri izbiri se upoštevajo naslednja merila: višina cene posamezne naloge, dostopnost osebja zunaj rednega delovnega časa, ustrezno zagotavljanje uspešnega in učinkovitega usklajevanja med Upravo in pooblaščeno osebo glede na vsebino določenih nalog, odzivni čas glede na zahtevo in dodatna merila, ustrezna za posamezno področje dela. Merila se podrobneje določijo v javnem razpisu.
    3. Ne glede na prejšnji odstavek se javni zavod, ustanovljen z zakonom ali aktom vlade za izvajanje nalog na enem ali več področjih iz drugega odstavka 1. člena Uredbe 2017/625/EU, pooblasti za izvajanje prenesenih nalog brez javnega razpisa, povezanih z drugimi uradnimi dejavnostmi, na podlagi vloge in preveritve izpolnjevanja pogojev iz 31. člena Uredbe 2017/625/EU. Uprava pozove javne zavode iz tega odstavka k vložitvi vloge in predložitvi dokazil o izpolnjevanju pogojev iz 31. člena Uredbe 2017/625/EU.
    4. Uprava pooblasti izvajalca prenesenih nalog, povezanih z drugimi uradnimi dejavnostmi, z odločbo, ki vsebuje opis nalog, povezanih z drugimi uradnimi dejavnosti. Medsebojne pravice in obveznosti med Upravo in izvajalcem prenesenih nalog, povezanih z drugimi uradnimi dejavnostmi, se uredijo s pogodbo.
11. (nadzor in odvzem pooblastila)
    * + 1. Za izvajanje točke (a) 33. člena Uredbe 2017/625/EU Uprava izvaja nadzor nad izvajalci prenesenih nalog iz prejšnjega člena v skupini najmanj dveh uradnih veterinarjev.
        2. Izvajalcu prenesenih nalog iz prejšnjega člena se pooblastilo odvzame iz razlogov iz točke (b) 33. člena Uredbe 2017/625/EU ali če:
12. ne začne opravljati prenesenih nalog v dogovorjenem roku;
13. ne izpolnjuje higiensko-tehničnih ali kadrovskih pogojev;
14. pri delu ne upošteva predpisov, pogodbe ali dovoljenj;
15. ne izpolnjuje več pogojev za pridobitev pooblastila ali je v vlogi navedel neresnične podatke;
16. sam ali osebje, ki je pri njem zaposleno, ravna nestrokovno ali malomarno, dejanja oziroma opustitve pa škodljivo vplivajo ali bi lahko škodljivo vplivale na zdravje živali ali ljudi ali okolje;
17. ne vodi predpisanih evidenc ali ne pošilja predpisanih poročil oziroma jih pošilja neredno;
18. ne spoštuje rokov za izvedbo storitev v skladu s predpisi;
19. nepravilno obračunava storitve;
20. ne soglaša s spremembami pogodbe zaradi sprememb predpisov, ki vplivajo na pooblastilo, ali spremenjenih okoliščin, ki jih ni bilo mogoče predvideti ob sklenitvi pogodbe.
21. Uprava lahko pred odvzemom pooblastila določi dodatni rok za odpravo pomanjkljivosti, če niso ogroženi zdravje in dobrobit živali, zdravje ljudi ali okolje.
22. V primeru odvzema pooblastila Uprava do izteka časa, za katerega je bil prvotni izvajalec pooblaščen, za te naloge brez javnega razpisa določi drugega izvajalca.
23. (obveščanje javnosti)
24. Za izvajanje 15. člena Uredbe 2016/429/EU Uprava v primeru suma, da lahko živali ali proizvodi, ki izvirajo iz EU ali vanjo vstopajo, pomenijo resno tveganje, objavi obvestilo na osrednjem spletnem mestu državne uprave in na svojem spletnem mestu.
25. Na zahtevo Uprave mediji v skladu z zakonom, ki ureja medije, brezplačno objavijo nujno sporočilo o resni ogroženosti zdravja ljudi ali živali v zvezi s tveganjem iz prejšnjega odstavka.
26. (laboratoriji)
27. Za izvajanje 17. člena Uredbe 2016/429/EU se uradne laboratorije na področju zdravja živali določi v skladu z Uredbo 2017/625/EU.
28. Natančnejša pravila za obveščanje in poročanje o rezultatih preiskav, ki ga zagotovi uradni laboratorij iz prejšnjega odstavka, predpiše minister.

II. PRIJAVLJANJE BOLEZNI IN POROČANJE O NJIH, SPREMLJANJE, PROGRAMI IZKORENINJENJA TER STATUS PROST BOLEZNI

1. Prijavljanje bolezni in poročanje o njih

1. (prijava bolezni)

Za izvajanje prvega odstavka 18. člena Uredbe 2016/429/EU minister predpiše podrobnejša pravila v zvezi z načinom prijave.

1. (regije za prijavljanje in poročanje)

Za izvajanje 21. člena Uredbe 2016/429/EU so regije za namene prijavljanja in poročanja o boleznih živali območni uradi Uprave (v nadaljnjem besedilu: OU Uprave).

2. Spremljanje

1. (veterinarski obiski)
2. Za izvajanje 25. člena Uredbe in točke (c) prvega odstavka 269. člena Uredbe 2016/429/EU izvajalec dejavnosti, ki goji živali, zagotovi obisk veterinarja.
3. Podrobnejše kriterije in pogostnost veterinarskih obiskov iz prejšnjega odstavka, ki jih mora glede na epidemiološko stanje ali druge dejavnike tveganja zagotoviti izvajalec dejavnosti, predpiše minister.
4. (spremljanje)
5. Za izvajanje 26. člena Uredbe 2016/429/EU Uprava zagotavlja izvajanje spremljanja, ki vključuje:
   1. sistematično spremljanje zdravstvenega stanja živali;
   2. izvajanje preiskav za pravočasno ugotovitev prisotnosti, zatiranje in izkoreninjenje določenih bolezni s seznama ali porajajoče se bolezni;
   3. proučevanje epizootioloških razmer;
   4. veterinarske obiske obratov glede na tveganje, ki ga pomeni posamezni obrat, kadar je to potrebno;
   5. pripravo epidemioloških študij in ocen tveganja za vnos in prenos bolezni s seznama in porajajočih se bolezni.
6. Podrobnejša pravila za izvajanje spremljanja iz prejšnjega odstavka predpiše minister.

3. Programi izkoreninjenja

1. (programi izkoreninjenja bolezni)
2. Za izvajanje drugega odstavka 31. člena Uredbe 2016/429/EU o vzpostavitvi programa izkoreninjenja za eno ali več bolezni kategorije C za pridobitev statusa države, proste teh bolezni, odloči vlada.
3. Program izkoreninjenja iz prejšnjega odstavka predpiše minister.

4. Status prost bolezni

1. (status prost bolezni)

Za izvajanje 38. člena Uredbe 2016/429/EU Uprava na osrednjem spletnem mestu državne uprave objavi in posodablja seznam območij in kompartmentov s statusom prost bolezni.

III. OZAVEŠČANJE O BOLEZNIH, PRIPRAVLJENOST NANJE IN NJIHOVO OBVLADOVANJE

1. Ozaveščanje o boleznih in pripravljenost nanje
2. (načrti ukrepov)
3. Za izvajanje 43. člena Uredbe 2016/429/EU Uprava pripravi in posodablja načrte ukrepov in po potrebi navodila iz drugega odstavka 9. člena tega zakona za bolezni kategorije A oziroma porajajoče se bolezni ter jih objavi na osrednjem spletnem mestu državne uprave.
4. Pri pripravi načrtov ukrepov se Uprava posvetuje z operativno strokovno skupino za posamezno bolezen, za katero se pripravi načrt ukrepov, in z deležniki, ki so vključeni v njihovo izvajanje.
5. (simulacijske vaje)

Za izvajanje 45. člena Uredbe 2016/429/EU način, vsebino in pogostost izvajanja simulacijskih vaj predpiše minister.

1. (uporaba veterinarskih zdravil za preprečevanje in obvladovanje bolezni)

Za izvajanje prvega in drugega odstavka 46. člena Uredbe 2016/429/EU podrobnejše ukrepe glede uporabe veterinarskih zdravil za bolezni s seznama predpiše minister.

1. Obvladovanje bolezni
2. Ukrepi za obvladovanje bolezni
3. (sum na bolezen)
4. Za izvajanje prvega odstavka 53., prvega odstavka 72. in prvega odstavka 76. člena Uredbe 2016/429/EU izvajalci dejavnosti in druge fizične ali pravne osebe ob sumu, da se je pojavila katera izmed bolezni kategorije A, B ali bolezni kategorije C, za katero ima Republika Slovenija priznan status prost bolezni ali odobren program izkoreninjenja, nemudoma obvestijo veterinarsko organizacijo in sprejmejo predpisane ukrepe.
5. Veterinar, ki posumi na bolezen iz prejšnjega odstavka, s pisnim navodilom v dnevniku veterinarskih posegov določi predpisane veterinarske ukrepe, o tem na predpisani način obvesti Upravo in poskrbi, da se sum bolezni potrdi ali ovrže ali se ugotovi vzrok pogina živali. Veterinar izvede vse potrebne ukrepe biološke zaščite, da sam ne pomeni tveganja za širjenje bolezni. Pisno navodilo je za izvajalca dejavnosti zavezujoče.
6. Podrobnejša pravila glede obveščanja o sumu in ukrepe iz prejšnjega odstavka predpiše minister.
7. (preiskava suma)

Klinične preglede in odvzem vzorcev iz drugega odstavka 54. in drugega odstavka 73. člena Uredbe 2016/429/EU opravijo veterinarji in Nacionalni veterinarski inštitut (v nadaljnjem besedilu: NVI) v okviru prenosa uradnih dejavnosti iz 15. člena tega zakona, preiskave pa opravijo uradni laboratoriji.

1. (uradna potrditev bolezni)
2. Za izvajanje 58. in 77. člena Uredbe 2016/429/EU bolezen uradno potrdi Uprava z vpisom v uradno evidenco, vzpostavljeno v skladu z zakonom, ki ureja veterinarska merila skladnosti (v nadaljnjem besedilu: CIS VET).
3. Če gre za prvi primer bolezni kategorij A, B ali C ali porajajoče se bolezni v državi ali za nadaljnje primere bolezni kategorije A, bolezen uradno potrdi Uprava, nadaljnje primere bolezni kategorij B ali C ali porajajoče se bolezni pa OU Uprave.
4. Po uradni potrditvi bolezni kategorije A generalni direktor Uprave na predlog DSNB določi območja z omejitvami, če je to potrebno, in ukrepe.
5. Uradni veterinar na podlagi sklepov DSNB odredi ukrepe za okuženi obrat ali drugo lokacijo, ki ni obrat, ter ukrepe, ki se uvedejo na območjih z omejitvami.
6. Postopki po uradni potrditvi bolezni pri gojenih živalih
7. (epidemiološka poizvedba)
   1. Za izvajanje 57. člena Uredbe 2016/429/EU opravi epidemiološko poizvedbo uradni veterinar v skladu z načrtom ukrepov iz 26. člena tega zakona.
   2. O rezultatih epidemiološke poizvedbe uradni veterinar ali operativna strokovna skupina nemudoma obvesti Upravo oziroma DSNB.
8. Ukrepi za obvladovanje bolezni pri divjih živalih
9. (ukrepi za obvladovanje bolezni pri divjih živalih)

Za izvajanje 70. člena Uredbe 2016/429/EU območje z omejitvami in ukrepe na predlog DSNB določi generalni direktor Uprave.

# IV. REGISTRACIJA, ODOBRITEV, SLEDLJIVOST IN PREMIKI ŽIVALI

A. Kopenske živali, zarodni material in proizvodi živalskega izvora od kopenskih živali

1. Registracija, odobritev, vodenje evidenc in registri
   1. Registracija obratov in določenih vrst izvajalcev dejavnosti
2. (registracija obratov)
3. Za izvajanje 84. člena Uredbe 2016/429/EU izvajalci dejavnosti, ki gojijo kopenske živali ali odvzemajo, pridobivajo, pripravljajo ali shranjujejo zarodni material, pred začetkom izvajanja dejavnosti Upravi sporočijo podatke o obratu ali za že registrirane obrate spremembe podatkov ali prenehanje dejavnosti.
4. Za izvajanje točke (d) prvega odstavka 269. člena Uredbe 2016/429/EU izvajalci dejavnosti sporočijo tudi:
5. enotno matično številko občana (v nadaljnjem besedilu: EMŠO) ali matično številko pravne osebe;
6. kontaktne podatke (telefonsko številko mobilnega telefona in naslov elektronske pošte);
7. identifikacijsko številko kmetijskega gospodarstva, če je izvajalec dejavnosti po zakonu, ki ureja kmetijstvo, zavezanec za vpis v Register kmetijskih gospodarstev.
8. Ne glede na 3. točko prejšnjega odstavka izvajalec dejavnosti, ki ni zavezanec za vpis v Register kmetijskih gospodarstev in goji kopenske živali na kmetijskem gospodarstvu drugega nosilca, sporoči številko tistega kmetijskega gospodarstva, na katerem živali goji, v soglasju z nosilcem;
9. Ne glede na prejšnji odstavek in 3. točko drugega odstavka tega člena izvajalcem dejavnosti ni treba sporočiti identifikacijske številke kmetijskega gospodarstva, če gojijo prašiče v nekomercialnih obratih, dirkalne in jahalne enoprste kopitarje ali gojijo kopenske živali za kulturne, zgodovinske, rekreativne, znanstvene ali športne namene.
10. Za izvajanje točke (a) 93. člena Uredbe 2016/429/EU Uprava registrira obrat v register obratov iz 39. člena tega zakona (v nadaljnjem besedilu: ROBI) in mu v skladu z drugim odstavkom 93. člena Uredbe 2016/429/EU dodeli edinstveno registracijsko številko (v nadaljnjem besedilu: REŠ).
11. Ne glede na točko (a) drugega odstavka 84. člena Uredbe 2016/429/EU Uprava samodejno povzame podatke o imenu in naslovu izvajalca dejavnosti, če se spremeni nosilec kmetijskega gospodarstva v Registru kmetijskih gospodarstev, ki se vodi v skladu zakonom, ki ureja kmetijstvo, in je nosilec kmetijskega gospodarstva hkrati izvajalec dejavnosti.
12. Za izvajanje točke (b) drugega odstavka 84. člena Uredbe 2016/429/EU Uprava, če ugotovi, da se posamezna dejavnost v obratu ne izvaja, izvajalca dejavnosti pozove, da se v 15 dneh od poziva opredeli glede izvajanja dejavnosti. Če se izvajalec dejavnosti ne odzove, Uprava obratu ali posamezni dejavnosti pripiše informacijo o prenehanju dejavnosti.
13. Podrobnejša pravila glede vsebine podatkov, ki jih je treba sporočiti, ter načina sporočanja in obveščanja iz tega člena predpiše minister.
14. Podrobnejša pravila glede oblike, sestave in dodelitve REŠ iz tretjega odstavka tega člena in tretjega odstavka 67. člena tega zakona predpiše minister.
15. (registracija prevoznikov)
16. Za izvajanje 87. člena Uredbe 2016/429/EU prevozniki Upravi sporočijo podatke o prevozniku ali za že registrirane prevoznike spremembe podatkov ali prenehanje dejavnosti.
17. Za izvajanje točke (d) prvega odstavka 269. člena Uredbe 2016/429/EU izvajalci dejavnosti sporočijo tudi:
    1. enotno matično številko občana (v nadaljnjem besedilu: EMŠO) ali matično številko pravne osebe;
    2. kontaktne podatke (telefonsko številko mobilnega telefona in naslov elektronske pošte).
18. Za izvajanje točke (b) 93. člena Uredbe 2016/429/EU Uprava registrira prevoznike v ROBI in mu v skladu z drugim odstavkom 93. člena Uredbe 2016/429/EU dodeli REŠ.
19. Podrobnejša pravila glede vsebine podatkov, ki jih je treba sporočiti, ter načina sporočanja in obveščanja iz tega člena predpiše minister.
20. (registracija izvajalcev dejavnosti, ki dejavnost zbiranja izvajajo neodvisno od obrata)
21. Za izvajanje 90. člena Uredbe 2016/429/EU izvajalci dejavnosti, ki dejavnost zbiranja izvajajo neodvisno od obrata, Upravi sporočijo podatke o izvajanju dejavnosti ali za že registrirane izvajalce dejavnosti spremembe podatkov ali prenehanje dejavnosti.
22. Za izvajanje točke (c) prvega odstavka 269. člena Uredbe 2016/429/EU izvajalci dejavnosti sporočijo tudi:
    1. enotno matično številko občana (v nadaljnjem besedilu: EMŠO) ali matično številko pravne osebe;
    2. kontaktne podatke (telefonsko številko mobilnega telefona in naslov elektronske pošte).
23. Za izvajanje točke (c) 93. člena Uredbe 2016/429/EU Uprava registrira izvajalce dejavnosti iz točke (c) v ROBI in jim v skladu z drugim odstavkom 93. člena Uredbe 2016/429/EU dodeli REŠ.
24. Podrobnejša pravila glede vsebine podatkov, ki jih je treba sporočiti, ter načina sporočanja in obveščanja iz tega člena predpiše minister.
25. (odstopanja od obveznosti registracije)

Za izvajanje 85., 88. in 91. člena Uredbe 2016/429/EU lahko podrobnejše pogoje za izvzetje od obveznosti registracije predpiše minister.

* 1. Odobritev določenih vrst obratov

1. (odobritev določenih obratov)
2. Za izvajanje 99. člena Uredbe 2016/429/EU izvajalci dejavnosti vložijo vlogo za odobritev obrata pri Upravi. Vzorec vloge je dostopen na osrednjem spletnem mestu državne uprave.
3. Po prejetju popolne vloge in če so zahteve iz tretjega odstavka 99. člena Uredbe 2016/429/EU izpolnjene, Uprava obrat odobri z odločbo, mu dodeli edinstveno številko odobritve (EŠO) in ga vpiše v ROBI.
4. Če se spremenijo dejstva oziroma podatki na katera se opira odločba iz prejšnjega odstavka, Uprava že izdano odločbo ali več izdanih odločb za isti obrat spremeni ali razveljavi in jih nadomesti z novo.
5. Podrobnejša pravila glede načina oddaje vloge iz prvega odstavka tega člena ter oblike, sestave in dodelitve EŠO iz drugega odstavka tega člena in 68. člena tega zakona ter roke in način obveščanja v skladu z drugim odstavkom 96. člena Uredbe 2016/429/EU predpiše minister.
   1. Registri
6. (registri obratov in določenih izvajalcev dejavnosti)
7. Uprava vzpostavi in posodablja registre iz 101. in 185. člena Uredbe 2016/429/EU, in sicer:
   1. vseh obratov in izvajalcev dejavnosti, ki jih registrira za izvajanje 93. člena Uredbe 2016/429/EU,
   2. vseh obratov, ki jih odobri v skladu s 97. in 99. členom Uredbe 2016/429/EU,
   3. vseh obratov akvakulture, ki jih registrira v skladu s 173. členom Uredbe 2016/429/EU,
   4. vseh obratov akvakulture, ki jih odobri v skladu s prvim odstavkom 181. člena Uredbe 2016/429/EU, in
   5. vseh obratov za predelavo ribiških proizvodov za namen obvladovanja bolezni, ki jih odobri v skladu s prvim odstavkom 181. člena Uredbe 2016/429/EU.
8. Registri iz prejšnjega odstavka se vodijo centralno in v elektronski obliki.
9. Podatki v registrih iz tega člena se hranijo arhivsko.
10. Za dostop do registrov in zbirk podatkov Uprave je zahtevana srednja raven zanesljivosti sredstva elektronske identifikacije v skladu z zakonom, ki ureja sredstva elektronske identifikacije, s katerimi se dokazuje osebna elektronska identiteta.
11. (pridobivanje in uporaba podatkov)
12. Za izvajanje 101., 109. in 185. člena Uredbe 2016/429/EU Uprava pridobiva in obdeluje podatke, vključno z osebnimi podatki, iz naslednjih zbirk podatkov, ki jih upravljajo državni organi, javni zavodi in agencije ter drugi pooblaščeni organi:
13. centralnega registra prebivalstva (EMŠO in davčna številka, datum rojstva, datum smrti, osebno ime, stalno prebivališče v Republiki Sloveniji, začasno prebivališče v Republiki Sloveniji, prebivališče v tujini, naslov za vročanje, podatek o skrbniku in vrnitvi poslovne sposobnosti, številka mobilnega telefona in elektronski naslov za vročanje);
14. poslovnega registra Slovenije;
15. zbirk podatkov, ki se vodijo v skladu z zakonom, ki ureja kmetijstvo;
16. zbirk podatkov iz katastra nepremičnin (podatki o prostorskih enotah, hišnih številkah, parcelah, stavbah in delih stavb, ki se vodijo v katastru nepremičnin v skladu z zakonom, ki ureja kataster nepremičnin, vključno s podatki o lastniku in upravljavcu, in sicer EMŠO ali matična številka, ime in priimek oziroma firma ali ime, naslov stalnega prebivališča oziroma naslov sedeža);
17. zbirk podatkov informatizirane glavne knjige zemljiške knjige (podatki o lastniku ali zakupniku zemljiške parcele, in sicer za pravne osebe: podatki o firmi in naslovu, sedežu in matični številki, za fizične osebe: podatki o imenu in priimku, naslovu stalnega prebivališča in EMŠO);
18. evidence registriranih vozil (podatki o posameznem vozilu, lastniku vozila ali osebi, na katero je vozilo registrirano, EMŠO ali matična številka).
19. Za vodenje in upravljanje zbirk podatkov lahko Uprava uporablja tudi temeljne topografske načrte, zbirko topografskih podatkov, topografske karte, pregledne karte, ortofoto, podatke digitalnega modela reliefa in druge prostorske podatke.
20. Upravljavci načrtov, kart, ortofotov, podatkov digitalnega modela reliefa in drugih prostorskih podatkov iz prejšnjega odstavka pošljejo Upravi podatke brezplačno.
21. Uprava dostopa do pisnih in grafičnih podatkov iz zbirk podatkov iz prvega in drugega odstavka tega člena z neposredno elektronsko povezavo, če tehnične možnosti to omogočajo.
22. Za vodenje in upravljanje zbirk podatkov lahko Uprava v zbirke podatkov s svojega delovnega področja prevzame podatke iz zbirk podatkov iz tega člena za osebe, ki se v zbirke podatkov vpisujejo po svoji volji ali so se dolžne vanje vpisati v skladu z zakonom.
23. Za komuniciranje z izvajalci dejavnosti glede izvajanja tega zakona lahko Uprava obdeluje kontaktne podatke izvajalcev dejavnosti (številka mobilnega telefona in elektronski naslov).
24. (povezovanje zbirk podatkov)
25. Za izvajanje nalog iz tega zakona se zbirke podatkov z delovnega področja Uprave lahko povezujejo med seboj in z zbirkami podatkov iz prejšnjega člena, razen pete točke prvega odstavka prejšnjega člena.
26. Za povezovanje zbirk podatkov z evidencami iz prvega in drugega odstavka prejšnjega člena se uporablja davčna številka, EMŠO, matična številka poslovnega subjekta ali identifikacijska številka kmetijskega gospodarstva ali identifikacijska številka subjekta, ki se dodeli v skladu z zakonom, ki ureja kmetijstvo.
27. (dostop do podatkov)
28. Podatki iz zbirk podatkov iz tega zakona se lahko uporabljajo samo za namene, določene z zakonom.
29. Podatki o REŠ, lokaciji obrata, vrsti dejavnosti in izvajalcu dejavnosti v odobrenih obratih in zdravstvenem statusu obrata so javni in se objavijo na osrednjem spletnem portalu državne uprave.
30. Podatki o REŠ, lokaciji obrata, vrsti dejavnosti in izvajalcu dejavnosti v registriranih obratih, vključno z imenom in priimkom, če je izvajalec dejavnosti fizična oseba, identifikacijski podatki živali in lokacija živali ter zdravstveni status obrata, kjer je to primerno, so javno dostopni posamično.
31. Podatke iz zbirk podatkov iz tega zakona lahko pridobivajo znanstveno-raziskovalne organizacije za uporabo v statistične, znanstvene in raziskovalne namene na način, ki ne omogoča identifikacije izvajalca dejavnosti.
32. Podrobnejša pravila glede dostopa do podatkov iz tega člena predpiše minister.
33. (pošiljanje podatkov in vpogled v podatke za izvajanje zakonsko določenih nalog)
34. Uprava pošlje podatke iz zbirk podatkov tega zakona veterinarjem in pravnim osebam iz 15. člena tega zakona, izvajalcem intervencij skupne kmetijske politike, drugim državnim organom in občinam, če jih ti potrebujejo za izvajanje zakonsko določenih nalog, ter izvajalcem javnih pooblastil in javnih služb.
35. Uprava omogoči vpogled v zbirke podatkov iz tega zakona osebam, ki opravljajo naloge pri osebah iz prejšnjega odstavka in pri izvajalcih intervencij skupne kmetijske politike, osebam v drugih državnih organih in občinah, če jih te osebe potrebujejo za izvajanje zakonsko določenih nalog, ter osebam pri izvajalcih javnih pooblastil in javnih služb.
36. (elektronski dostop do podatkov v zbirkah podatkov Uprave za izvajalca dejavnosti)
37. Uprava vzpostavi in vzdržuje informacijski sistem, ki omogoča elektronsko izmenjavo informacij med računalniško zbirko podatkov Uprave in izvajalcem dejavnosti.
38. Izvajalec dejavnosti, ki je vpisan v ROBI, je upravičen do elektronskega dostopa do podatkov v računalniški zbirki podatkov Uprave.
39. Izvajalec dejavnosti Upravo obvesti o spremembah, ki vplivajo na upravičenost do elektronskega dostopa, v osmih dneh od nastanka spremembe.
40. Uprava izvajalcu dejavnosti ukine elektronski dostop do zbirk podatkov Uprave, če uporabnik to pisno zahteva ali če ugotovi, da niso več izpolnjeni pogoji za dostop.
41. Uprava v primeru suma na nepravilno ali nenamensko uporabo podatkov ali na vnašanje krivih ali predrugačenih podatkov z namenom, da bi se taki podatki uporabljali kot pravi, takoj odvzame elektronski dostop za vnos podatkov v zbirke podatkov Uprave.
42. Podrobnejša pravila glede načina pridobitve dostopa ter sporočanja sprememb, vrste in vsebine podatkov, ki so na voljo izvajalcu dejavnosti za elektronsko izmenjavo, predpiše minister.

### 1.4. Evidence

1. (vodenje evidenc)
   1. Za izvajanje točke (d) prvega odstavka 269. člena Uredbe 2016/429/EU se v evidencah iz 102. člena Uredbe 2016/429/EU vodijo dodatne informacije o gojenih kopenskih živalih.
   2. Za izvajanje četrtega odstavka 102. člena Uredbe 2016/429/EU izvajalcem dejavnosti ni treba voditi evidenc, če imajo elektronski dostop iz prejšnjega člena in so informacije v računalniško zbirko podatkov vnesene v predpisanem roku.
   3. Izvajalci dejavnosti evidence iz 102., 103., 104. in 105. člena Uredbe 2016/429/EU hranijo najmanj tri leta.
   4. Podrobnejša pravila glede vsebine, oblike, vodenja in vzdrževanja evidenc iz tega člena predpiše minister.
2. Zahteve za sledljivost gojenih kopenskih živali in zarodnega materiala
   1. Gojene kopenske živali
3. (sistem za identifikacijo in registracijo gojenih kopenskih živali)
4. Za izvajanje 108. člena Uredbe 2016/429/EU Uprava vzpostavi sistem za identifikacijo in registracijo gojenih kopenskih živali.
5. Za izvajanje točke (c) petega odstavka 108. člena Uredbe 2016/429/EU Uprava v skladu s 16. členom tega zakona za zagotavljanje praktičnega izvajanja sistema za identifikacijo in registracijo gojenih kopenskih živali, vključno z izdajanjem identifikacijskih dokumentov, pooblasti osebe iz 15. člena tega zakona.
6. Izvajalec dejavnosti gojene kopenske živali označi in priglasi podatke v računalniško zbirko podatkov o gojenih kopenskih živalih sam ali prek oseb iz prejšnjega odstavka.
7. Podrobnejša pravila glede izvajanja sistema za identifikacijo in registracijo gojenih kopenskih živali iz tega člena predpiše minister.
8. (računalniška zbirka podatkov o gojenih kopenskih živalih)
9. Uprava vzpostavi in vzdržuje računalniško zbirko podatkov o gojenih kopenskih živalih iz 109. člena Uredbe 2016/429/EU.
10. Za izvajanje točke (e) prvega odstavka 269. člena Uredbe 2016/429/EU Uprava v računalniški zbirki podatkov vzpostavi zbirko podatkov za druge gojene kopenske živali in zahteva vodenje dodatnih informacij o gojenih kopenskih živalih in njihovih premikih.
11. Podrobnejša pravila glede vzpostavitve zbirke podatkov za druge gojene kopenske živali ter vodenja dodatnih informacij in premikov iz prejšnjega odstavka predpiše minister.
12. (identifikacijski dokumenti, dokumenti o premiku in drugi dokumenti za identifikacijo in sledenje gojenih kopenskih živali)
13. Za izvajanje 110. člena Uredbe 2016/429/EU se identifikacijski dokumenti, dokumenti o premikih in drugi dokumenti za identifikacijo in sledenje gojenih kopenskih živali izdajo v elektronski ali papirni obliki.
14. Za izvajanje točke (e) prvega odstavka 269. člena Uredbe 2016/429/EU Uprava v dokumentih iz 110. člena Uredbe 2016/429/EU zahteva vodenje dodatnih informacij o gojenih kopenskih živalih in premikih ter izdajo dokumentov iz prejšnjega odstavka za druge gojene kopenske živali.
15. Za izvajanje drugega odstavka 113. člena in 116. člena Uredbe 2016/429/EU živali ob premiku ne spremlja dokument o premiku, če izvajalec dejavnosti zagotovi, da so informacije o premiku vnesene v računalniško zbirko podatkov v predpisanem roku.
16. Podrobnejša pravila glede vsebine, oblike in načina izdaje dokumentov iz prvega odstavka tega člena ter dodatnih informacij in roka iz prejšnjega odstavka predpiše minister.
17. (zahteve za sledljivost zarodnega materiala gojenih živali iz vrst goveda, ovc, koz, prašičev in enoprstih kopitarjev)

Za izvajanje 121. člena Uredbe 2016/429/EU podrobnejše zahteve za sledljivost zarodnega materiala iz vrst goveda, ovc, koz, prašičev in enoprstih kopitarjev predpiše minister.

1. (računalniška zbirka podatkov o drugih živalih, ki niso opredeljene kot kopenske ali vodne živali)
2. Za izvajanje točk (d) in (e) prvega odstavka 269. člena Uredbe 2016/429/EU Uprava v računalniški zbirki podatkov vzpostavi zbirko podatkov o drugih živalih, ki niso opredeljene kot kopenske ali vodne živali.
3. Podrobnejša pravila glede vzpostavitve zbirke podatkov iz prejšnjega odstavka predpiše minister.

3. Premiki gojenih kopenskih živali, zarodnega materiala in proizvodov

* 1. Premiki gojenih kopenskih živali po EU

1. (premiki gojenih kopenskih živali za zakol)
2. Za izvajanje 128. člena Uredbe 2016/429/EU izvajalec dejavnosti ob najavi premika živali za zakol zaradi izkoreninjenja bolezni v okviru programa izkoreninjenja v drugo državo članico predloži OU Uprave odobritev pristojnega organa namembne države članice.
3. Za izvajanje 128. člena Uredbe 2016/429/EU izvajalec dejavnosti za premik živali za zakol zaradi izkoreninjenja bolezni v okviru programa izkoreninjenja v Republiko Slovenijo kot namembno državo pred premikom pridobi dovoljenje Uprave. V ta namen izvajalec dejavnosti vloži vlogo pri OU Uprave. Vzorec vloge je dostopen na osrednjem spletnem mestu državne uprave.
4. (odstopanja glede dejavnosti zbiranja gojenih kopitarjev in perutnine)

Dejavnost zbiranja gojenih kopitarjev in perutnine se v skladu z drugim odstavkom 133. člena Uredbe 2016/429/EU lahko izvaja na prevoznih sredstvih neposredno iz obratov izvora.

1. (premiki gojenih kopenskih živali v zaprte obrate)

Za izvajanje 137. člena Uredbe 2016/429/EU podrobnejša pravila glede premikov gojenih kopenskih živali v zaprte obrate predpiše minister, če pravila niso določena s pravnimi akti EU.

1. (premiki gojenih kopenskih živali za znanstvene namene)
2. Za izvajanje prvega odstavka 138. člena Uredbe 2016/429/EU izvajalec dejavnosti vloži vlogo pri Upravi. Vzorec vloge je dostopen na osrednjem spletnem mestu državne uprave.
3. Podrobnejša pravila glede odobritve odstopanj iz drugega odstavka 138. člena Uredbe 2016/429/EU predpiše minister.
4. (odstopanja glede rekreativne uporabe, športnih in kulturnih dogodkov, dela v bližini meja in paše)
5. Za odobritev odstopanj od zahtev za premike za katerega izmed namenov iz prvega odstavka 139. člena Uredbe 2016/429/EU izvajalec dejavnosti vloži vlogo pri Upravi.
6. Vloga iz prejšnjega odstavka mora vsebovati vsaj naslednje podatke:
   1. podatke o izvajalcu dejavnosti;
   2. namembni kraj, državo;
   3. namen premika;
   4. število, vrsto in kategorijo živali, vključenih v premik;
   5. trajanje premika;
   6. dodatne informacije (dodatni podatki o namembnem kraju).
7. Za izvajanje drugega in tretjega odstavka 139. člena Uredbe 2016/429/EU se o odstopanjih glede premikov Uprava dogovori s pristojnimi organi sosednjih držav članic in o teh odstopanjih obvesti Komisijo.
8. Podrobnejša pravila glede odobritve odstopanj iz tega člena predpiše minister.
9. (veterinarsko spričevalo za gojene kopenske živali)
10. Za izvajanje drugega pododstavka drugega odstavka 143. člena Uredbe 2016/429/EU za premike z območij z omejitvami v Republiki Sloveniji veterinarsko spričevalo iz prvega odstavka 149. člena Uredbe 2016/429/EU ni potrebno.
11. Ne glede na prejšnji odstavek lahko glede na tveganje za zdravje živali in ljudi, ki ga takšni premiki pomenijo, na podlagi mnenja DSNB v skladu z 9. členom tega zakona generalni direktor Uprave odloči drugače.
12. (najava pošiljke za premik gojenih kopenskih živali v drugo državo članico)
13. Za izvajanje 152. člena Uredbe 2016/429/EU izvajalci dejavnosti uradno obvestijo Upravo o premiku gojenih kopenskih živali v drugo državo članico vsaj dva delovna dneva pred nameravanim premikom.
14. Podrobnejši način uradnega obveščanja in odstopanja od roka iz prejšnjega odstavka predpiše minister.
15. (odgovornost pristojnega organa za uradno obveščanje o premikih gojenih kopenskih živali v druge države članice)

Za izvajanje tretjega odstavka 153. člena Uredbe 2016/429/EU so regije za upravljanje uradnih obvestil o premikih OU Uprave.

1. (premiki divjih kopenskih živali)
2. Za izvajanje 155. člena Uredbe 2016/429/EU izvajalec dejavnosti obvesti Upravo o nameravanem premiku divjih kopenskih živali v drugo državo članico. V ta namen izvajalec dejavnosti vloži vlogo pri Upravi. Vzorec vloge je dostopen na osrednjem spletnem mestu državne uprave. Uprava o nameravanem premiku obvesti pristojni organ namembne države članice, s katerim se dogovorita o premiku.
3. Za izvajanje 155. člena Uredbe 2016/429/EU izvajalec dejavnosti za premik divjih kopenskih živali v Republiko Slovenijo kot namembno državo pred premikom pridobi odobritev Uprave. V ta namen izvajalec dejavnosti vloži vlogo pri Upravi. Vzorec vloge je dostopen na osrednjem spletnem mestu državne uprave. Po prejetju obvestila pristojnega organa države članice izvora se Uprava z njim dogovori o premiku.
4. (uveljavljanje odstopanj izvajalca dejavnosti)
5. Izvajalec dejavnosti, ki želi uveljavljati odstopanja od predpisanih zahtev ali pogojev iz 137., 138., 139. in 157. člena Uredbe 2016/429/EU, vloži vlogo za odobritev odstopanja pri OU Uprave.
6. Območni urad Uprave pri odločanju po potrebi pridobi mnenje NVI ali, kadar je tako predvideno, dovoljenje ali soglasje pristojnega organa druge države članice.

3.2. Premiki zarodnega materiala

1. (premik zarodnega materiala za uničenje)
2. Za izvajanje četrtega odstavka 157. člena Uredbe 2016/429/EU izvajalec dejavnosti ob najavi premika zarodnega materiala za uničenje zaradi izkoreninjenja bolezni v okviru programa izkoreninjenja v drugo državo članico predloži OU Uprave odobritev pristojnega organa namembne države članice.
3. Za izvajanje četrtega odstavka 157. člena Uredbe 2016/429/EU izvajalec dejavnosti za premik zarodnega materiala za uničenje zaradi izkoreninjenja bolezni v okviru programa izkoreninjenja v Republiko Slovenijo kot namembno državo pred premikom pridobi odobritev OU Uprave. V ta namen izvajalec dejavnosti vloži vlogo pri OU Uprave in vlogi priloži soglasje predelovalnega obrata, ki izvaja to dejavnost. Vzorec vloge je dostopen na osrednjem spletnem mestu državne uprave.
4. (obveznosti izvajalcev dejavnosti glede veterinarskih spričeval za premike zarodnega materiala)
5. Za izvajanje tretjega pododstavka drugega odstavka 161. člena Uredbe 2016/429/EU za premike zarodnega materiala z območij z omejitvami v Republiki Sloveniji veterinarsko spričevalo iz prvega odstavka 161. člena Uredbe 2016/429/EU ni potrebno.
6. Ne glede na prejšnji odstavek lahko glede na tveganje za zdravje živali in ljudi, ki ga takšni premiki pomenijo, na podlagi mnenja DSNB v skladu z 9. členom tega zakona generalni direktor Uprave odloči drugače.
7. (premiki zarodnega materiala za znanstvene namene)
8. Za izvajanje 165. člena Uredbe 2016/429/EU izvajalec dejavnosti OU Uprave z vlogo zaprosi za soglasje za prejem zarodnega materiala za znanstvene namene.
9. OU Uprave prouči vlogo in po potrebi pridobi mnenje NVI ali, kadar je tako predvideno, dovoljenje ali soglasje pristojnega organa druge države članice.

3.3. Premiki proizvodov živalskega izvora

1. (premiki proizvodov živalskega izvora)
2. Za izvajanje drugega pododstavka prvega odstavka 167. člena Uredbe 2016/429/EU za premike z območij z omejitvami v Republiki Sloveniji veterinarsko spričevalo iz prvega odstavka 149. člena Uredbe 2016/429/EU ni potrebno.
3. Ne glede na prejšnji odstavek lahko glede na tveganje za zdravje živali, ki ga takšni premiki pomenijo, na podlagi mnenja DSNB v skladu z 9. členom tega zakona generalni direktor Uprave odloči drugače.
4. (uradno obveščanje o premikih proizvodov živalskega izvora)
   1. Za izvajanje 169. člena Uredbe 2016/429/EU izvajalci dejavnosti uradno obvestijo Upravo o premiku proizvodov živalskega izvora v drugo državo članico vsaj dva delovna dneva pred nameravanim premikom.
   2. Podrobnejši način uradnega obveščanja iz prejšnjega odstavka predpiše minister.
   3. Za izvajanje tretjega odstavka 169. člena Uredbe 2016/429/EU so regije za upravljanje uradnih obvestil o premikih OU Uprave.
5. (nacionalni ukrepi za kopenske živali)
6. Za izvajanje 170. člena Uredbe 2016/429/EU nacionalne ukrepe za obvladovanje bolezni ter premike živali in zarodnega materiala predpiše minister.
7. Za izvajanje 171. člena Uredbe 2016/429/EU nacionalne ukrepe za omejevanje učinka bolezni z nacionalnega seznama bolezni predpiše minister.

## B. Vodne živali in proizvodi živalskega izvora od vodnih živali

1. Registracija, odobritev, vodenje evidenc, registri
2. (registracija obratov akvakulture)
3. Za izvajanje 172. člena Uredbe 2016/429/EU izvajalci dejavnosti v obratih akvakulture Upravi sporočijo podatke o obratu, spremembe podatkov ali prenehanje dejavnosti.
4. Za izvajanje točke (d) prvega odstavka 269. člena Uredbe 2016/429/EU izvajalci dejavnosti Upravi sporočijo tudi:
5. enotno matično številko občana (v nadaljnjem besedilu: EMŠO) ali matično številko pravne osebe in
6. kontaktne podatke (telefonsko številko mobilnega telefona ali naslov elektronske pošte).
7. Uprava registrira obrate iz 173. člena Uredbe 2016/429/EU v ROBI in jim v skladu z drugim pododstavkom 173. člena Uredbe 2016/429/EU dodeli REŠ.
8. Za izvajanje točke (b) drugega odstavka 172. člena Uredbe 2016/429/EU Uprava po prejetju obvestila izvajalca dejavnosti, da je prenehal z izvajanjem dejavnosti, to informacijo vpiše v ROBI.
9. Podrobnejša pravila glede vsebine podatkov, ki jih je treba sporočiti, ter načina sporočanja in obveščanja iz tega člena predpiše minister.
10. Za izvajanje 174. člena Uredbe 2016/429/EU registracija ni potrebna za obrate akvakulture, ki pomenijo neznatno tveganje v skladu z drugim odstavkom 175. člena Uredbe 2016/429/EU.
11. (odobritev obratov akvakulture)
    1. Za izvajanje 183. člena Uredbe 2016/429/EU izvajalec dejavnosti vloži vlogo za odobritev pri Upravi. Vzorec vloge je dostopen na osrednjem spletnem mestu državne uprave.
    2. Za izvajanje tretjega odstavka 183. člena Uredbe 2016/429/EU se odobrenemu obratu dodeli EŠO.
    3. Če se spremenijo dejstva ali podatki, na katere se opira odločba iz prejšnjega odstavka, Uprava že izdano odločbo ali več odločb za isti obrat spremeni ali razveljavi in jih nadomesti z novo.
    4. Podrobnejša pravila glede načina oddaje vloge iz prvega odstavka tega člena ter roke in način obveščanja v skladu z drugim odstavkom 180. člena Uredbe 2016/429/EU predpiše minister.
    5. Za izvajanje drugega odstavka 176. člena Uredbe 2016/429/EU lahko podrobnejša pravila glede odstopanja od obveznosti vloge za odobritev predpiše minister.
12. (registri obratov akvakulture in obratov za predelavo ribiških proizvodov za namen obvladovanja bolezni)

Registrirane in odobrene obrate akvakulture Uprava vpiše v ROBI.

1. (vodenje evidenc in sledljivost)
2. Za izvajanje točke (d) prvega odstavka 269. člena Uredbe 2016/429/EU Uprava v evidencah iz 186. člena Uredbe 2016/429/EU zahteva dodatne informacije o živalih iz akvakulture.
3. Vzorci obrazcev za vodenje evidenc iz 186., 187. in 188. člena Uredbe 2016/429/EU so dostopni na osrednjem spletnem mestu državne uprave.
4. Evidence iz 186., 187. in 188. člena Uredbe 2016/429/EU izvajalci dejavnosti hranijo najmanj tri leta.
5. Podrobnejša pravila glede vsebine, vodenja in vzdrževanja evidenc iz tega člena predpiše minister.
6. Premiki vodnih živali po EU

### 2.1. Splošne zahteve za premike

1. (sprememba predvidene uporabe)

Za izvajanje tretjega odstavka 193. člena Uredbe 2016/429/EU izvajalec dejavnosti vloži vlogo pri OU Uprave. Vzorec vloge je dostopen na osrednjem spletnem mestu državne uprave.

### 2.2. Vodne živali, namenjene v obrate akvakulture ali za izpust v naravo

1. (vodne živali, namenjene v obrate akvakulture ali za izpust v naravo)
2. Za izvajanje drugega odstavka 196. člena Uredbe 2016/429/EU izvajalec dejavnosti vloži vlogo pri OU Uprave. Vzorec vloge je dostopen na osrednjem spletnem mestu državne uprave. Če gre za premik v drugo državo članico, izvajalec dejavnosti vlogi priloži tudi soglasje pristojnega organa namembne države članice ali držav članic prehoda.
3. Za izvajanje prvega odstavka 198. člena Uredbe 2016/429/EU izvajalec dejavnosti vloži vlogo pri OU Uprave. Vzorec vloge je dostopen na osrednjem spletnem mestu državne uprave. Če gre za premik v drugo državo članico, izvajalec dejavnosti vlogi priloži tudi soglasje pristojnega organa namembne države članice ali držav članic prehoda.
4. Za izvajanje 199. člena Uredbe 2016/429/EU lahko izvajalci dejavnosti izpustijo vodne živali v naravo le, če izvirajo iz države članice, njenega območja, kompartmenta ali obrata akvakulture s statusom prost ene ali več bolezni s seznama in spadajo med vrste s seznama.

### 2.3. Vodne živali, namenjene za prehrano ljudi

1. (premik živih živali iz akvakulture, namenjenih za prehrano ljudi)

Za izvajanje drugega odstavka 201. člena Uredbe 2016/429/EU izvajalec dejavnosti vloži vlogo pri OU Uprave. Vzorec vloge je dostopen na osrednjem spletnem mestu državne uprave.

1. (vodne živali za znanstvene namene)

Za izvajanje prvega odstavka 204. člena Uredbe 2016/429/EU izvajalec dejavnosti vloži vlogo pri OU Uprave. Vzorec vloge je dostopen na osrednjem spletnem mestu državne uprave.

1. (nacionalni ukrepi za vodne živali)

Za izvajanje 226. člena Uredbe 2016/429/EU nacionalne ukrepe za omejevanje učinka bolezni z nacionalnega seznama bolezni predpiše minister.

V. VSTOP V EU IN IZVOZ

1. Vstop živali, zarodnega materiala in proizvodov živalskega izvora v EU iz tretjih držav in z ozemelj

1. (seznam tretjih držav in ozemelj)
2. Za izvajanje drugega odstavka 230. člena Uredbe 2016/429/EU Uprava določi, iz katerih tretjih držav in z ozemelj lahko določene vrste in kategorije živali, zarodnega materiala ali proizvodov živalskega izvora vstopijo v Republiko Slovenijo.
3. Seznam iz prejšnjega odstavka Uprava objavi na osrednjem spletnem mestu državne uprave.
4. Podrobnejša pravila glede določitve seznama iz prvega odstavka tega člena predpiše minister.

2. Vstop vrst in kategorij živali, zarodnega materiala in proizvodov živalskega izvora v EU

1. (zahteve za zdravstveno varstvo živali za vstop vrst in kategorij živali, zarodnega materiala in proizvodov živalskega izvora)
   1. Za izvajanje tretjega odstavka 234. člena Uredbe 2016/429/EU Uprava lahko določi pogoje za zdravstveno varstvo živali za vstop določenih vrst in kategorij živali, zarodnega materiala in proizvodov živalskega izvora, za katere niso sprejeta pravila EU za vstop iz tretjih držav v EU.
   2. Natančnejša pravila glede določitve pogojev iz prejšnjega odstavka predpiše minister.
2. (veterinarska spričevala, deklaracije in drugi dokumenti)
   1. Za izvajanje četrtega odstavka 238. člena Uredbe 2016/429/EU se uporabljajo pravila, določena na podlagi drugega odstavka prejšnjega člena.
   2. Podrobnejša pravila glede določitve pogojev iz prejšnjega odstavka predpiše minister.

3. Izvoz

1. (izvoz iz EU)

Za izvajanje drugega odstavka 243. člena Uredbe 2016/429/EU Uprava glede izvoza in ponovnega izvoza v tretjo državo sodeluje s pristojnimi organi v zadevni tretji državi.

1. (veterinarsko spričevalo za izvoz živali in proizvodov)
2. Oblika in vsebina veterinarskega spričevala (v nadaljnjem besedilu: vzorec) za izvoz živali in proizvodov je določena s predpisi namembne tretje države.
3. Izvajalec dejavnosti, ki žival ali proizvode izvaža (v nadaljnjem besedilu: izvoznik), pripravi vsebino vzorca veterinarskega spričevala na podlagi pogojev, ki jih pridobi v namembni tretji državi, in ga v elektronski obliki pošlje Upravi.
4. Ne glede na prejšnji odstavek vsebino in obliko obrazca pripravi Uprava, če tako določa sporazum, ki ga ima Republika Slovenija z namembno tretjo državo.
5. Izvoznik odgovarja za škodo, ki nastane kot posledica zavrnitve uvoza pošiljke s strani namembne tretje države zaradi neustreznega obrazca iz drugega odstavka tega člena, ki ni v skladu z zahtevami namembne tretje države glede oblike in vsebine spričevala.
6. Izvoznik vnaprej najavi izvoz živali ali proizvodov.
7. Način priprave veterinarskih spričeval za izvoz, postopek najave izvoza živali ali proizvodov in način zagotavljanja sledljivosti izdanih veterinarskih spričeval za izvoz živali ali proizvodov predpiše minister.
8. (vloga za izvoz po predhodnem postopku preverjanja pogojev)
9. Če želi izvoznik izvažati v državo, za katero izvozna spričevala še niso pripravljena, in se zahteva predhodna izpolnitev vprašalnika njihove države, predhodni pregled sistema nadzora ali podpis protokola o sodelovanju, vloži vlogo pri Upravi in plača pristojbino.
10. Višino in način plačila pristojbine iz prejšnjega odstavka določi vlada.

VI. NETRGOVSKI PREMIKI HIŠNIH ŽIVALI V DRŽAVO ČLANICO IZ DRUGE DRŽAVE ČLANICE ALI IZ TRETJE DRŽAVE ALI Z OZEMLJA

1. Pogoji za netrgovske premike hišnih živali v državo članico iz druge države članice

1. (netrgovski premiki hišnih živali vrst s seznama v delu B Priloge I Uredbe 2016/429/EU)

Za izvajanje tretjega odstavka 248. člena Uredbe 2016/429/EU pogoje za netrgovske premike hišnih živali vrst s seznama v delu B Priloge I Uredbe 2016/429/EU predpiše minister.

2. Pogoji za netrgovske premike hišnih živali iz držav ali z ozemelj zunaj EU

1. (netrgovski premiki hišnih živali vrst s seznama v delu A Priloge I Uredbe 2016/429/EU)

Za izvajanje drugega odstavka 249. člena Uredbe 2016/429/EU Uprava v sodelovanju s carinskim organom določi seznam vstopnih točk za potnike za namen netrgovskih premikov hišnih živali vrst s seznama v delu A Priloge I Uredbe 2016/429/EU in ga objavi na osrednjem spletnem mestu državne uprave.

1. (netrgovski premiki hišnih živali vrst s seznama v delu B Priloge I Uredbe 2016/429/EU)
   1. Za izvajanje točke (d) drugega odstavka 250. člena Uredbe 2016/429/EU Uprava v sodelovanju s carinskim organom določi seznam vstopnih točk za potnike za namen netrgovskih premikov hišnih živali vrst s seznama v delu B Priloge I Uredbe 2016/429/EU iz tretjih držav in ga objavi na osrednjem spletnem mestu državne uprave.
   2. Za izvajanje tretjega odstavka 250. člena Uredbe 2016/429/EU pogoje za vstop iz tretjih držav predpiše minister.

3. Obveznosti obveščanja

1. (obveščanje)

Za izvajanje drugega odstavka 256. člena Uredbe 2016/429/EU Uprava na osrednjem spletnem mestu državne uprave objavlja informacije o zahtevah za zdravstveno varstvo živali, ki se uporabljajo za netrgovske premike hišnih živali.

VII. NUJNI UKREPI

1. (ukrepi v nujnih primerih)

Za izvajanje 257., 258. in 262. člena Uredbe 2016/429/EU ukrepe v nujnih primerih določi generalni direktor Uprave v skladu z 9. členom tega zakona.

VIII. IZREDNI UKREPI

1. (posebne pristojnosti in pooblastila uradnega veterinarja)

Uradni veterinar ima poleg pristojnosti po splošnih predpisih, ki urejajo inšpekcijo, in predpisih, ki urejajo veterinarstvo, še naslednje pristojnosti in pooblastila:

izvajalcu dejavnosti izreči začasno prepoved izvajanja dejavnosti (za vse ali nekatere vrste živali), če je ta s svojim ravnanjem pomembno povečal nevarnost širjenja bolezni živali ali je bil večkrat kaznovan za posamezni prekršek po tem zakonu;

izvajalcu dejavnosti izreči trajno prepoved reje živali, če glede na njegova dosedanja ravnanja obstaja verjetnost, da bo ponovil prekršek po tem zakonu, s čimer bi bistveno povečal tveganje za širjenje bolezni živali;

odvzeti žival v primeru ravnanja v nasprotju z odrejenimi ukrepi, katerih nespoštovanje bi pomembno povečalo nevarnost širjenja bolezni živali;

določiti začasnega izvajalca dejavnosti, kadar se v roku 8 dni po smrti izvajalca dejavnosti njegovi dediči ne dogovorijo kdo bo izvajalec dejavnosti ali kadar je izvajalec dejavnosti dalj časa odsoten.

IX. KAZENSKE DOLOČBE

1. (prekrški)
2. Z globo od 3.000 do 5.000 eurov se za prekršek kaznuje pravna oseba, ki:
3. ne izvaja ustreznih ukrepov za biološko zaščito za gojene živali in proizvode, za katere je odgovorna (četrti odstavek 10. člena Uredbe 2016/429/EU);
4. pri izvajanju ukrepov za preprečevanje in obvladovanje bolezni ne sodeluje s pristojnim organom in veterinarji (peti odstavek 10. člena Uredbe 2016/429);
5. kot veterinar ne ravna v skladu s prvim ali drugim odstavkom 12. člena Uredbe 2016/429/EU;
6. kot laboratorij, objekt in druga fizična ali pravna oseba, ki ravna s povzročitelji bolezni v raziskovalne, izobraževalne, diagnostične namene ali namene proizvodnje cepiv in drugih bioloških proizvodov, ne sprejme ustreznih ukrepov za biološko zaščito, biološko varnost in biološko zadrževanje (točka (a) prvega odstavka 16. člena Uredbe 2016/429/EU);
7. kot laboratorij, objekt in druga fizična ali pravna oseba, ki ravna s povzročitelji bolezni v raziskovalne, izobraževalne, diagnostične namene ali namene proizvodnje cepiv in drugih bioloških proizvodov, ne poskrbi, da premik povzročiteljev bolezni, cepiv in drugih bioloških proizvodov med laboratoriji ali drugimi objekti ne poveča tveganja za širjenje bolezni (točka (b) prvega odstavka 16. člena Uredbe 2016/429/EU);
8. kot uradni laboratorij na področju zdravja živali z rezultati ali poročili ne ravna v skladu z načelom poslovne skrivnosti in zaupnosti (tretji odstavek 17. člena Uredbe 2016/429/EU);
9. kot uradni laboratorij na področju zdravja živali ne obvesti pristojnega organa o rezultatu ali poročilu laboratorijske analize, testa ali diagnoze (tretji odstavek 17. člena Uredbe 2016/429/EU);
10. ne prijavi razloga za sum bolezni s seznama iz točke (a) ali točke (b) prvega odstavka 18. člena Uredbe 2016/429/EU;
11. ne prijavi povečane umrljivosti in drugih znakov hude bolezni ali pomembnega zmanjšanja stopnje proizvodnje iz nepojasnjenega vzroka iz točke (c) prvega odstavka 18. člena Uredbe 2016/429/EU;
12. ne zagotovi obiska veterinarja v obratu, kadar je to potrebno zaradi tveganja, ki ga pomeni zadevni obrat (25. člen Uredbe 2016/429/EU);
13. uporabi veterinarska zdravila za bolezni s seznama v nasprotju z 28. členom tega zakona;
14. uporabi veterinarska zdravila za bolezni s seznama v nasprotju s 46. členom Uredbe 2016/429/EU;
15. ob sumu na bolezni kategorije A ne izvede ukrepov za obvladovanje bolezni (53. člen Uredbe 2016/429/EU);
16. ob sumu na bolezen kategorije A ne izvede odrejenih ukrepov (prvi odstavek 55. člena Uredbe 2016/429/EU);
17. ob izbruhu bolezni kategorije A ne izvede odrejenih ukrepov (prvi odstavek 61. člena Uredbe 2016/429/EU);
18. ne izvede ustreznih odrejenih ukrepov na območjih z omejitvami za obvladovanje bolezni kategorije A (prvi odstavek 65. člena Uredbe 2016/429/EU);
19. ne premika živali in proizvodov na območjih z omejitvami v skladu z navodili in na podlagi dovoljenja pristojnega organa (prvi odstavek 66. člena Uredbe 2016/429/EU;
20. ne obvešča o nameravanih premikih živali in proizvodov na območjih in z območij z omejitvami (drugi odstavek 66. člena Uredbe 2016/429/EU);
21. ne dovoli cepljenja v nujnih primerih (69. člen Uredbe 2016/429/EU);
22. ne izvede ukrepov, ki jih pristojni organ sprejme zaradi suma ali potrditve bolezni kategorije A pri divjih živalih (70. člen Uredbe 2016/429/EU);
23. ne izvede odrejenih dodatnih ukrepov za obvladovanje bolezni (71. člen Uredbe 2016/429/EU);
24. ob sumu na bolezni kategorije B ne sprejme ustreznih ukrepov za obvladovanje bolezni (72. člen Uredbe 2016/429/EU);
25. ne izvede odrejenih ukrepov po potrditvi bolezni kategorije B ali C, določenih v obveznih ali neobveznih programih izkoreninjenja, kot je določeno v prvem ali drugem odstavku 31. člena Uredbe 2016/429/EU;
26. ob izbruhu bolezni kategorije B ali C pri divjih živalih ne sprejme ukrepov za obvladovanje bolezni, določenih v programu izkoreninjenja, ki je določen v prvem ali drugem odstavku 31. člena Uredbe 2016/429/EU;
27. ravna v nasprotju s prvim ali drugim odstavkom 84., 87. in 90. člena Uredbe 2016/429/EU;
28. ravna v nasprotju s prvim in drugim odstavkom 94. člena Uredbe 2016/429/EU;
29. ravna v nasprotju s 95. členom Uredbe 2016/429/EU;
30. ravna v nasprotju z drugim odstavkom 96. člena Uredbe 2016/429/EU;
31. ne vodi in ne vzdržuje predpisanih evidenc iz 102., 103., 104. in 105. člena Uredbe 2016/429/EU;
32. ne zagotovi identifikacije na način iz 112., 113., 114., 115. in 117. člena Uredbe 2016/429/EU;
33. ne zagotovi sledljivosti zarodnega materiala gojenih kopenskih živali v skladu s 121. členom Uredbe 2016/429/EU;
34. premakne gojene kopenske živali v drugo državo članico v nasprotju s prvim odstavkom 126. ali s 130. členom Uredbe 2016/429/EU;
35. sprejme gojene kopenske živali iz druge države članice v nasprotju s 127. ali 137. členom Uredbe 2016/429/EU;
36. izvede dejavnost zbiranja gojenih kopitarjev in perutnine v nasprotju s 133. členom Uredbe 2016/429/EU;
37. ne zagotovi sledljivosti pri premiku gojenih kopenskih živali v drugo državo članico (veterinarsko spričevalo ali lastna deklaracija) v skladu s 143. in 151. členom Uredbe 2016/429/EU;
38. ne obvesti OU Uprave o predvidenem premiku v primerih iz 152. člena Uredbe 2016/429/EU;
39. premakne divje kopenske živali v nasprotju s 155. členom Uredbe 2016/429/EU;
40. premakne zarodni material v drugo državo članico v nasprotju s 157. ali 159. členom Uredbe 2016/429/EU;
41. sprejme zarodni material iz druge države članice v nasprotju s 158. členom Uredbe 2016/429/EU;
42. ne zagotovi sledljivosti pri premiku zarodnega materiala v drugo državo članico (veterinarsko spričevalo) v skladu s prvim odstavkom 161. člena Uredbe 2016/429/EU;
43. ne obvesti OU Uprave o predvidenem premiku v skladu s prvim odstavkom 163. člena Uredbe 2016/429/EU;
44. ravna v nasprotju z drugim odstavkom 166. člena Uredbe 2016/429/EU;
45. ne zagotovi sledljivosti pri premiku proizvodov živalskega izvora v skladu s prvim odstavkom 167. člena Uredbe 2016/429/EU;
46. ne obvesti OU Uprave o predvidenem premiku v skladu s prvim odstavkom 169. člena Uredbe 2016/429/EU;
47. ravna v nasprotju s prvim odstavkom 172. člena Uredbe 2016/429/EU;
48. ravna v nasprotju z drugim odstavkom 172. člena Uredbe 2016/429/EU;
49. ne zagotovi odobritve obrata akvakulture, za katerega je odobritev določena v prvem odstavku 176. člena Uredbe 2016/429/EU;
50. ravna v nasprotju s tretjim odstavkom 176. člena Uredbe 2016/429/EU;
51. ne vodi in ne vzdržuje predpisanih evidenc iz 186., 187. in 188. člena Uredbe 2016/429/EU;
52. premakne vodne živali v nasprotju z drugim odstavkom 191. člena Uredbe 2016/429/EU;
53. prevaža vodne živali v nasprotju s prvim odstavkom 192. člena Uredbe 2016/429/EU;
54. ravna v nasprotju s prvim ali drugim odstavkom 193. člena Uredbe 2016/429/EU;
55. v naravo izpusti vodne živali v nasprotju s tretjim odstavkom 69. člena tega zakona;
56. ne zagotovi sledljivosti pri premiku živali iz akvakulture v skladu s prvim in drugim odstavkom 208. člena Uredbe 2016/429/EU;
57. ne zagotovi sledljivosti pri premiku drugih vodnih živali v skladu z 209. členom Uredbe 2016/429/EU;
58. ravna v nasprotju z 215. členom Uredbe 2016/429/EU;
59. za premik živali iz akvakulture v drugo državo članico ne izda lastnega deklaracijskega dokumenta, kot to določata prvi in drugi odstavek 218. člena Uredbe 2016/429/EU;
60. ne obvesti OU Uprave o predvidenem premiku vodnih živali v skladu z 219. členom Uredbe 2016/429/EU;
61. ravna v nasprotju z drugim odstavkom 222. člena Uredbe 2016/429/EU;
62. ne zagotovi sledljivosti pri premiku proizvodov živalskega izvora od vodnih živali v skladu s prvim odstavkom 223. člena Uredbe 2016/429/EU;
63. ne obvesti OU Uprave o predvidenem premiku proizvodov živalskega izvora od vodnih živali v skladu s prvim odstavkom 225. člena Uredbe 2016/429/EU;
64. netrgovski premik hišne živali izvede v nasprotju s prvim in drugim odstavkom 246. člena Uredbe 2016/429/EU;
65. za premik hišne živali iz vrst s seznama v delu A Priloge I Uredbe 2016/429/EU v drugo državo članico ne zagotovi sledljivosti v skladu s točkama (a) in (c) 247. člena Uredbe 2016/429/EU;
66. iz tretje države premakne hišno žival iz vrst s seznama v delu A Priloge I Uredbe 2016/429/EU v Republiko Slovenijo v nasprotju s prvim in drugim odstavkom 249. člena Uredbe 2016/42/EU;
67. ne sprejme odrejenih ukrepov v nujnih primerih iz prvega odstavka 257. člena Uredbe 2016/429//EU;
68. pri izvajanju obveznosti v skladu s 34., 35., 36., 44., 45., 48., 50. in 67. členom tega zakona ne sporoči niti ne vodi podatkov ali sporoči nepravilne podatke, da bi se uporabili kot pravi;
69. ne izvede ukrepov, sprejetih na podlagi prvega odstavka 9. člena tega zakona.
70. Z globo od 2.000 do 4.000 eurov se kaznuje samostojni podjetnik posameznik ali posameznik, ki samostojno opravlja dejavnost, če stori prekršek iz prejšnjega odstavka.
71. Z globo od 600 do 1.800 eurov se kaznuje odgovorna oseba pravne osebe ali odgovorna oseba samostojnega podjetnika posameznika ali posameznika, ki samostojno opravlja dejavnost, če stori prekršek iz prvega odstavka tega člena.
72. Z globo od 500 do 1.500 eurov se kaznuje posameznik, če stori prekršek iz prvega odstavka tega člena.
73. (višina globe v hitrem prekrškovnem postopku)

Za prekrške iz tega zakona se sme v hitrem postopku izreči globa tudi v znesku, ki je višji od najnižje globe, določene s tem zakonom.

X. PREHODNE IN KONČNE DOLOČBE

1. (prehodne določbe)
2. Veterinarske organizacije s koncesijo izvajajo uradne dejavnosti iz 15. člena tega zakona, ki so prenesene na veterinarje, v okviru javne veterinarske službe v skladu z zakonom, ki ureja veterinarstvo, do izteka koncesijskih pogodb.
3. Veterinarske organizacije, ki v skladu s predpisi, ki urejajo veterinarstvo, opravljajo dejavnost označevanja živali in vodenja registra kot javno veterinarsko službo, to izvajajo do izteka koncesijskih pogodb.
4. Organizacije, ki v skladu s predpisi, ki urejajo kmetijstvo, in predpisi, ki urejajo živinorejo, opravljajo identifikacijo in registracijo živali kot javno službo strokovnih nalog v živinoreji, to dejavnost izvajajo še najpozneje dve leti po uveljavitvi zakona.
5. Za imetnike živali, ki so bili vpisani v Evidenco imetnikov rejnih živali na podlagi četrtega odstavka 156. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR in 26/14), petega odstavka 23. člena Zakona o živinoreji (Uradni list RS, št. 18/02, 110/02 – ZUreP-1, 45/04 – ZdZPKG in 90/12 – ZdZPVHVVR) in prvega odstavka 11. člena Zakona o veterinarskih merilih skladnosti (Uradni list RS, št. 93/05, 90/12 – ZdZPVHVVR, 23/13 – ZZZiv-C in 40/14 – ZIN-B) pred uveljavitvijo tega zakona, se šteje, da so registrirani kot izvajalci dejavnosti v skladu s tem zakonom.
6. Izvajalci dejavnosti iz prejšnjega odstavka podatke o obratih v skladu s 34. členom tega zakona dopolnijo najpozneje tri leta po uveljavitvi tega zakona.
7. Za objekte akvakulture ali komercialne ribnike, ki so bili vpisani v Centralni register objektov akvakulture in komercialnih ribnikov na podlagi petega odstavka 23. člena Zakona o živinoreji (Uradni list RS, št. 18/02, 110/02 – ZUreP, 110/02 – ZGO-1, 45/04 – ZdZPKG) in prvega odstavka 11. člena Zakona o veterinarskih merilih skladnosti (Uradni list RS, št. 93/05, 90/12 – ZdZPVHVVR, 23/13 – ZZZiv-C in 40/14 – ZIN-B) pred uveljavitvijo tega zakona, se šteje, da so registrirani kot izvajalci dejavnosti v skladu s tem zakonom.
8. Izvajalci dejavnosti iz prejšnjega odstavka podatke o obratih v skladu s 67. členom tega zakona dopolnijo najpozneje tri leta po uveljavitvi tega zakona.
9. Za proizvodnje akvakulture, odobrene na podlagi prvega odstavka 11. člena Zakona o veterinarskih merilih skladnosti (Uradni list RS, št. 93/05, 90/12 – ZdZPVHVVR, 23/13 – ZZZiv-C in 40/14 – ZIN-B), se šteje, da so odobrene v skladu s tem zakonom.
10. Prevozniki, ki so bili pred uveljavitvijo tega zakona registrirani v skladu z Uredbo Sveta (ES) št. 1/2005 z dne 22. decembra 2004 o zaščiti živali med prevozom in postopki, povezanimi z njim, in o spremembi Direktiv 64/432/EGS in 93/119/ES ter Uredbe (ES) 1255/97 (UL L št. 3 z dne 5. 1. 2005, str. 1), zadnjič spremenjeno z Uredbo (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (Uredba o uradnem nadzoru) (UL L št. 95 z dne 7. 4. 2017, str. 1), in trgovci z živalmi, ki so bili pred uveljavitvijo tega zakona registrirani v skladu s četrtim odstavkom 7. člena Zakona o veterinarskih merilih skladnosti (Uradni list RS, št. 93/05, 90/12 – ZdZPVHVVR, 23/13 – ZZZiv-C, 40/14 – ZIN-B in 22/18), se štejejo kot registrirani v skladu s tem zakonom.
11. Izvajalci dejavnosti iz četrtega odstavka tega člena, ki so pridobili elektronski dostop do podatkov v zbirkah Uprave pred uveljavitvijo tega zakona, podatke dopolnijo v skladu s 44. členom tega zakona najpozneje tri leta po uveljavitvi tega zakona.
12. Četrti odstavek 39. člena tega zakona se začne uporabljati ob izpolnitvi tehničnih pogojev za dostop do registrov in zbirk podatkov Uprave, za katere je zahtevana srednja raven zanesljivosti sredstva elektronske identifikacije v skladu z zakonom, ki ureja sredstva elektronske identifikacije, s katerimi se dokazuje osebna elektronska identiteta.
13. V skladu z 277. členom Uredbe 2016/429/EU se določbe VI. poglavja tega zakona (82. do 85. člen) začnejo uporabljati 22. aprila 2026.
14. (rok za izdajo podzakonskih predpisov)

Rok za izdajo podzakonskih predpisov iz tega zakona je eno leto po uveljavitvi zakona.

1. (Zakon o veterinarskih merilih skladnosti in Zakon o veterinarstvu)
2. V Zakonu o veterinarskih merilih skladnosti (Uradni list RS, št. 93/05, 90/12 – ZdZPVHVVR, 23/13 – ZZZiv-C, 40/14 – ZIN-B in 22/18) se prenehajo uporabljati 9., 11., 12., 15. do 21., 24. in 77.a člen.
3. V Zakonu o veterinarstvu (Uradni list RS, št. 33/01, 45/04 – ZdZPKG, 62/04 – odl. US, 93/05 – ZVMS, 90/12 – ZdZPVHVVR in 22/18) prenehajo veljati 10., 37., 46., 47. in 49. člen.
4. (prenehanje veljavnosti in podaljšanje uporabe)
5. Z dnem uveljavitve tega zakona prenehajo veljati:
   1. Pravilnik o pogojih za zbiranje, pridobivanje, pripravo, shranjevanje, presajanje in promet z živalskimi zarodki (Uradni list RS, št. 55/99, 33/01 – ZVet-1 in 36/04);
   2. Pravilnik o pogojih za določitev živali ‒ darovalk jajčnih celic in zarodkov (Uradni list RS, št. 55/99, 33/01 – ZVet-1 in 36/04);
   3. Pravilnik o pogojih, pod katerimi se lahko daje živalsko seme v promet (Uradni list RS, št. 71/00, 33/01 – ZVet-1, 131/04 in 70/10);
   4. Pravilnik o rutinskih diagnostičnih preiskavah in načinu zdravljenja žrebcev v odobrenih osemenjevalnih središčih (Uradni list RS, št. 116/00 in 33/01 – ZVet-1);
   5. Pravilnik o rutinskih diagnostičnih preiskavah in načinu zdravljenja ovnov in kozlov v odobrenih osemenjevalnih središčih (Uradni list RS, št. 116/00 in 33/01 – ZVet-1);
   6. Pravilnik o veterinarskih pogojih, ki jih morajo izpolnjevati pripustne postaje, in postopku njihove registracije (Uradni list RS, št. 110/03);
   7. Pravilnik o veterinarskih pogojih za trgovanje s perutnino, enodnevnimi piščanci in valilnimi jajci na teritoriju Evropske unije ter uvoz iz tretjih držav (Uradni list RS, št. 5/04, 21/04, 31/07 in 42/10);
   8. Pravilnik o pogojih, ki jih morajo glede zdravstvenega stanja izpolnjevati goveda in prašiči za trgovanje na teritoriju EU (Uradni list RS, št. 21/04 in 42/10);
   9. Pravilnik o pogojih, ki jih morajo glede zdravstvenega stanja izpolnjevati ovce in koze za trgovanje na teritoriju EU (Uradni list RS, št. 21/04);
   10. Pravilnik o veterinarskih pogojih za premike kopitarjev med državami članicami EU in o uvozu kopitarjev iz tretjih držav (Uradni list RS, št. 21/04, 90/06, 31/07, 54/08 in 42/10);
   11. Pravilnik o veterinarskih pogojih za trgovanje z govejimi zarodki na teritoriju Evropske unije ter uvoz iz tretjih držav (Uradni list RS, št. 36/04 in 42/10);
   12. Pravilnik o rutinskih diagnostičnih preiskavah in načinu zdravljenja merjascev v odobrenih osemenjevalnih središčih (Uradni list RS, št. 36/04 in 42/10);
   13. Pravilnik o pogojih za odobritev organizacije za zbiranje, pridobivanje, pripravo, shranjevanje in presajanje živalskih zarodkov (Uradni list RS, št. 78/04);
   14. Pravilnik o veterinarskih pogojih za trgovanje s semenom domačega goveda na teritoriju Evropske unije in uvoz iz tretjih držav (Uradni list RS, št. 131/04 in 42/10);
   15. Pravilnik o splošnih in posebnih ukrepih pri kužnem arteritisu kopitarjev (Arteritis equi) (Uradni list RS, št. 75/05 in 94/05);
   16. Pravilnik o ukrepih za ugotavljanje, preprečevanje in zatiranje slinavke in parkljevke (Uradni list RS, št. 75/05 in 31/07);
   17. Pravilnik o ukrepih za ugotavljanje, preprečevanje in zatiranje bolezni Aujeszkega (Morbus Aujeszky) (Uradni list RS, št. 91/05 in 13/06);
   18. Pravilnik o ukrepih za ugotavljanje, preprečevanje in zatiranje enzootske goveje levkoze (Leucosis enzootica bovum) (Uradni list RS, št. 91/05 in 13/06);
   19. Pravilnik o veterinarskih pogojih ob uvozu in tranzitu parkljarjev (Uradni list RS, št. 104/05);
   20. Pravilnik o ukrepih za ugotavljanje, preprečevanje in zatiranje infekcioznega metritisa kopitarjev (CEM) ‒ Metritis contagiosa equorum (Uradni list RS, št. 2/06);
   21. Pravilnik o izvajanju rednih uradnih veterinarskih pregledov na gospodarstvih (Uradni list RS, št. 23/06 in 57/08);
   22. Pravilnik o dodatnih veterinarskih pogojih za uvoz določenih živil živalskega izvora (Uradni list RS, št. 81/06);
   23. Pravilnik o ukrepih za ugotavljanje, preprečevanje širjenja in zatiranje kužne malokrvnosti konj (Anaemia infectiosa equorum) (Uradni list RS, št. 99/06);
   24. Pravilnik o pogojih, ki jih morajo izpolnjevati zbirališča, prevozniki in trgovci z živalmi (Uradni list RS, št. 99/06, 96/09 in 42/10);
   25. Pravilnik o veterinarskih pogojih za promet in trgovanje na teritoriju EU in uvoz iz tretjih držav živali, živalskega semena, jajčnih celic in zarodkov, za katere pogoji niso določeni v drugih veterinarskih predpisih, ter za promet in trgovanje z živalmi domačih vrst, ki se gojijo v živalskih vrtovih (Uradni list RS, št. 115/06, 25/08, 42/10 in 96/14);
   26. Pravilnik o ukrepih za ugotavljanje, preprečevanje in zatiranje afriške prašičje kuge (Uradni list RS, št. 136/06, 42/10 in 200/20 – ZNUAPK);
   27. Pravilnik o veterinarskih pregledih določenih živali in živalskih proizvodov pri trgovanju na teritoriju EU (Uradni list RS, št. 137/06);
   28. Pravilnik o ukrepih za ugotavljanje, preprečevanje in zatiranje aviarne influence (Uradni list RS, št. 47/07 in 42/10);
   29. Pravilnik o usposabljanju in strokovnem izpopolnjevanju na področju živinoreje (Uradni list RS, št. 50/07 in 42/12);
   30. Pravilnik o pogojih za razmnoževanje domačih živali (Uradni list RS, št. 51/07 in 35/15);
   31. Pravilnik o boleznih živali (Uradni list RS, št. 81/07 in 24/10);
   32. Pravilnik o določitvi pogojev zdravstvenega varstva živali, ki vplivajo na proizvodnjo, predelavo in distribucijo živil živalskega izvora (Uradni list RS, št. 99/07);
   33. Pravilnik o odškodninah na področju veterinarstva (Uradni list RS, št. 105/07 in 57/15)
   34. Pravilnik o ukrepih za ugotavljanje, preprečevanje in zatiranje določenih bolezni živali (Uradni list RS, št. 122/07, 42/10 in 56/16);
   35. Pravilnik o ukrepih za ugotavljanje, preprečevanje in zatiranje tuberkuloze pri govedu (Uradni list RS, št. 9/09);
   36. Pravilnik o informacijskem sistemu za spremljanje, nadzor in poročanje o določenih boleznih živali (Uradni list RS, št. 50/10);
   37. Pravilnik o veterinarskih pogojih za promet z živalskim semenom, jajčnimi celicami in zarodki (Uradni list RS, št. 70/10);
   38. Pravilnik o ukrepih za ugotavljanje, preprečevanje in zatiranje konjske kuge (Uradni list RS, št. 59/11);
   39. Pravilnik o ukrepih za ugotavljanje, preprečevanje in zatiranje klasične prašičje kuge (Uradni list RS, št. 20/12);
   40. Pravilnik o ukrepih za ugotavljanje, preprečevanje in zatiranje bolezni modrikastega jezika (Uradni list RS, št. 73/12);
   41. Pravilnik o ukrepih za ugotavljanje, preprečevanje širjenja in zatiranje stekline (Uradni list RS, št. 98/13 in 81/16);
   42. Pravilnik o zahtevah za zdravstveno varstvo živali in proizvodov iz akvakulture ter o ukrepih za ugotavljanje, preprečevanje in obvladovanje določenih bolezni vodnih živali (Uradni list RS, št. 6/14, 10/19 in 16/19 – popr.);
   43. Pravilnik o veterinarskih pogojih, ki morajo biti izpolnjeni za netrgovske premike hišnih živali, in o modelu potnega lista, ki mora spremljati te živali (Uradni list RS, št. 85/14);
   44. Pravilnik o pogojih za priznanje, pridobitev in vzdrževanje statusa črede, proste infekcioznega bovinega rinotraheitisa/infekcioznega pustularnega vulvovaginitisa (Uradni list RS, št. 55/15);
   45. Pravilnik o ukrepih za ugotavljanje, preprečevanje širjenja in zatiranje vraničnega prisada (Uradni list RS, št. 82/16);
   46. Pravilnik o ukrepih za ugotavljanje, preprečevanje in zatiranje atipične kokošje kuge (Uradni list RS, št. 81/18);
   47. Pravilnik o ukrepih za ugotavljanje, preprečevanje in zatiranje bruceloze pri govedu (Uradni list RS, št. 58/19);
   48. Pravilnik o pripravi veterinarskih spričeval za izvoz in postopku najave pošiljk (Uradni list RS, št. 11/23 in 42/23 – popr.).
6. Ne glede na prejšnji odstavek se do uveljavitve predpisov na podlagi tega zakona še naprej uporabljajo:
   1. Pravilnik o splošnih in posebnih ukrepih pri kužnem arteritisu kopitarjev (Arteritis equi) (Uradni list RS, št. 75/05 in 94/05);
   2. Pravilnik o ukrepih za ugotavljanje, preprečevanje in zatiranje bolezni Aujeszkega (Morbus Aujeszky) (Uradni list RS, št. 91/05 in 13/06);
   3. Pravilnik o ukrepih za ugotavljanje, preprečevanje in zatiranje infekcioznega metritisa kopitarjev (CEM) ‒ Metritis contagiosa equorum (Uradni list RS, št. 2/06);
   4. Pravilnik o ukrepih za ugotavljanje, preprečevanje širjenja in zatiranje kužne malokrvnosti konj (Anaemia infectiosa equorum) (Uradni list RS, št. 99/06);
   5. Pravilnik o odškodninah na področju veterinarstva (Uradni list RS, št. 105/07 in 57/15);
   6. Pravilnik o označevanju čebelnjakov in stojišč (Uradni list RS, št. 117/08, 55/13 in 92/15);
   7. Pravilnik o informacijskem sistemu za spremljanje, nadzor in poročanje o določenih boleznih živali (Uradni list RS, št. 50/10);
   8. Pravilnik o centralnem registru objektov akvakulture in komercialnih ribnikov ter o zbiranju podatkov o staležu in proizvodnji akvakulture (Uradni list RS, št. 3/11);
   9. Pravilnik o zahtevah za zdravstveno varstvo živali in proizvodov iz akvakulture ter o ukrepih za ugotavljanje, preprečevanje in obvladovanje določenih bolezni vodnih živali (Uradni list RS, št. 6/14, 10/19 in 16/19 – popr.);
   10. Pravilnik o veterinarskih pogojih, ki morajo biti izpolnjeni za netrgovske premike hišnih živali, in o modelu potnega lista, ki mora spremljati te živali (Uradni list RS, št. 85/14);
   11. Pravilnik o Evidenci imetnikov rejnih živali in Evidenci rejnih živali (Uradni list RS, št. 87/14, 15/16 in 78/18);
   12. Pravilnik o identifikaciji in registraciji kopitarjev (Uradni list RS, št. 12/15);
   13. Pravilnik o pogojih za priznanje, pridobitev in vzdrževanje statusa črede, proste infekcioznega bovinega rinotraheitisa/infekcioznega pustularnega vulvovaginitisa (Uradni list RS, št. 55/15);
   14. Pravilnik o identifikaciji in registraciji goveda (Uradni list RS, št. 50/16 in 68/19);
   15. Pravilnik o pripravi veterinarskih spričeval za izvoz in postopku najave pošiljk (Uradni list RS, št. 11/23 in 42/23 – popr.).
7. (podaljšanje veljavnosti predpisov)
8. Pravilnik o ukrepih za ugotavljanje, zatiranje, obveščanje in preprečevanje hude gnilobe čebelje zalege (Uradni list RS, št. 10/20 in 61/20) še naprej velja kot predpis, izdan na podlagi 66. člena tega zakona.
9. Pravilnik o ukrepih za ugotavljanje, zatiranje in preprečevanje varoze čebel (Uradni list RS, št. 21/20) še naprej velja kot predpis, izdan na podlagi 66. člena tega zakona.
10. Pravilnik o identifikaciji in registraciji drobnice (Uradni list RS, št. [[85/22](https://www.uradni-list.si/glasilo-uradni-list-rs/vsebina/2022-01-1987)](https://85/22)) še naprej velja kot predpis, izdan na podlagi 39., 45., 46., 47. in 48. člena tega zakona.
11. Pravilnik o identifikaciji in registraciji prašičev (Uradni list RS, št. 9/24) še naprej velja kot predpis, izdan na podlagi 39., 45., 46., 47. in 48. člena tega zakona.
12. Pravilnik o biovarnosti ter izvajanju biovarnostnih ukrepov iz uredbe (EU) o prenosljivih boleznih živali (Uradni list RS, št. 49/24 in 108/24) še naprej velja kot predpis, izdan na podlagi desetega odstavka 13. člena tega zakona.
13. (začetek veljavnosti)

Ta zakon začne veljati petnajsti dan po objavi v Uradnem listu Republike Slovenije.

|  |
| --- |
| III. OBRAZLOŽITEV |
| (natančno pojasnilo vsebine in namena posameznega člena ter posledice in medsebojne povezave rešitev, vsebovanih v členih)  **K 1. členu (Vsebina zakona)**  Zakon o zdravju živali ureja izvajanje Uredbe (EU) 2016/429 Evropskega parlamenta in Sveta z dne 9. marca 2016 o prenosljivih boleznih živali in o spremembi ter razveljavitvi določenih aktov na področju zdravja živali (»Pravila o zdravju živali«) (UL L št. 84 z dne 31. 3. 2016, str. 1), zadnjič spremenjene z Delegirano uredbo Komisije (EU) 2024/2623 z dne 30. julija 2024 o dopolnitvi Uredbe (EU) 2016/429 Evropskega parlamenta in Sveta glede pravil za odobritev in priznanje statusa prost bolezni za kompartmente, v katerih se gojijo kopenske živali (UL L št. 2024/2623 z dne 4. 10. 2024), (v nadaljnjem besedilu: Uredba 2016/429/EU).  Zakon ureja tudi izvajanje Uredbe (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (Uredba o uradnem nadzoru) (UL L št. 95 z dne 7. 4. 2017, str. 1), zadnjič spremenjene z Delegirano uredbo Komisije (EU) 2023/842 z dne 17. februarja 2023 o dopolnitvi Uredbe (EU) 2017/625 Evropskega parlamenta in Sveta v zvezi s pravili za izvajanje uradnega nadzora za preverjanje skladnosti z zahtevami glede dobrobiti živali za prevoz živali s plovili za prevoz rejnih živali (UL L št. 109 z dne 24. 4. 2023, str. 1), (v nadaljnjem besedilu: Uredba 2017/625/EU) v delu, ki se nanaša na prenos drugih uradnih dejavnosti na veterinarje, ki niso uradni veterinarji in na druge fizične ali pravne osebe ter stroške v zvezi z izvajanjem tega zakona ter pridobivanje in uporabo podatkov, povezovanje zbirk podatkov, dostop do podatkov, posredovanje in vpogled v podatke iz zbirk podatkov in elektronski dostop do podatkov v zbirkah podatkov za izvajalce dejavnosti.  Poleg tega zakon ureja tudi stroške v zvezi z izvajanjem tega zakona, odškodnine za živali in predmete, ki so bile ubite ali zaklane, ter za predmete in surovine, ki so bili poškodovani, pokvarjeni ali uničeni pri uresničevanju odrejenih ukrepov za nadzor bolezni kategorije A in posebej določenih bolezni in zoonoz, pooblastila generalnega direktorja Uprave za varno hrano, veterinarstvo in varstvo rastlin (v nadaljnjem besedilu: Uprava), nacionalni seznam bolezni, pisno navodilo veterinarja ob sumu določenih bolezni s seznama, registracijo obratov in določenih vrst izvajalcev dejavnosti ter vzpostavitev računalniških zbirk podatkov za živali, ki niso opredeljene kot kopenske ali vodne živali, in pogoje v zvezi s tem, pridobivanje in uporabo podatkov, povezovanje zbirk podatkov, dostop do podatkov, posredovanje in vpogled v podatke iz zbirk podatkov in elektronski dostop do podatkov v zbirkah podatkov za izvajalce dejavnosti, veterinarsko spričevalo za izvoz živali in proizvodov, posebne pristojnosti uradnega veterinarja ter prekrške in višine glob.  **K 2. členu (Pomen izrazov)**  Poleg opredelitve izrazov v predpisih Evropske unije (v nadaljevanju: EU) iz 1. člena tega zakona in delegiranih in izvedbenih aktov, sprejetih na podlagi teh predpisov, so v 2. členu zakona dodatne opredelitve izrazov uporabljenih v tem zakonu.  **K 3. členu (Pristojnosti)**  Pristojni organ za izvajanje Uredbe 2016/429/EU je Uprava za varno hrano, veterinarstvo in varstvo rastlin.  V določenih zadevah, kjer so obveznosti naložene urejanju državi članici, Uprava izvaja tudi obveznosti države članice.  Uradni nadzor nad izvajanjem Uredbe 2016/429/EU in tega zakona izvaja Uprava.  Poleg Uprave pa tudi:   * Inšpektorat Republike Slovenije za kmetijstvo, gozdarstvo, lovstvo in ribištvo na področju identifikacije in registracije gojenih kopitarjev, perutnine in čebel/čmrljev ter na področju izvajanja ukrepov iz tega zakona pri divjih živalih in * Finančna uprava Republike Slovenije na področju netrgovskih premikov hišnih živali pri vstopu iz tretjih držav in vnosu živil živalskega izvora (prtljaga).   Vlada Republike Slovenije odloči o vzpostavitvi programov izkoreninjenja bolezni kategorije C s ciljem pridobitve statusa države, proste teh bolezni.  **K 4. členu (podzakonski predpisi)**  Vlada Republike Slovenije (v nadaljnjem besedilu: vlada) oziroma ministrica ali minister, pristojen za veterinarstvo (v nadaljnjem besedilu: minister), izdaja podzakonske predpise, predvidene v tem zakonu, in druge predpise, potrebne za izvrševanje tega zakona in izvajanje pravnih aktov EU, ki se nanašajo na vsebino tega zakona in Uredbe 2016/429/EU.  **K 5. členu (posebno pooblastilo vlade)**  Ukrep popolne prepovedi premikov živali z, v in znotraj države je nujen za preprečevanje širjenja bolezni in omejevanje gospodarskih posledic. Glede na pomembnost ukrepa in posledice je pooblastilo za odločitev o tem dano vladi.  **K 6., 7. in 8. členu (Stroški in odškodnine)**  Opredeljeni so stroški, ki jih je dolžen plačati izvajalec dejavnosti in stroški, ki za zagotavljanje najmanjšega obsega zdravstvenega varstva živali in ukrepov ter storitev po tem zakonu bremenijo proračun Republike Slovenije  Uredba 2016/7429/EU določa obveznost pristojnega organa, da registrira obrate, prevoznike in izvajalce dejavnosti, ki dejavnosti zbiranja izvajajo neodvisno od obrata (trgovce) ter da vzpostavi in posodablja registre vseh obratov, ki jih registrira ali odobri, in izvajalcev dejavnosti.  Vzpostavitev in posodabljanje registrov, vzpostavitev sistema sledljivosti živali in vzdrževanje informacijskega sistema se zato financira iz proračuna RS. Za storitve identifikacije in registracije živali oziroma vodenja registra, ki jih izvajajo izvajalci prenesenih nalog, morajo biti določene cene, ki jih potrdi Uprava na podlagi kalkulacije stroškov.  Zakon določa tudi odškodnine, do katerih je upravičen izvajalec dejavnosti, za živali, ki so bile ubite ali zaklane ter za predmete in surovine, ki so bili uničeni, poškodovani ali pokvarjeni, pri uresničevanju ukrepov za nadzor in izkoreninjenje določenih bolezni po tem zakonu ter postopek za izplačilo odškodnin.  Te določbe so prenesene iz Zakona o veterinarstvu, Zakona o kmetijstvu in Zakona o živinoreji in ne predstavljajo dodatnih obremenitev za proračun.  **K 9. členu (Pristojnosti generalnega direktorja)**  Za zagotavljanje ukrepov ter hitrega in učinkovitega izvajanja ukrepov, ki morajo veljati na celotnem ali delu ozemlja RS so določene pristojnosti generalnega direktorja Uprave v skladu s členi Uredbe 2016/7429/EU. Te pristojnosti zajemajo določitev ukrepov za biološko zaščito, uvedbo uradnega spremljanja za obrate, izvedbo popisa, določitev posebnih pogojev za gojitev živali, uvedbo karantene za živali in preprečevanjem stika z divjimi živalmi, omejitev ali prepoved vnosa, uvoza ali tranzita pošiljk določenih živali in proizvodov, omejitev ali prepoved premikov oseb, živali, proizvodov, vozil ali katerega koli drugega materiala ali snovi, ki bi lahko bili kontaminirani in bi lahko pripomogli k širjenju bolezni s seznama, vzpostavitev območij z omejitvami, izvedbo preiskav, epidemiološke poizvedbe, usmrtitev in odstranitev ali zakol živali v uradno okuženih obratih in živali, ki bi lahko bile kontaminirane ali bi lahko pripomogle k širjenju bolezni s seznama; obvezno cepljenje, zdravljenje ali zaščito živali z veterinarskimi zdravili, čiščenje in razkuževanje ter kontrolo žuželk in glodavcev, obveznost veterinarskega spričevala za premike živali zaradi zaščite zdravja ljudi in živali, izvedbo dodatnih veterinarskih pregledov, odvzem dodatnih vzorcev za diagnostične preiskave in izvedbo diagnostičnih preiskav, izvedbo ocen tveganja glede spremljanja, pojavljanja, obvladovanja ali izkoreninjenja bolezni živali ali zoonoz, vrsto zalog zdravil, vključno s cepivi, ali drugega materiala za preprečevanje vnosa, pojava ali širjenja bolezni živali ali zoonoz idr. Dodatno so določene pristojnosti v zvezi z ohranjanjem statusa države, proste bolezni.  Za preprečevanje, obvladovanje in zatiranje širjenja bolezni živali, oziroma na podlagi posvetovanja s strokovnjaki s področja bolezni živali in drugih področij, generalni direktor Uprave s sklepom določi enega ali več zgoraj navedenih ukrepov. Do objave v Uradnem listu Republike Slovenije se ukrepi kot začasni objavijo na spletnem mestu Uprave in veljajo takoj po objavi na spletnem mestu Uprave.  Da se zagotovi pravočasnost uvedbe nujnih ukrepov, je pooblastilo za sprejem ukrepov v primeru odsotnosti generalnega direktorja dano njegovemu namestniku.  Ukrepi veljajo do preklica, ki se objavi v Uradnem listu Republike Slovenije.  Pooblastilo, razčlenjeno glede na predvidene ukrepe v Uredbi 2016/429/EU, je preneseno iz ZVMS, 77a. člen.  **K 10. in 11. členu (Državno središče za nadzor bolezni in operativna strokovna skupina)**  Podrobneje je določen operativni osrednji center za obvladovanje bolezni živali – to je državno središče za nadzor bolezni (DSNB) z namenom zagotavljanja hitrega odzivanja in usklajevanja ukrepov, zbiranja in obdelava podatkov na enem mestu, kar olajša analizo situacije, oceno tveganj ter sprejemanja ustreznih ukrepov in olajša komunikacijo med različnimi deležniki in sodelovanje med strokovnjaki z različnih področij (epidemiologi, mikrobiologi, veterinarji itd.) ter zagotavlja celovit pristop k reševanju situacij.  Pravočasno ukrepanje in obvladovanje bolezni zmanjšujeta gospodarsko škodo, ki jo lahko povzročijo izbruhi posameznih bolezni živali (npr. izgube v kmetijstvu, trgovinske omejitve).  DSNB torej zagotavlja boljše upravljanje zdravstvenih kriz v veterinarskem sektorju ter prispeva k varovanju javnega zdravja in ekonomskih interesov države.  Vodi ga generalni direktor Uprave. Določena je sestava in imenovanje DSNB, ter razlogi za sklic.  DSNB je bil do sedaj urejen s Pravilnikom o boleznih živali.  Podrobneje je določena tudi operativna strokovna skupina, ki jo imenuje generalni direktor Uprave za posamezno bolezen kategorije A in vključuje veterinarje, lovce, biologe, epizootiologe, epidemiologe in po potrebi tudi druge strokovnjake.  Operativna strokovna skupina proučuje epizootiološko stanje in nudi strokovno podporo DSNB glede določitve območij z omejitvami in ustreznih ukrepov, ki se uvedejo za območja z omejitvami in preverja učinkovitost teh ukrepov.  Strokovna skupina je bila sedaj opredeljena v 20.a členu ZVMS.  **K 12. členu (Nacionalni seznam bolezni)**  Uredba 2016/429/EU dopušča možnost, da kadar bolezen, ki ni ena od bolezni s seznama, predstavlja znatno tveganje za zdravje gojenih kopenskih živali v državi članici, lahko zadevna država članica sprejme nacionalne ukrepe za obvladovanje te bolezni ter omeji premike gojenih kopenskih živali in zarodnega materiala, če navedeni ukrepi ne ovirajo premikov živali in proizvodov med državami članicami in ne presegajo ukrepov, ki so primerni in potrebni za obvladovanje te bolezni.  S tem členom je dana možnost, da za določene bolezni, ki niso urejene z Uredbo, določimo posebna pravila, predvsem kar se tiče obveščanja in poročanja. Seznam teh bolezni in ukrepi bodo urejeni v pravilniku.  Nacionalni seznam bolezni živali je bil do sedaj urejen s Pravilnikom o boleznih živali.  **K 13. členu (Pravice in odgovornosti glede ukrepov za zdravje živali in biovarnost)**  Biološka zaščita je eden od ključnih orodij za preprečevanje bolezni, da se prepreči vnos prenosljivih bolezni živali v živalsko populacijo ter njihov razvoj in širjenje iz nje in znotraj nje. Zagotavljanje biološke zaščite je primarna odgovornost izvajalcev dejavnosti.  Sprejeti ukrepi za biološko zaščito morajo biti dovolj prožni, prilagojeni vrsti proizvodnje in zadevni vrsti ali kategoriji živali ob upoštevanju lokalnih razmer in tehničnega razvoja.  Člen daje možnost, da se sprejmejo podrobnejša pravila glede za bivarnostne ukrepe, ki jih morajo izvajalci dejavnosti zagotoviti oziroma izvajati.  Pravice in odgovornosti so bile do sedaj urejene ZVMS, biovarnost pa s Pravilnikom o biovarnosti ter izvajanju biovarnostnih ukrepov iz uredbe (EU) o prenosljivih boleznih živali.  **K 14. členu (Znanje o zdravju živali)**  Znanje o zdravju živali, vključno s simptomi bolezni, posledicami bolezni in možnimi načini preprečevanja, med katere spadajo tudi biološka zaščita, zdravljenje in obvladovanje bolezni, je pogoj za učinkovito skrb za zdravje živali in je bistvenega pomena za zagotavljanje zgodnjega ugotavljanja bolezni živali.  Zato Uprava redno izvaja aktivnosti za vzpodbujanje izvajalcev dejavnosti in oseb, ki prihajajo v stik z živalmi, k pridobivanju, ohranjanju in krepitvi ustreznih znanj o zdravju živali, na različne načine, kot na primer:   * priprava in sodelovanje na izobraževanjih * priprava vsebin na spletu * priprava in distribucija informacijskega materiala (letaki, zgibanke, medijske kampanje ipd.).   Podobne določbe so bile že zajete v 16. členu ZVMS.  **K 15., 16. in 17. členu (Prenos uradnih dejavnosti in drugih uradnih dejavnosti)**  Pristojni organi zaradi omejenih virov ne morejo vedno opravljati vseh dejavnosti, ki se v Uredbi 2016/429/EU od njih zahtevajo. Zato se lahko na podlagi 14. člena Uredbe 2016/429/EU in v skladu z Uredbo, ki ureja izvajanje uredbe o uradnem nadzoru (OCR) prenese izvajanje nekaterih dejavnosti na veterinarje, ki niso uradni veterinarji, in da se pooblasti fizične ali pravne osebe za opravljanje določenih dejavnosti pod določenimi pogoji.  Tako se v sedanjem obsegu prenašajo na veterinarske organizacije s koncesijo druge uradne dejavnosti kot npr. klinični pregledi, vzorčenje, dezinfekcija, izdajo pisnega navodila izvajalcu dejavnosti v dnevnik veterinarskih posegov z določitvijo predpisanih veterinarskih ukrepov za zmanjševanje tveganja v zvezi z boleznijo, izvajanje cepljenja, izdajanje in izpolnjevanje identifikacijskih dokumentov za hišne živali, identifikacija hišnih živali z uporabo predpisanih sredstev za označevanje ipd.  Glede prenosa nalog povezanih z drugimi uradnimi dejavnostmi na pooblaščeno telo Uredba 2016/429/EU določa, da lahko država članica po potrebi imenuje drug organ ali pooblasti drugo telo ali fizično osebo za zagotavljanje praktičnega izvajanja sistema sledljivosti živali. Poglavje III Uredbe 2017/625/EU določa podrobna pravila in pogoje za tak prenos.  Do izteka koncesijskih pogodb tako veterinarske organizacije, ki v skladu s predpisi, ki urejajo veterinarstvo, trenutno opravljajo dejavnost označevanja živali in vodenja registra kot javno veterinarsko službo, nadaljujejo v skladu z obstoječimi pogodbami. Prav tako nadaljujejo z dejavnostjo organizacije, ki v skladu s predpisi, ki urejajo kmetijstvo in predpisi, ki urejajo živinorejo, opravljajo identifikacijo in registracijo živali kot javno službo strokovnih nalog v živinoreji.  V skladu z mnenjem SVZ se prenos uradnih dejavnosti za področje zdravja živali prenaša iz Uredbe o izvajanju uredbe 2017/625/EU v ta zakon.  **K 18. členu (Obveščanje javnosti)**  Kadar obstajajo utemeljeni razlogi za sum, da lahko živali ali proizvodi pomenijo tveganje za zdravje živali ali javno zdravje, ali kadar je primer v javnem interesu, je treba državljane seznanjati s tveganji, ki jih takšni premiki živali ali proizvodov, predstavljajo.  Zato je določena obveza Uprave, da v primeru suma, da lahko živali ali proizvodi, ki izvirajo iz EU ali vanjo vstopajo, predstavljajo tveganje, Uprava objavi obvestilo na osrednjem spletišču državne uprave in na svoji spletni strani.  Poleg tega je opredeljeno, da morajo na zahtevo Uprave mediji v skladu s 25. členom Zakona o medijih brezplačno objaviti nujno sporočilo o resni ogroženosti zdravja ljudi oziroma živali v zvezi s tveganjem iz prejšnjega odstavka.  **K 19. členu (Laboratoriji)**  Uradni laboratoriji so določeni v skladu z uredbo o izvajanju uredbe o uradnem nadzoru. Z Zakonom se zagotavlja pravna podlaga za podrobnejšo določitev pravil za obveščanje in poročanje o rezultatih preiskav, ki jih zagotovi uradni laboratorij.  Laboratoriji so bili v sedanji zakonodaji urejeni z ZVMS in s Pravilnikom o boleznih živali.  **K 20. členu (Prijava bolezni)**  Z Zakonom se zagotavlja pravna podlaga za podrobnejšo določitev pravil glede prijave bolezni, ki zavezuje izvajalce dejavnosti, fizične in pravne osebe.  Pravila so v sedanji zakonodaji urejena s Pravilnikom o boleznih živali.  **K 21. členu (Regije za prijavljanje in poročanje)**  Za prijavljanje in poročanje o boleznih živali država članica določi regije. Glede na obstoječi sistem in organizacijo službe je Slovenija določila kot regije za prijavljanje in poročanje »območni urad Uprave«.  Ta ureditev je sedaj urejena v Pravilniku o boleznih živali in ostaja nespremenjena.  **K 22. členu (Veterinarski obiski)**  Za zagotavljanje tesnega sodelovanja in izmenjave informacij med izvajalci dejavnosti in veterinarji in za dopolnitev spremljanja se izvajajo veterinarski pregledi obratov glede na vrsto zadevne proizvodnje in tveganja, ki ga določen obrat lahko predstavlja. Pri tem je treba upoštevati vrsto obrata, vrsto in kategorijo živali v obratu, epidemiološko situacijo idr. Namen veterinarskih obiskov je predvsem preprečevanje bolezni. Pogostnost obiskov se določi glede na tveganje, ki ga obrat predstavlja.  Podrobnejše kriterije in frekvenco obiskov, ki jih mora glede na epidemiološko stanje ali druge dejavnike tveganja zagotoviti izvajalec dejavnosti, predpiše minister.  **K 23. členu (Spremljanje)**  Uprava mora imeti vzpostavljen sistem spremljanja za bolezni s seznama, ki jih je treba spremljati, vključno s porajajočimi boleznimi. Metodologija, pogostost in intenzivnost spremljanja mora biti prilagojena posamezni bolezni ter upoštevati poseben namen spremljanja, zdravstveni status živali na zadevnem območju in kakršno koli dodatno spremljanje, ki ga izvajajo izvajalci dejavnosti.  Podrobneje so določeni splošni principi spremljanja. Zagotovljena je pravna podlaga za izvajanje sistematičnega spremljanja in cepljenj, ki jih letno predpiše minister.  Spremljanje, navedeno v tem členu, se izvaja v okviru najmanjšega obsega zdravstvenega varstva živali, ki je določeno v ZVET-1.  **K 24. členu (Programi izkoreninjenja bolezni)**  Država lahko vzpostavi neobvezne programe izkoreninjenja za bolezni kategorije C, če presodi, da je izkoreninjenje zanje pomembno. Za te bolezni je državam članicam dana možnost, da svoje celotno ozemlje ali njegova območja ali kompartmente razglasi za proste ene ali več bolezni s seznama, za katere veljajo pravila o neobveznih programih izkoreninjenja. S tem se lahko država zaščiti pred vnosom takšnih bolezni iz drugih delov Unije ali iz tretjih držav ali ozemelj. Prav tako lahko država v takem primeru zahteva določena jamstva ob sprejemu živali iz drugih držav.  Ker priprava in izvedba takih programov (ki niso obvezni) za državo predstavlja veliko finančno breme, prav tako se določene omejitve (vzorčenja, izločanje živali, odškodnine za te živali, omejitve v prometu,…) nanašajo na izvajalce dejavnosti, je odločanje o vzpostavitvi takega programa za pridobitev statusa države, proste katere od bolezni kategorije C, prepuščena v odločanje Vladi.  Enak princip je bil do sedaj določen v ZVMS.  **K 25. členu (Status prost bolezni)**  Z namenom obveščanja trgovskih partnerjev in olajševanja trgovanja morajo biti informacije o statusu države oziroma njenih območjih, prostih določenih bolezni, javno objavljeni.  Tako 24. člen določa, da (kje) Uprava na osrednjem spletnem mestu državne uprave objavi in posodablja seznam območij in kompartmentov s statusom prost bolezni [(kar se že izvaja).](https://www.gov.si/zbirke/storitve/seznam-obmocij-in-kompartmentov-prostih-dolocenih-bolezni-zivali-220413094910/)  **K 26. in 27. členu (Načrti ukrepov in simulacijske vaje)**  Nekatere bolezni s seznama (kategorija A) predstavljajo nenehno tveganje za živalske populacije, v katerih praviloma povzročajo velike škode. Načrti ukrepov so se izkazali ob izbruhih takih bolezni pokazali kot pomembno orodje za njihovo uspešno obvladovanje. Pretekle krize na področju zdravja živali so pokazale prednosti posebnih, podrobnih in hitrih postopkov za upravljanje v nujnih primerih. Postopki in ukrepanje, določeno v načrtih ukrepov zagotavljajo hiter in učinkovit odziv in izboljšajo usklajevanje prizadevanj vseh vpletenih v izkoreninjenje bolezni. Zajemajo tudi sodelovanje s pristojnimi organi sosednjih držav članic ter tretjih držav in ozemelj, kadar je to izvedljivo in potrebno.  Uporabnost načrtov ukrepov v dejanskih nujnih situacijah je treba preveriti, zato je treba organizirati in izvajati simulacijske vaje.  Z zakonom se določa, da Uprava pripravi in posodablja načrte ukrepov in po potrebi navodila iz 4. člena tega zakona za bolezni kategorije A oziroma porajajoče se bolezni ter jih objavi na osrednjem spletnem mestu državne uprave.  Določeno je tudi, da podrobnejša pravila za praktično izvedbo teh načrtov in vaj predpiše minister.  Do sedaj je bilo to urejeno s Pravilnikom o boleznih živali in posameznimi pravilniki, ki so prenašali v naš pravni pred pravila iz direktiv za posamezne bolezni. Uredba 2016/429/EU to ureja za vse bolezni na enem mestu.  **K 28. členu (Uporaba veterinarskih zdravil za preprečevanje in obvladovanje bolezni)**  Veterinarska zdravila, kot so cepiva, hiperimunski serumi in protimikrobna sredstva, imajo pomembno vlogo pri preprečevanju in obvladovanju prenosljivih bolezni živali. Posebno vlogo kot orodja za preprečevanje, obvladovanje in izkoreninjenje bolezni živali imajo cepiva. Strategije obvladovanja za nekatere prenosljive bolezni živali ne vključujejo oziroma omejujejo uporabo določenih veterinarskih zdravil, saj lahko določena veterinarska zdravila na primer prikrijejo znake bolezni, onemogočijo ugotovitev povzročitelja bolezni ali otežijo hitro in diferencialno diagnozo ter tako ogrozijo pravočasno odkritje bolezni in njeno učinkovito izkoreninjenje. Strategije obvladovanja različnih bolezni se lahko precej razlikujejo.  Z Zakonom je omogočena pravna podlaga, da glede na strategijo obvladovanja bolezni živali lahko dodatno, k ukrepom Unije, minister določi omejitve glede uporabe določenih veterinarskih zdravil oziroma cepiv (npr. prepoved cepljenja za brucelozo).  Enaka ureditev do sedaj v Pravilniku o boleznih živali.  **K 29. in 30. členu (Sum na bolezen in preiskava suma)**  Ob izbruhu bolezni s seznama, ki pomeni veliko tveganje za zdravje živali ali javno zdravje je treba poskrbeti za sprejetje takojšnjih ukrepov za obvladovanje bolezni z namenom izkoreninjenja bolezni, da se zaščitita zdravje živali in javno zdravje.  Uprava je odgovorna, da takoj po prijavi suma sproži prve preiskave, da se potrdi ali izključi izbruh zelo nalezljive bolezni, ki pomeni veliko tveganje za zdravje živali ali javno zdravje.  Zakon določa obveznost izvajalca dejavnosti ter vsake fizične ali pravne osebe, da ob vsakem sumu, da se je pojavila katera od bolezni kategorije A, B ali C, za katero ima Slovenija priznan status, prost te bolezni, to nemudoma javi veterinarski organizaciji, ki je v skladu s pravili iz 19. člena zakona dolžna na predpisan način to sporočiti Upravi.  Prve preiskave suma (klinične preglede, odvzem vzorcev) opravijo veterinarske organizacije in uradni laboratoriji v okviru prenesenih uradnih dejavnosti.  Pravila glede prijave suma in obveščanja ter preiskave suma so določena v ZVMS in Pravilniku o boleznih živali in bodo prenesena v podzakonski akt.  **K 31. členu (Uradna potrditev bolezni)**  Takoj ko je bolezen s seznama potrjena, mora Uprava sprejeti potrebne ukrepe za obvladovanje bolezni, po potrebi vključno z vzpostavitvijo območij z omejitvami, z namenom izkoreninjenja bolezni in preprečevanja njenega nadaljnjega širjenja.  Zakon določa, da če gre za prvi primer bolezni kategorije A, B, C ali porajajoče se bolezni v državi oziroma za nadaljnje primere bolezni kategorije A, bolezen uradno potrdi Uprava, nadaljnje primere bolezni kategorije B, C ali porajajoče se bolezni pa OU Uprave.  Določa, da vodja veterinarske službe s sklepom na predlog DSNB določi območja z omejitvami, ukrepe na teh območjih pa na podlagi sklepov DSNB odredi uradni veterinar.  Za zagotavljanje enotnega izvajanja ukrepov in zmanjševanja administrativnih bremen je določena možnost, da v primeru, ko posamezno območje z omejitvami obsega dva ali več OU Uprave, odločbo o ukrepih izda generalni direktor Uprave.  Te določbe v bistvu ne spreminjajo obstoječega sistema, ki je sedaj urejen v ZVMS in Pravilniku o boleznih živali. Podrobneje je določeno le glede kategorij bolezni.  **K 32. členu (Epidemiološka poizvedba)**  V času od prijave suma do uradne potrditve bolezni Uprava določi predhodne ukrepe za obvladovanje bolezni, da bi se preprečilo morebitno širjenje bolezni s seznama, in izvede epidemiološko poizvedbo.  Zakon določa, da epidemiološko poizvedbo opravi uradni veterinar, ob prvem pojavu bolezni kategorije A v državi pa lahko pri izvedbi epidemiološke poizvedbe sodeluje tudi operativna strokovna skupina.  Določeno je tudi da o rezultatih epidemiološke poizvedbe uradni veterinar oziroma operativna strokovna skupina nemudoma obvestita Upravo oziroma DSNB.  Te določbe ne uvajajo novosti, saj so bila pravila glede izvajanja ukrepov, vključno z epidemiološko poizvedbo, določena na podlagi ZVMS v pravilnikih, ki so urejali ukrepe za posamezno bolezen.  **K 33. členu (Ukrepi za obvladovanje bolezni pri divjih živalih)**  Zakon določa, da v primeru pojava bolezni kategorija A pri divjih živalih območje z omejitvami in ukrepe na predlog DSNB določi generalni direktor Uprave.  V ta namen so v DSNB (in operativno strokovno skupino) ob pojavu bolezni kategorije A pri divjih živalih imenovani tudi predstavniki pristojnega organa za lovstvo, gozdarstvo, naravne vire, predstavniki ključnih deležnikov (LZS, ZGS,).  Zaradi nujnosti glede na situacijo in širjenje APK je bil v letu 2020 sprejet Zakon o nujnih ukrepih zaradi APK pri divjih prašičih, ki je poleg ukrepov uredil tudi pristojnosti. Določbe ZNUAPK so v skladu z Uredbo 2016/429/EU, zato ta zakon tudi določa, da se v primeru pojava afriške prašičje kuge pri divjih prašičih uporabljajo določbe zakona, ki ureja nujne ukrepe zaradi afriške prašičje kuge pri divjih prašičih.  **K 34., 35., 36., 37., 38. in 39. členu (Registracija obratov, prevoznikov ter izvajalcev dejavnosti, ki dejavnost zbiranja izvajajo neodvisno od obrata; odobritev obratov)**  Zakon ureja področje registracije in odobritve obratov. Registracija določenih obratov, v katerih so nastanjene živali ali se pridobiva, obdeluje, hrani in distribuira zarodni material, prevoznikov, ki prevažajo žive živali, in izvajalcev dejavnosti, ki dejavnost zbiranja izvajajo neodvisno od obrata, je potrebna za zagotavljanje spremljanja, preprečevanja, nadzora in izkoreninjenja bolezni živali. Obrati, v katerih so nastanjene oziroma se zadržujejo živali ali se pridobiva, obdeluje, hrani in distribuira zarodni material, ki predstavljajo posebno tveganje za zdravje živali, morajo biti odobreni s strani pristojnega organa.  V okviru registracije obratov, prevoznikov in izvajalcev dejavnosti zbiranja se ureja obveznosti izvajalcev dejavnosti, da registrirajo obrat pred prihodom živali v obrat, registrirajo dejavnost pred pričetkom izvajanja dejavnosti in vodijo evidence. Ureja se tudi pristojnost in obveznost pristojnega organa, da vzpostavi register obratov, tako odobrenih kot registriranih, postopke za vpis v register obratov in vzdrževanje oziroma vpis sprememb vključno z opustitvijo dejavnosti oziroma ukinitvijo obrata ter ukrepi za zagotavljanje delovanja, transparentnost in kakovost. Določeni obrati, ki predstavljajo neznatno tveganje, so lahko izvzeti iz zahteve po registraciji. V okviru odobritve obratov se ureja tudi kriterije in postopke za odobritev. Zakon daje podlago za podrobnejša pravila glede izjem pri registraciji določenih obratov in postopke v zvezi z registracijo in odobritvijo obratov.  Glede na obstoječe stanje je treba za izvajanje Uredbe 2016/429/EU in v skladu s tem zakonom, na področju registracije obratov in zagotavljanja sledljivosti živali izvesti vsebinsko nadgradnjo in tehnološko prenovo obstoječih sistemov. V zakonu je postavljena nova pravna podlaga za vodenje obstoječe Evidence imetnikov rejnih živali in Evidence rejnih živali, ki jo nadomesti Register obratov.  V okviru vsebinske prenove se vzpostavi enoten sistem izdaje identifikacijskih številk obrata za vse namene registracije in odobritve obratov in subjektov iz Uredbe 2016/429/EU, torej registracija in odobritev obratov gojenih kopenskih živali, registracija in odobritev obratov akvakulture, prevozniki in transportna sredstva, evidentiranje lokacij relevantnih za divje živali ali druge negojene živali in druge namene iz uredbe. Treba je nadgraditi sistem, da bo ustrezal potrebam registracije naštetih obratov in subjektov. Treba je pregledati in dopolniti nabor živalskih vrst, za gojenje katerih je obvezna registracija, in opredeliti kriterije za obrate z nizkim tveganjem, pri katerih registracija obrata ni obvezna. Treba je tudi dopolniti nabor informacij, ki se zbirajo ob registraciji, odobritvi ali evidentiranju ter opredeliti integracije z drugimi informacijskimi sistemi v državni upravi.  V okviru tehnološke prenove je treba pripraviti novo aplikativno rešitev, ki bo ustrezala sedanjim standardom za informacijske rešitve v državni upravi, ki so določeni z Uredbo o informacijski varnosti in s smernicami za razvoj informacijskih rešitev, objavljenimi na portalu NIO ([https://nio.gov.si](https://nio.gov.si/)).  **K 40., 41., 42., 43. in 44. členu (Pridobivanje in uporaba podatkov, povezovanje zbirk, posredovanje in dostop do podatkov)**  Zakon določa namen zbiranja podatkov, ki so vpisani v zbirke podatkov iz zakona. Podatki iz zbirk podatkov, ki so določene z zakonom, se obdelujejo za namen izvajanja uredbe 2016/429 in podrejenih uredb, za namen izvajanja tega zakona in za druge namene, ki jih določa zakon.  Zakon opredeljuje, kateri podatki so javni in kateri niso javni. Izvajalce dejavnosti, ki gojijo živali, se s tem zakonom zavezuje k poročanju podatkov o proizvodnji, vključno s podatki, ki lahko predstavljajo poslovno občutljive podatke. Podatke se zbira v javnem interesu za namen varovanja zdravja ljudi in živali. Določeni podatki se v javnem interesu opredelijo kot javni ali javno dostopni, določeni podatki pa se opredelijo kot nejavni. Z zakonom se določi, da se podatki o odobrenih obratih (firma, naslov in dejavnost obrata) objavijo na državnem spletnem portalu, podatki o registriranih obratih pa so posamično javno dostopni.  V zakonu so tudi pravne podlage za povezovanje z drugimi podatkovnimi zbirkami, prevzemanje podatkov iz drugih podatkovnih zbirk, ter namen in način posredovanja podatkov in dostop do podatkovnih zbirk.  Izvajalci dejavnosti, ki so vpisani v Register obratov, so upravičeni do podatkov v računalniški zbirki podatkov Uprave in podatke tudi elektronsko izmenjujejo.  **K 45. členu (Vodenje evidenc v obratu)**  Izvajalci dejavnosti so dolžni voditi tudi evidence v vsakem registriranem obratu. Zaradi zmanjšanja upravnih bremen izvajalcem dejavnosti, ki imajo elektronski dostop do zbirk podatkov Uprave, ni treba voditi predpisanih evidenc v obratu v celoti oziroma v delu, če so informacije v predpisanem roku vnesene računalniško zbirko podatkov.  **k 46. členu (Sistem za identifikacijo in registracijo gojenih kopenskih živali)**  Države članice so dolžne vzpostaviti sistem za identifikacijo in registracijo gojenih kopenskih živali, za katere je to določeno v Uredbi 2016/429/EU in pravilih, sprejetih na njeni podlagi. Tak sistem po potrebi določa evidentiranje premikov živali in vzpostavitev določenih nivojev sledljivosti (individualni ali skupinski), pri čemer se upošteva vrsta ali kategorija živali in s tem povezana tveganja. Sistem mora biti učinkovit za izvajanje ukrepov preprečevanja in obvladovanja bolezni. Vključevati mora sredstva za posamično ali skupinsko identifikacijo, identifikacijske dokumente ali druge dokumente o premiku in sledenju živali, evidence v obratih in računalniško zbirko podatkov o gojenih kopenskih živalih.  Tudi za rejce kopitarjev, ki večinoma niso tipični rejci živali za proizvodnjo hrane, velja izrecna zahteva za registracijo obrata, kjer se stalno ali začasno redijo kopitarji, registracija premika in vodenje registra kopitarjev na obratu.  Država članica lahko naloge za zagotavljanje praktičnega izvajanja sistema za identifikacijo in registracijo gojenih kopenskih živali, kot naloge, povezane z drugimi uradnimi dejavnostmi pod pogoji iz 31. člena Uredbe (EU) 2017/625 in v skladu z 8. členom uredbe o izvajanju uredbe o uradnem nadzoru prenese na izvajalce prenesenih nalog, povezanih z drugimi uradnimi dejavnostmi.  **K 47. členu (Računalniška zbirka podatkov o gojenih kopenskih živalih)**  Država članica mora vzpostaviti in vzdrževati računalniško zbirko podatkov za gojene kopenske živali, kot je določeno v pravilih, ki so sprejeta na podlagi Uredbe 2016/429/EU. V zakonu je pravna podlaga za implementacijo teh zahtev, torej za vzpostavitev in vodenje centralnih registrov gojenih kopenskih živali in vodenje dodatnih informacij o gojenih kopenskih živalih v skladu z 269. členom Uredbe 2016/429/EU ter sprejetje podrobnejših operativnih pravil glede vzpostavitve zbirke podatkov za druge gojene kopenske živali in vodenja dodatnih informacij.    **K 48. členu (Identifikacijski dokumenti, dokumenti o premiku in drugi dokumenti za identifikacijo in sledenje gojenih kopenskih živalih)**  Pristojni organ države članice mora glede identifikacijskih dokumentov, dokumentov o premiku in drugih dokumentov za identifikacijo in sledenje gojenih kopenskih živali skrbeti za izdajo in pripravo vzorcev teh dokumentov. V zakonu je pravna podlaga za sprejetje podrobnejših operativnih pravil glede oblike in načina izdaje dokumentov in dodatnih informacij o gojenih kopenskih živalih in premikih ter izdaji dokumentov za druge gojene kopenske živali.  Zaradi zmanjšanja upravnih bremen se lahko identifikacijski dokumenti, dokumenti o premiku in drugi dokumenti za identifikacijo in sledenje gojenih kopenskih živali izdajo tudi v elektronski obliki.  **K 49. členu (Zahteve za sledljivost zarodnega materiala gojenih živali iz vrst goveda, ovc, koz, prašičev in enoprstih kopitarjev)**  V zakonu je pravna podlaga za sprejetje podrobnejših operativnih pravil glede označevanja zarodnega materiala gojenih živali iz vrst goveda, ovc, koz, prašičev in enoprstih kopitarjev, da se zagotovi sledljivost.  **K 50. členu (računalniška zbirka podatkov o drugih živalih, ki niso opredeljene kot kopenske ali vodne živali)**  Uprava lahko v računalniški zbirki podatkov vzpostavi zbirko podatkov o drugih živalih, ki niso opredeljene kot kopenske ali vodne živali (npr. polži).  **K 51. členu (Prepoved premikov gojenih živali, ki so namenjene za zakol v okviru programov izkoreninjenja)**  Na splošno je prepovedan je premik gojenih kopenskih živali, ki so namenjene za zakol, zaradi izkoreninjenja bolezni v okviru programa izkoreninjenja v drugo državo članico, razen če takšen premik vnaprej odobri namembna država članica in se s tem strinjajo tudi države članice, skozi katere bi živali prehajale.  Do sedaj urejeno v pravilnikih, ki so urejali pogoje za trgovanje oziroma posamezne bolezni živali. V 49. členu predloga Zakona se zagotovi pravna podlaga za izvajanje tega člena ter pristojnost ministra za sprejem podrobnejših pravil glede samega postopka.  **K 52. členu (Odstopanja za dejavnosti zbiranja gojenih kopitarjev in perutnine)**  Ta člen povzema možnost odstopanja od zahtev, da dejavnosti zbiranja gojenih kopitarjev in perutnine potekajo v odobrenih obratih. Država članica lahko dovoli, da se dejavnosti zbiranja na njenem ozemlju izvajajo na prevoznih sredstvih in ne izključno v odobrenih obratih. S tem se omogoči, da se živali na prevozna sredstva naložijo v obratu izvora. Slovenija z določbami tega člena dovoljuje to izjemo. Izvajalci dejavnosti morajo pri takšnem načinu dejavnosti zbiranja prav tako upoštevati vse pogoje glede zdravja živali, omejitve števila operacij zbiranja in ukrepe biološke varnosti.  Deloma je sedaj to urejeno v ZVMS in Pravilniku o pogojih, ki jih morajo izpolnjevati zbirališča, prevozniki in trgovci z živalmi.  **K 53. členu (Premiki v zaprte obrate)**  Za premike gojenih kopenskih živali v odobrene zaprte obrate imamo v določenem delu harmonizirane zahteve glede zdravja živali. V določenih delih pa je bilo z delegiranimi akti omogočeno državam članicam, da odobrijo določene izjeme. 51. člen predloga vzpostavlja pravno podlago za sprejem natančnejših pravil za premike kopenskih živali v zaprte obrate. Gre za tehnične in postopkovne pogoje, ki so bili do sedaj urejeni (delno) v pravilniku, ki ureja pogoje za neharmonizirane vrste.  **K 54. členu (Odstopanja za premike živali v znanstvene namene) (52. člen, ZVMS, pravilnik, ki določa pogoje za ne harmonizirane vrste)**  Ta člen določa obveznost vložitve vloge za odobritev odstopanja premikov gojenih kopenskih živali za znanstvene namene ter pravno podlago, da minister sprejme natančnejše pogoje, s katerimi se zagotovi, da premiki potekajo pod uradnim nadzorom.  Sedaj je (delno) urejeno v pravilniku, ki ureja pogoje za neharmonizirane vrste.  **K 55. členu (Odstopanja glede rekreativne uporabe, športnih in kulturnih dogodkov, dela v bližini meja in pašo na območjih, deljenih med državami članicami)**  Člen določa, katere podatke mora izvajalec dejavnosti navesti v vlogi za odobritev odstopanja, obveznost dogovora z drugo državo, kadar gre za pašo, delo ali dogodke v bližini meje, ter pooblastilo ministru za sprejem podrobnejših pravil.  **K 56. členu (Premiki živali znotraj Slovenije ob pojavu bolezni živali)**  Člen določa, da se lahko živali znotraj Slovenije premikajo brez zdravstvenih spričeval, tudi v primeru izvajanja ukrepov za obvladovanje bolezni, razen v primeru, da na podlagi sklepov DSNB generalni direktor UVHVVR odloči drugače.  Možnost uvedbe zdravstvenih spričeval za namen zagotavljanja sledljivosti ob pojavu določenih bolezni je bila do sedaj urejena v ZVMS.  **K 57. členu (Rok za najavo pošiljke živali za premik v drugo državo članico)**  Določeno je, da mora izvajalec dejavnosti premik v drugo državo članico najaviti Upravi vsaj dva delovna dni pred nameravanim premikom živali. To je pomembno, da ima uradni veterinar dovolj časa za preverjanje izpolnjevanja pogojev za premik, ki so pogoj za izdajo zdravstvenega spričevala.  Sedaj je urejeno ZVMS in pravilniku, ki določa pogoje za trgovanje.  **K 58. členu (Določitev regij za uradna obvestila o premikih živali)**  Za uporabljanje uradnih obvestil o premikih živali država članica določi regije. Glede na obstoječi sistem in organizacijo službe je Slovenija določila kot regije za uradna obvestila o premikih živali »območni urad Uprave«. Pristojnosti za območja so preslikane v sistem iRASFF – TRACES.  **K 59. členu (Premiki divjih kopenskih živali)**  V členu je določen postopek ob premikih divjih kopenskih živali med državami članicami (iz habitata v habitat).  **K 60. členu (Uveljavljanje odstopanj izvajalca dejavnosti)**  Izvajalec dejavnosti, ki želi uveljavljati odstopanja od predpisanih zahtev ali pogojev za premike, poda vlogo za odobritev odstopanja poda območni urad Uprave. Območni urad Uprave preuči vlogo in po potrebi pridobi mnenje NVI ali, kadar je tako predvideno, dovoljenje oziroma soglasje pristojnega organa druge države članice.  **K 61. členu (Premik zarodnega materiala, ki ga je potrebno uničiti zaradi izkoreninjenja bolezni)**  Določena so pravila in postopek za premike zarodnega materiala, če gre za zarodni material, ki ga je potrebno uničiti zaradi izkoreninjenja bolezni v okviru programa izkoreninjenja bolezni - če se zarodni material odpremlja iz Slovenije v drugo državo članico oziroma če se iz druge države članice odpremlja v Slovenijo.  Sedaj je urejeno ZVMS in pravilnikih o ukrepih za posamezne bolezni.  **K 62. členu (veterinarsko spričevalo za premike zarodnega materiala)**  Člen določa, da veterinarsko spričevalo za premike zarodnega materiala z območij z omejitvami znotraj Republike Slovenije ni potrebno, ker obstaja alternativni sistem, ki zagotavlja sledljivost. Ne glede na to lahko glede na okoliščine ob pojavu bolezni generalni direktor določi obveznost teh spričeval.  **K 63. členu (Odstopanja za premike zarodnega materiala za znanstvene namene)**  Določa postopek za uporabo odstopanja za premike zarodnega materiala za znanstvene namene. Če je potrebno, OU pridobi znanstveno mnenje NVI.  **K 64. členu (Premiki proizvodov živalskega izvora)**  Proizvodi živalskega izvora znotraj Slovenije se lahko premikajo brez zdravstvenih spričeval, tudi v primeru izvajanja ukrepov za obvladovanje bolezni, razen če na podlagi sklepov DSNB generalni direktor UVHVVR odloči drugače.  Sedaj je urejeno ZVMS in pravilnikih o ukrepih za posamezne bolezni.  **K 65. členu (Rok za najavo pošiljke proizvodov živalskega izvora za premik v drugo državo članico)**  Določeno je, da mora izvajalec dejavnosti premik pošiljke proizvodov živalskega izvora v drugo državo članico najaviti Upravi vsaj dva delovna dni pred nameravanim premikom, kar omogoča uradnemu veterinarju preverjanje izpolnjevanja pogojev, ki jih je potrebno potrditi v spričevalu. Povzema tudi trenutno obstoječe stanje glede določitve regij za uporabljanje uradnih obvestil o premikih živali. Gre za Območne urade UVHVVR, pristojnosti za območja so preslikane v sistem iRASFF – TRACES.  Sedaj je urejeno ZVMS in pravilniku, ki določa pogoje za trgovanje.  **K 66. členu (Nacionalni ukrepi za obvladovanje bolezni ter premike živali in zarodnega materiala)**  Uredba dopušča državam članicam, da sprejmejo nacionalne ukrepe glede premikov živali in zarodnega materiala ali se na svojem ozemlju odločijo za sprejem nacionalnih ukrepov za omejevanje učinka prenosljivih bolezni živali, ki niso bolezni s seznama. Pri tem nacionalni ukrepi ne smejo ovirati premikov živali, proizvodov in zarodnega materiala med državami članicami in ne smejo presegati ukrepov, ki so določeni za preprečevanje vnosa in širjenja bolezni s seznama oziroma ne presegajo ukrepov, ki so primerni in potrebni za obvladovanje nacionalno določene bolezni.  Člen predstavlja pravno podlago za sprejem takšnih ukrepov s predpisom ministra.  **K 67., 68. in 69. členu (Registracija in odobritev obratov akvakulture)**  Registracija ali odobritev obratov akvakulture sta potrebni, da lahko Uprava, kot pristojni organ, izvaja ustrezno spremljanje ter preprečuje, nadzira in izkoreninja prenosljive bolezni živali. Določeni obrati, ki predstavljajo neznatno tveganje, so lahko izvzeti iz zahteve po registraciji. Prav tako zakon daje podlago za podrobnejša pravila glede izvzetja določenih obratov akvakulture, kjer je bilo na podlagi ocene tveganja ugotovljeno, da ne predstavljajo znatnega tveganja. Vse obrate akvakulture Uprava vpiše v registre, ki se vodijo na Upravi.  Sedaj je urejeno s pravilnikom, ki ureja akvakulturo in pravilnikom, ki ureja centralni register akvakulture.  **K 70. členu (Vodenje evidenc in sledljivost)**  Vodenje evidenc v obratih akvakulture, obratih za predelavo ribiških proizvodov za namen obvladovanja bolezni in pri prevoznikih, predstavlja bistveno orodje za zagotavljanje sledljivosti vodnih živali ter za spremljanje zdravstvenega stanja v obratih. Zakon daje podlago za možnost vodenja dodatnih informacij, kot jih predvideva Uredba o zdravju živali. Prav tako je določen rok hranjenja in sicer najmanj 3 leta.  Sedaj je urejeno s pravilnikom, ki ureja akvakulturo  **K 71., 72., 73., 74. in 75. členu (Premiki vodnih živali po Uniji)**  Pravila za premike vodnih živali morajo biti harmonizirana, vključno s pravili o veterinarskih spričevalih in obveščanju o premikih. Glavni dejavnik v zvezi s pravili o premikih vodnih živali je zdravstveni status namembne države članice, območja ali kompartmenta v zvezi z boleznimi s seznama.  Zakon določa postopek glede spremembe uporabe vodnih živali za drug namen, kot je bil prvotno predviden, pod pogojem, da ta sprememba ne predstavlja večjega tveganja za zdravstveno stanje vodnih živali v namembnem kraju, kot ga je predstavljala prvotna uporaba.  Zakon določa postopek glede odstopanj pri premikih vodnih živali iz obrata akvakulture v drug obrat akvakulture ali izpust v naravo, pri čemer je treba izdelati oceno tveganja. Prav tako je urejeno odstopanje v zvezi s premiki živih živali iz akvakulture, namenjenih za prehrano ljudi ter premiki vodnih živali za znanstvene namene.  V Sloveniji imamo v skladu s pravilnikom o akvakulturah, ki je povzel Direktivo 2006/88/ES, uveljavljeno zahtevo, da se v odprte vode lahko vlagajo le živali iz akvakulture iz obratov akvakulture z zdravstvenim statusom prost bolezni. To zahtevo ohranjamo tudi v novem zakonu.  **K 76. členu (Vstop v Unijo)**  Sezname tretjih držav za večine vrst živali, zarodnega materiala ali proizvodov živalskega izvora, iz katerih je dovoljen vnos v Unijo, določi Komisija. Za določene, manj tvegane kategorije živali, zarodnega materiala ali proizvodov živalskega izvora, za katere še ni skupnega seznama, lahko države članice same določijo od kje je dovoljen vnos. Člen predstavlja pravno podlago za določitev takega seznama.  Sedaj je urejeno v pravilniku, ki ureja pogoje za neharmonizirane vrste.  **K 77. členu (Pogoji za vstop v Unijo)**  Zdravstvene pogoje za vnos večine vrst živali, zarodnega materiala ali proizvodov živalskega izvora, določi Komisija. Za določene, manj tvegane kategorije živali, zarodnega materiala ali proizvodov živalskega izvora, za katere še ni skupnih pogojev, lahko države članice same določijo zdravstvene pogoje. Člen predstavlja pravno podlago za določitev teh pogojev.  Sedaj je urejeno v pravilniku, ki ureja pogoje za neharmonizirane vrste.  **K 78. členu (Pogoji za zdravstvena spričevala za vnos v Unijo)**  Člen določa pravno podlago in pooblastilo ministru za sprejem podrobnejših pravil glede vsebine veterinarskih spričeval za vnos živali, zarodnega materiala ali proizvodov živalskega izvora, za katere vzorcev spričeval nimamo določenih v zakonodaji Unije.  Sedaj je urejeno v pravilniku, ki ureja pogoje za neharmonizirane vrste.  **K 79. členu (Izvoz iz Unije)**  Člen določa UVHVVR kot pristojni organ, kadar je potrebno sodelovanje s pristojnimi organi v tretji državi glede izvoza ali ponovnega izvoza.  Sedaj je urejeno v ZVMS.  **K 80.členu (Veterinarsko spričevalo za izvoz živali in proizvodov)**  Določena so osnovna pravila glede priprave in izdaje veterinarskih zdravstvenih spričeval. Sedaj je to urejeno v Zakonu o veterinarskih merilih skladnosti in Pravilniku o pripravi veterinarskih spričeval za izvoz in najavi pošiljk. Ohranjamo obstoječi sistem in ni sprememb, le prenos določb v ta zakon.  **K 81. člen (Vloga za izvoz po predhodnem postopku preverjanja pogojev)**  Določene tretje države imajo zelo zahtevne postopke preden lahko pričnemo z izvozom določenega blaga v to državo (vključuje pred izvozne vprašalnike, pred izvozne inšpekcije,…) in za te primere je za zagotavljanje učinkovitosti in uspešnosti pomembna prioritizacija postopkov. Zato je že v trenutno veljavni zakonodaji predvidena pristojbina za pričetek takšnih zahtevnih postopkov v Uredbi o izvajanju uredbe (EU) o uradnem nadzoru in drugih uradnih dejavnostih na področju živil, krme, zdravja in dobrobiti živali ter zdravja rastlin in fitofarmacevtskih sredstev, kar se samo prenese v ta zakon.  Sedaj je urejeno v ZVMS in uredbi, ki ureja izvajanje uredbe o uradnem nadzoru.  **K 82. členu (Netrgovski premiki hišnih živali s seznama v delu B Priloge I Uredbe 2016/429/EU med državami članicami)**  Določa pravno podlago za določitev podrobnejših pravil glede zdravstvenih pogojev za premike med državami Unije za hišne živali vrst, za katere pogoji za premike niso določeni v zakonodaji Unije.  Sedaj je urejeno v ZVMS in Pravilniku o veterinarskih pogojih, ki morajo biti izpolnjeni za netrgovske premike hišnih živali, in o modelu potnega lista, ki mora spremljati te živali.  **K 83. členu (Vstopne točke za potnike za vstop hišnih živali s seznama v delu A Priloge I Uredbe 2016/429/EU)**  Člen določa postopek za določitev vstopnih točk za potnike za vstop hišnih živali iz t.i. seznama A. Postopek je trenutno opredeljen v Pravilniku o veterinarskih pogojih, ki morajo biti izpolnjeni za netrgovske premike hišnih živali, in o modelu potnega lista, ki mora spremljati te živali.  **K 84. členu (Netrgovski premiki hišnih živali vrst s seznama v delu B Priloge I Uredbe 2016/429/EU iz tretjih držav)**  Določa postopek za določitev vstopnih točk za potnike za vstop hišnih živali iz t.i. seznama B. Postopek je trenutno opredeljen v Pravilniku o veterinarskih pogojih, ki morajo biti izpolnjeni za netrgovske premike hišnih živali, in o modelu potnega lista, ki mora spremljati te živali. Določa pooblastilo ministru za določitev podrobnejših pravil glede zdravstvenih pogojev za vnos iz tretjih držav za hišne živali vrst za katere pogoji za premike niso določeni v zakonodaji Unije.  **K 85. členu (Obveznosti obveščanja)**  Določa UVHVVR kot pristojni organ za objavo informacije iz drugega odstavka 256. člena Uredbe 2016/429 glede netrgovskih premikov hišnih živali (pogoji za premike živali, za katere ni harmoniziranih pogojev, dovolitev in pogoji za dovolitev uporabe odstopanje glede cepljenja prosti steklini, odstopanja v primeru višje sile,…).  Sedaj je urejeno v ZVMS in Pravilniku o veterinarskih pogojih, ki morajo biti izpolnjeni za netrgovske premike hišnih živali, in o modelu potnega lista, ki mora spremljati te živali.  **K 86. členu (Ukrepi v nujnih primerih)**  Uredba (EU) 2016/429 določa, da lahko države članice v nujnih primerih, da bi se preprečil vnos oziroma širjenje bolezni, same sprejmejo nujne ukrepe, preden so ti sprejeti na nivoju Unije. Zakon daje pravno podlago, da v teh primerih generalni direktor Uprave določi ukrepe v nujnih primerih, ki veljajo na celotnem ali delu ozemlja Republike Slovenije.  **K 87. členu (Posebne pristojnosti uradnega veterinarja)**  Člen določa posebne pristojnosti uradnih veterinarjev, ki jih imajo po tem zakonu.  **K 88. členu (Prekrški)**  Člen opredeljuje sankcije za prekrške za kršitev določb tega zakona, ki morajo biti učinkovite, sorazmerne in odvračilne.  **K 89. členu (Višina globe)**  Za prekrške iz tega zakona se sme v hitrem postopku izreči globa tudi v znesku, ki je višji od najnižje predpisane globe, določene s tem zakonom.  **K 90. členu (Prehodne določbe)**  Člen določa, da obrati in izvajalci dejavnosti, ki so registrirani ali odobreni po obstoječih predpisih pred datumom začetka uporabe tega zakona, se šteje, da so registrirani ali odobreni v skladu s tem zakonom in zanje veljajo zadevne obveznosti iz tega zakona. Enako velja tudi za določene prenesene uradne dejavnosti, opravljanje dejavnosti označevanja živali in vodenja registra, veljavnost registracije in odobritve obratov in izvajalcev dejavnosti, elektronski dostop do podatkov.  **K 91. členu (Rok za izdajo podzakonskih predpisov)**  Člen določa, da je rok za izdajo podzakonskih predpisov po tem zakonu eno leto po uveljavitvi zakona.  **K 92. členu (Zakon o veterinarskih merilih skladnosti in Zakon o veterinarstvu,)**  Člen določa, kateri členi se prenehajo uporabljati v Zakonu o veterinarskih merilih skladnosti in črtajo v Zakonu o veterinarstvu.  **K 93. členu (Prenehanje veljavnosti in podaljšanje uporabe)**  Člen določa, kateri predpisi prenehajo veljati in katerim se veljavnost podaljša do priprave predpisov na podlagi tega zakona.  **K 94. členu (Podaljšanje veljavnosti predpisov)**  Člen določa, kateri predpisi veljajo še naprej in se za njih smatra, da so sprejeti na podlagi tega zakona.  **K 95. členu (Začetek veljavnosti)**  S tem členom se določa uveljavitev zakona petnajsti dan po objavi v Uradnem listu Republike Slovenije. |
| IV. BESEDILO ČLENOV, KI SE SPREMINJAJO |
| Zakon o zdravju živali posega v Zakon o veterinarskih merilih skladnosti (Uradni list RS, št. 93/05, 90/12 – ZdZPVHVVR, 23/13 – ZZZiv-C, 40/14 – ZIN-B in 22/18) ter Zakon o veterinarstvu (Uradni list RS, št. 33/01, 45/04 – ZdZPKG, 62/04 – odl. US, 93/05 – ZVMS, 90/12 – ZdZPVHVVR in 22/18).  V Zakonu o veterinarskih merilih skladnosti se prenehajo uporabljati 9., 11., 12., 15. do 21., 24. in 77.a člen. Besedila členov, ki se prenehajo uporabljati:  9.člen  (pogoji za premike)  (1) Nekomercialni premiki se izvajajo v skladu s pogoji, ki so določeni s predpisi Skupnosti oziroma jih predpiše minister, če predpisi Skupnosti ne določajo drugače. V primeru sprejema državnega programa izkoreninjenja določene bolezni za pridobitev posebnega statusa glede zdravstvenega stanja (v nadaljnjem besedilu: status), lahko minister predpiše dodatne oziroma posebne pogoje za tovrstne premike.  (2) Promet z živalmi se izvaja v skladu s pogoji, ki jih predpiše minister, če ni s predpisi Skupnosti določeno drugače. V primeru sprejema državnega programa izkoreninjenja določene bolezni za pridobitev statusa lahko minister predpiše dodatne oziroma posebne pogoje prometa.  (3) Trgovanje z živalmi se izvaja pod pogoji, ki jih predpiše minister v skladu s predpisi Skupnosti. Glede določenih bolezni je za trgovanje potrebno izpolnjevati tudi pogoje glede statusov iz 15. člena tega zakona, dodatna jamstva ali druge predpisane pogoje, ki se lahko nanašajo na državo, regijo, gospodarstvo, čredo ali žival.  (4) Premik živali in proizvodov je dovoljen samo, če v izvorni državi ali regiji oziroma na gospodarstvu izvora na teritoriju Skupnosti ni omejitev pri trgovanju oziroma niso uvedeni zaščitni ukrepi zaradi bolezni živali. Bolezni živali, zaradi katerih se lahko uvedejo omejitve pri trgovanju oziroma se zaradi njih uvedejo zaščitni ukrepi, ter območja, kjer veljajo omejitve oziroma zaščitni ukrepi, so določeni s predpisi Skupnosti.  (5) Bolezni in območja ter dodatni in posebni pogoji so določeni s predpisi Skupnosti oziroma jih predpiše minister, če ni s predpisi Skupnosti določeno drugače.  (6) Izvoz se do izstopne točke s teritorija EU odvija v skladu s pogoji, ki veljajo za trgovanje, po izstopu pa se s pošiljkami ravna, kot je to določeno v predpisih namembne oziroma tranzitnih držav izven teritorija EU.  11. člen  (prijava)  (1) Imetniki živali morajo gojitev, posedovanje rejnih živali, hotel za živali ali zavetišče za zapuščene živali ter dejavnost zbiranja, prodaje, prevoza, prometa ali trgovanja z živalmi in spremembe prijaviti Upravi, ki o tem vodi evidence in registre.  (2) Uprava lahko za zbiranje prijav in vodenje evidenc oziroma registrov iz prejšnjega odstavka pooblasti drug organ.  (3) (prenehal veljati)  (4) Natančnejši pogoji iz tega člena so določeni s predpisi Skupnosti oziroma jih predpiše minister, če ni s predpisi Skupnosti drugače določeno.  12. člen  (sledljivost in dokumenti)  (1) Imetnik živali mora zagotoviti, da so živali na predpisan način označene in registrirane.  (2) Imetnik živali mora voditi predpisane evidence in registre ter zagotoviti sledljivost živali pri premikih.  (3) Pri premikih morajo živali spremljati predpisani dokumenti.  (4) Ne glede na prejšnji odstavek lahko Uprava v izjemnih primerih določi obveznost veterinarskega spričevala za premike na ozemlju RS, kadar se to zahteva v skladu s predpisi Skupnosti ali je to nujno zaradi zaščite zdravja ljudi in živali.  (5) Natančnejši pogoji za označevanje in registracijo živali ter oblika in vsebina dokumentov iz tega člena so določeni s predpisi Skupnosti oziroma jih določi minister, če predpisi Skupnosti ne določajo drugače.  15. člen  (razvrstitev bolezni, statusi, dodatna jamstva)  (1) Bolezni živali, ki jih obravnava ta zakon in zaradi katerih se izvajajo preventivni ter drugi ukrepi, se glede na vrsto okužbe in ukrepe, potrebne za njihovo preprečevanje in zatiranje, razvrstijo v skladu z mednarodnim zoosanitarnim kodeksom in s predpisi Skupnosti.  (2) Za določene bolezni živali se lahko pridobi status, ki se nanaša na čredo, jato, gospodarstvo, regijo ali državo.  (3) Statuse, ki se nanašajo na čredo, jato ali gospodarstvo v RS podeljuje Uprava.  (4) Status, ki se nanaša na regijo ali državo, dodeli glede na bolezen Komisija, Mednarodna organizacija za zdravje živali (OIE) ali druga mednarodna organizacija. Ne glede na to pa lahko Uprava proglasi regijo ali državo, prosto določenih bolezni, če to ni drugače določeno s predpisi Skupnosti ali mednarodnimi pravili.  (5) Glede določenih bolezni živali je treba, kadar tako odloči Komisija, upoštevati morebitne pravice držav članic zahtevati dodatna jamstva, ki se nanašajo na regijo ali državo.  (6) O začetku postopka za pridobitev statusa, ki se nanaša na celotno ozemlje RS in postopka za pridobitev pravice RS zahtevati dodatna jamstva, odloči Vlada RS (v nadaljnjem besedilu: Vlada).  (7) Podrobnejša razvrstitev bolezni živali in ukrepi iz prvega odstavka tega člena ter bolezni in pogoji za pridobitev statusov in pravice zahtevati dodatna jamstva iz drugega in petega odstavka tega člena so določeni s predpisi Skupnosti oziroma jih predpiše minister, če ni s predpisi Skupnosti določeno drugače. |
| 16. člen  (temeljno znanje o boleznih)  (1) Osebe, ki pri opravljanju dejavnosti prihajajo v neposreden stik z živalmi, morajo imeti temeljno znanje o boleznih živali, njihovem preprečevanju in prenašanju na ljudi ter o predpisih o varstvu pred boleznimi živali.  (2) Temeljno znanje o boleznih ter o predpisih si osebe iz prejšnjega odstavka pridobijo na usposabljanjih, za katera Uprava potrdi program in izvajalca.  (3) Šteje se, da osebe iz prvega odstavka tega člena izpolnjujejo pogoje iz drugega odstavka tega člena, če ob uveljavitvi tega zakona pri opravljanju dejavnosti prihajajo v neposreden stik z živalmi.  (4) Podrobnejše pogoje glede usposabljanja iz drugega odstavka tega člena predpiše minister.  (5) Šteje se, da imajo pridobljeno temeljno znanje o boleznih živali, njihovem preprečevanju in prenašanju na ljudi ter o predpisih o varstvu pred boleznimi živali osebe, ki imajo končano najmanj ustrezno poklicno šolo kmetijske ali veterinarske smeri.  (6) Stroški izobraževanja se krijejo iz proračuna Republike Slovenije.  17. člen  (pojav bolezni oziroma suma bolezni)  (1) Če se pojavi bolezen ali se pojavijo znaki, na podlagi katerih se sumi, da je žival zbolela ali poginila za boleznijo, mora imetnik živali to takoj na predpisan način sporočiti veterinarski organizaciji.  (2) Imetnik živali mora do prihoda veterinarja zavarovati ter preprečiti drugim osebam in živalim dostop do prizadete živali, črede, jate, čebelnjaka oziroma trupla poginule živali.  (3) Podrobnejši način sporočanja iz prvega odstavka tega člena predpiše minister.  18. člen  (ugotovitev bolezni)  (1) Veterinar oziroma veterinarka, določena s predpisi, ki urejajo veterinarske dejavnosti, ki posumi na bolezen iz prvega odstavka 15. člena tega zakona, mora s pisnim navodilom v dnevniku veterinarskih posegov določiti predpisane veterinarske ukrepe, o tem na predpisan način obvestiti Upravo ter poskrbeti, da se sum na bolezen potrdi ali ovrže oziroma ugotovi vzrok pogina živali. Veterinar mora izvesti vse potrebne ukrepe, da sam ne predstavlja vira raznosa bolezni. Pisno navodilo je za imetnika živali obvezno.  (2) Podrobnejši način obveščanja Uprave, ukrepe veterinarja, način prevoza materiala in ugotavljanja bolezni ter način financiranja predpiše minister.  19. člen  (obveščanje)  (1) Uprava mora izbruh mednarodno obvezno prijavljive bolezni prijaviti Komisiji in drugim državam članicam na predpisan način in po predpisanem postopku. O teh boleznih mora obvestiti tudi OIE. Mednarodno obvezno prijavljive bolezni, postopek in način prijave so določeni s predpisi Skupnosti oziroma jih predpiše minister, če predpisi Skupnosti ne določajo drugače.  (2) Uprava mora v primerih, ko zaradi bolezni obstaja resno tveganje za zdravje ljudi ali živali, o pojavu in nevarnosti obvestiti tudi javnost, ministrstvo, pristojno za zdravje, ministrstvo, pristojno za živinorejo, organ, pristojen za zaščito in reševanje, Center za obveščanje RS, ministrstvo, pristojno za varstvo okolja, in zainteresirane imetnike živali ter jih seznanjati z najpomembnejšimi ukrepi, s katerimi lahko preprečujejo bolezni.  (3) Uprava mora poleg obveznosti iz prvega odstavka tega člena obvestiti Komisijo in druge države članice o izbruhu katerekoli druge zoonoze, druge živalske bolezni ali kateremkoli razlogu, ki bi lahko predstavljal resno tveganje živalim ali zdravju ljudi.  20. člen  (ukrepi)  (1) Ko se ugotovi bolezen in za čas trajanja nevarnosti, uradni veterinar glede na bolezen odredi predpisane ukrepe ter poroča na predpisan način.  (2) Natančnejši ukrepi za ugotavljanje, preprečevanje širjenja in zatiranje bolezni, pogoji za prenehanje veljave ukrepov zaradi bolezni ter način poročanja in obveščanja so določeni s predpisi Skupnosti oziroma jih predpiše minister, če predpisi Skupnosti ne določajo drugače.  20.a člen  (strokovna podpora)  (1) Za strokovno podporo pri izvajanju ukrepov glede varovanja zdravja ljudi in živali ter zagotavljanja visoke stopnje ozaveščenosti in pripravljenosti ter sposobnosti hitrega odzivanja na bolezni živali, lahko generalni direktor Uprave skliče strokovnjake s področja veterinarstva, zdravja ljudi in živali, laboratorijske diagnostike, varovanja okolja in drugih potrebnih strokovnih področij.  (2) V primeru prvega pojava obvezno mednarodno prijavljivih bolezni živali ali v primeru pojava bolezni, za katere niso predpisani ukrepi v skladu s prejšnjim členom, lahko strokovna podpora vključuje tudi pripravo ocene tveganja in pripravo predlogov ukrepov.  (3) Glede povračila stroškov strokovnjakom se uporabljajo predpisi Vlade, ki urejajo povračila stroškov.  21. člen  (karantena)  (1) Zaradi varovanja zdravja ljudi in živali se v skladu s predpisi Skupnosti živali lahko dajo v karanteno, ki se lahko izvede:  1. v karantenskem centru, ki izpolnjuje predpisane pogoje;  2. na namembnem gospodarstvu;  3. v primeru uvoza v karantenskem centru izvorne države nečlanice.  (2) Karanteno iz prejšnjega odstavka odredi z odločbo uradni veterinar. V primerih uvoza živali, ko je namembna država RS, je potrebno upoštevati morebitno karanteno, ki jo je odredil uradni veterinar MVP v drugi državi članici.  (3) Uprava mora o vzrokih za karanteno iz prvega odstavka tega člena obvestiti Komisijo.  (4) Natančnejši pogoji iz prvega odstavka tega člena so določeni s predpisi Skupnosti oziroma jih predpiše minister, če predpisi Skupnosti ne določajo drugače.  24. člen  (reprodukcijski material)  (1) Pridobivanje in proizvodnja reprodukcijskega materiala se izvaja ob upoštevanju statusov čred oziroma jat in drugih zdravstvenih pogojev za promet in trgovanje.  (2) Statuse ter zdravstvene pogoje iz prejšnjega odstavka predpiše minister, če ni s predpisi Skupnosti določeno drugače.  (3) Obrati za zbiranje, pridobivanje, skladiščenje in distribucijo reprodukcijskega materiala morajo biti odobreni in morajo izpolnjevati predpisane pogoje, ki jih predpiše minister, če ni s predpisi Skupnosti določeno drugače.  (4) Pogoji za promet in trgovanje s harmoniziranim reprodukcijskim materialom so določeni s predpisi Skupnosti oziroma jih predpiše minister v skladu s predpisi Skupnosti, za reprodukcijski material, ki ni harmoniziran, pa jih predpiše minister, če ni s predpisi Skupnosti določeno drugače.  77.a člen  (pooblastila generalnega direktorja Uprave)  (1) Za zagotavljanje nujnih ukrepov, ki morajo veljati na celotnem ali delu ozemlja RS, lahko generalni direktor Uprave s sklepom določi v skladu s predpisi, ki urejajo preprečevanje, obvladovanje in zatiranje širjenja bolezni živali, oziroma na podlagi posvetovanja s strokovnjaki s področja bolezni živali in drugih področij, enega ali več nujnih ukrepov, ki se objavijo v Uradnem listu Republike Slovenije. Nujni ukrepi zaradi varovanja zdravja živali ter v primeru zoonoz tudi zdravja ljudi, se nanašajo predvsem na:  1. obvezno cepljenje živali ali zaščito živali z zdravili;  2. omejitev ali prepoved vnosa ali uvoza ali tranzita pošiljk čez ozemlje RS;  3. prepoved premikov živali;  4. obveznost veterinarskega spričevala za premike na ozemlju RS, zaradi zaščite zdravja ljudi in živali;  5. določitev posebnih pogojev za rejo živali, napajanje ali prehrano živali;  6. obvezno dezinfekcijo, dezinsekcijo in deratizacijo;  7. izvedbo dodatnih diagnostičnih preiskav;  8. izvedbo dodatnih veterinarskih pregledov živali, gospodarstev ali pošiljk živali;  9. izvedbo ocen tveganja glede možnosti pojavljanja, obvladovanja ali izkoreninjenja bolezni živali ali zoonoz;  10. vrsto zalog zdravil, vključno s cepivi, ali drugega materiala za preprečevanje vnosa, pojava ali širjenja bolezni živali oziroma zoonoz.  (2) Do objave v Uradnem listu Republike Slovenije se nujni ukrepi kot začasni objavijo na spletni strani Uprave in veljajo takoj po objavi na spletni strani Uprave.  (3) Nujni ukrepi veljajo do preklica, ki se objavi v Uradnem listu Republike Slovenije.  V Zakonu o veterinarstvu se črtajo 10., 37., 46., 47. in 49. člen. Besedila členov, ki se črtajo:  10. člen  (posebni preventivni ukrepi, ki jih izvajajo veterinarske organizacije)  (1) (črtan).  (2) (črtan).  (3) Ob koncu vsakega leta minister za naslednje leto odredi, katera preventivna cepljenja in diagnostične ter druge preiskave je treba opraviti v Republiki Sloveniji za zagotavljanje ugodnih epizootioloških razmer. Določijo se roki ter način poročanja o opravljenih ukrepih in drugi pogoji za izvedbo teh ukrepov ter organizacije, ki jih morajo opraviti.  37. člen  (pogoji)  (1) Reje plemenskih živali morajo biti proste določenih kužnih bolezni.  (2) Imetnik reje registriranih plemenskih živali mora zagotoviti sistematično spremljanje zdravja in sposobnost za razmnoževanje plemenjakov ter pridobivanje, proizvodnjo, skladiščenje in promet z živalskim semenom, jajčnimi celicami in zarodki ob upoštevanju predpisov o zdravstveni ustreznosti živalskega semena, jajčnih celic in zarodkov ter minimalnih pogojev za oploditveno sposobnost.  (3) Kužne bolezni iz prvega odstavka tega člena ter pogoje zdravstvene ustreznosti živalskega semena, jajčnih celic in zarodkov ter minimalnih pogojev za oploditveno sposobnost predpiše minister.  46. člen  (odškodnina)  (1) Republika Slovenija mora zagotoviti imetniku živali odškodnino za živali, ki so bile ubite ali zaklane, ter za predmete in surovine, ki so bili poškodovani, pokvarjeni ali uničeni pri uresničevanju odrejenih ukrepov za zatiranje kužnih bolezni z liste A in posebej določenih kužnih bolezni in zoonoz:  1. če je takoj naznanil pojav ali sum kužne bolezni;  2. če so bila opravljena v določenih časovnih obdobjih obvezna preventivna cepljenja ter diagnostične in druge preiskave živali;  3. če je uresničil tudi druge predpisane in odrejene ukrepe za preprečevanje in zatiranje bolezni.  (2) Odškodnine iz prejšnjega odstavka se ne izplača, če se je bolezen pojavila pri uvozu živali ali predpisanih preiskavah živali v mednarodnem prometu.  (3) Posebej določene kužne bolezni in zoonoze iz prvega odstavka tega člena določi minister.  47. člen  (postopek za izplačilo odškodnine)  (1) Odškodnina iz prvega odstavka 46. člena tega zakona se določi po tržni vrednosti živali, surovine oziroma predmeta. Če je ubita oziroma zaklana žival ali uničeni oziroma poškodovani predmet oziroma surovina v celoti ali deloma še uporabna, se odškodnina zmanjša za vrednost še uporabnega deleža.  (2) Postopek za izplačilo odškodnine se prične na zahtevo imetnika. Vlogo se poda pri območnem uradu Uprave in predloži predpisano dokumentacijo. V postopku za uveljavljanje odškodnine se ne plača upravna taksa.  (3) O tem, ali se imetniku izplača odškodnina, odloči z odločbo uradni veterinar za inšpekcijski nadzor območnega urada Uprave. Zoper to odločbo je dovoljena pritožba na ministrstvo, pristojno za veterinarstvo, v roku osem dni ob prejema odločbe.  (4) O sami višini odškodnine iz prvega odstavka tega člena odloči uradni veterinar za inšpekcijski nadzor območnega urada Uprave na podlagi podanega poročila cenilca z liste cenilcev.  (5) Zoper odločbo o višini odškodnine iz prejšnjega odstavka ni dovoljena pritožba, niti ni dovoljen upravni spor. Če se imetnik ne strinja z višino odmerjene odškodnine, lahko v tridesetih dneh od vročitve odločbe s katero je višina odškodnine določena predlaga pristojnemu sodišču, da odmeri višino odškodnine.  (6) Pristojno sodišče iz prejšnjega odstavka odmeri odškodnino v nepravdnem postopku.  (7) Postopek in dokumentacijo za izplačilo odškodnine iz drugega odstavka tega člena ter pogoje za cenilce natančneje predpiše minister.  49. člen  (stroški)  (1) (črtan) .  (2) (črtan) .  (3) Imetnik živali, surovin, proizvodov, živil in odpadkov ter krme, uvoznik, izvoznik oziroma špediter je dolžan plačati stroške vseh drugih storitev za izvajanje ukrepov, ki so mu naloženi, razen stroškov iz 1., 2., 4., 6. (razen predpisanih, ki jih zagotavlja Uprava), 8., 10., 11., 12. in 13. točke 45. člena in 46. člena tega zakona. |
| V. PREDLOG, DA SE PREDLOG ZAKONA OBRAVNAVA PO NUJNEM OZIROMA SKRAJŠANEM POSTOPKU |
| (razlogi in posledice, zaradi katerih se predlaga nujni ali skrajšani postopek, razen za predlog zakona o ratifikaciji mednarodne pogodbe, ki se v skladu s 169. členom Poslovnika državnega zbora obravnava po nujnem postopku) |
| VI. PRILOGE |

|  |
| --- |
| * osnutki podzakonskih predpisov, katerih izdajo določa predlog zakona (minimalni standardi so v prilogi 4 Navodila za izvajanje Poslovnika Vlade Republike Slovenije št. 10) * Pravilnik o boleznih živali * Pravilnik o odškodninah na področju zdravja živali * Odlok o začasnih ukrepih za preprečevanje in obvladovanje okužbe z XXX * Pravilnik o registraciji obratov z gojenimi živalmi in zarodnim materialom ter določenih izvajalcev dejavnosti * Pravilnik o identifikaciji in registraciji goveda * Pravilnik o identifikaciji in registraciji enoprstih kopitarjev * Pravilnik o identifikaciji in registraciji čebelnjakov in stojišč * Pravilnik o identifikaciji ptic v ujetništvu in sledljivost valilnih jajc * Pravilnik o identifikaciji živali iz družine jelenov in kamel * Pravilnik o ukrepih in pogojih za promet in premike kopenskih živali, njihovega zarodnega materiala in določenih proizvodov živalskega izvora * Pravilnik o ukrepih in pogojih za vnos živali, zarodnega materiala in določenih proizvodov živalskega izvora iz tretjih držav * Pravilnik o pogojih za gojenje vodnih živali   Na podlagi 11., 12., 13., 18., 19., 21., 22. , 25., 26., 27. in 28. člena Zakona o zdravju živali (Uradni list RS, št. XX/2025) izdaja ministrica za kmetijstvo, gozdarstvo in prehrano    **Pravilnik**  **o boleznih živali**  I. SPLOŠNE DOLOČBE  1. člen (vsebina)  Ta pravilnik določa:   * podrobnejša pravila glede odgovornosti izvajalcev dejavnosti, osebja v stiku z živalmi in skrbnikov hišnih živali za zdravje živali * nacionalni seznam bolezni, vrste živali ter pravila za njihovo preprečevanje in obvladovanje * podrobnejši način izvajanja aktivnosti za vzpodbujanje izvajalcev dejavnosti in oseb, ki prihajajo v stik z živalmi, in skrbnikov hišnih živali, k pridobivanju, ohranjanju in krepitvi ustreznih znanj o zdravju živali * način prijavljanja vsakega razloga za sum prisotnosti ali ugotovitev prisotnosti bolezni s seznama in iz nacionalnega seznama bolezni ter povečano umrljivost ali znatno zmanjšanje stopnje proizvodnje brez jasnega vzroka * način sporočanja, obveščanja, poročanja in prijavljanja bolezni s seznama * kriterije in pogostnost veterinarskih obiskov * podrobnejši način izvajanja, pogostosti in vsebino spremljanja ter način financiranja; * pravila za pripravo in posodabljanje načrtov ukrepov in posebnih navodil * pogoje glede načina, vsebin in pogostosti izvajanja simulacijskih vaj * Podrobnejše ukrepe glede uporabe veterinarskih zdravil za bolezni s seznama; * Podrobnejše ukrepe in vsebino obveznih programov izkoreninjenja; * Podrobnejše ukrepe in vsebino neobveznih programov izkoreninjenja; * kliničnega pregleda, odvzema vzorcev in laboratorijskih preiskav * statuse, prost bolezni in načine ter postopke za ohranjanje teh statusov   2. člen  (pomen izrazov)  II. ODGOVORNOSTI IZVAJALCEV DEJAVNOSTI, OSEBJA V STIKU Z ŽIVALMI IN SKRBNIKOV HIŠNIH ŽIVALI  3. člen  (sum bolezni)  4. člen  (predhodni ukrepi)  III. OBVEŠČANJE, POROČANJE IN PRIJAVLJANJE BOLEZNI  5. člen  (obveščanje o boleznih)  6. člen  (poročanje o rezultatih)  IV. SPREMLJANJE  7. člen  (izvajanje spremljanja)  8. člen  (veterinarski obiski)  V. STATUS DRŽAVE PROST BOLEZNI  9. člen  (statusi)  10. člen  (ukrepi)  11. člen  (ohranjanje statusov)  VI. NAČRTI UKREPOV IN SIMULACIJSKE VAJE  12. člen  (načrti ukrepov)  13. člen  (simulacijske vaje)  VII. OZAVEŠČANJE IN IZOBRAŽEVANJE  14. člen  (aktivnosti)  VIII. PREHODNA IN KONČNA DOLOČBA  15. člen  (prenehanje veljavnosti)  Z dnem uveljavitve tega pravilnika preneha veljati Pravilnik o boleznih živali (Uradni list RS, št. 81/07 in 24/10).  16. člen  (začetek veljavnosti)  Ta pravilnik začne veljati naslednji dan po objavi v Uradnem listu Republike Slovenije.  Št.  Ljubljana,  EVA 2025-2330-  Mateja Čalušić  ministrica za kmetijstvo,  gozdarstvo in prehrano  Na podlagi 6. in 7. člena Zakona o zdravju živali (Uradni list RS, št. XXX/2025) ministrica za kmetijstvo gozdarstvo in prehrano izdaja  **Pravilnik**  **o odškodninah na področju zdravja živali**  I. SPLOŠNE DOLOČBE  1. člen (vsebina)   1. Ta pravilnik določa:  * bolezni živali, za katere se pri uresničevanju odrejenih ukrepov za njihovo zatiranje zagotavlja odškodnina za živali, ki so bile pri tem usmrčene ali zaklane, ter za predmete in surovine, ki so bili pri tem poškodovani, pokvarjeni ali uničeni, * pogoje za cenilce, dokumentacijo in postopek za izplačilo odškodnine * pristojni organ za uveljavljanje sofinanciranja s strani EU za izvajanje Uredbe (EU) 2021/690 Evropskega parlamenta in Sveta z dne 28. aprila 2021 o vzpostavitvi programa za notranji trg, konkurenčnost podjetij, vključno z malimi in srednjimi podjetji, področje rastlin, živali, hrane in krme in evropsko statistiko (program Enotni trg) ter o razveljavitvi uredb (EU) št. 99/2013, (EU) št. 1287/2013, (EU) št. 254/2014 in (EU) št. 652/2014 (UL L št. 153 z dne 3.5.2021, str. 1) v delu, ki se nanaša na specifične cilje programa, kot so določeni pod (e) drugega odstavka 3. člena.  1. Določbe tega pravilnika glede postopka za izplačilo odškodnine se uporabljajo tudi za postopek določitve odškodnine za živali, ki so bile izločene v diagnostične namene v skladu s XXXX. členom Pravilnika o boleznih živali (Uradni list RS, xxxxxx).   II. BOLEZNI ŽIVALI  3. člen  V Prilogi 1, ki je kot priloga sestavni del tega pravilnika, so določene bolezni živali, za katere se zagotavlja odškodnina.  III. CENILCI  IV. POSTOPEK ZA IZPLAČILO ODŠKODNINE  V. PREHODNA IN KONČNA DOLOČBA  xx. člen  (prenehanje veljavnosti)  Z dnem uveljavitve tega pravilnika preneha veljati Pravilnik o odškodninah na področju veterinarstva (Uradni list RS, št. 105/07 in 57/15).  xx. člen  (začetek veljavnosti)  Ta pravilnik začne veljati naslednji dan po objavi v Uradnem listu Republike Slovenije.  Št.  Ljubljana,  EVA 2025-2330-  Mateja Čalušić  ministrica za kmetijstvo,  gozdarstvo in prehrano  Na podlagi 4. člena in za izvrševanje 5. člena Zakona o zdravju živali (Uradni list RS, št. XXX) Vlada Republike Slovenije izdaja  **O D L O K**  **o začasnih ukrepih za preprečevanje in obvladovanje okužbe z XXXX**  I. SPLOŠNA DOLOČBA  1. člen  S tem odlokom se zaradi preprečitve novih izbruhov in širjenja bolezni XXX, začasno določa način izvrševanja premikov živali na ozemlju Republike Slovenije, drugi začasni ukrepi za preprečevanje in obvladovanje okužb z XXX ter pomoč policije, civilne zaščite in slovenske vojske pri izvajanju odrejenih ukrepov za preprečevanje širjenja in izkoreninjenje bolezni.  2. člen  Na celotnem območju Republike Slovenije velja popolna prepoved premikov živali v državo, iz države in po državi. Popolna prepoved velja najmanj 72 ur in se glede na epizootiološko situacijo ter na predlog Državnega središča za nadzor bolezni, lahko podaljša.  3. člen  Pri zagotavljanju upoštevanja prepovedi izvaja nadzor policija  4. člen  Civilna zaščita…… razkuževanje na »meji«….  5. člen  Slovenska vojska pri razkuževanju  6. člen  Odlok začne veljati z dnem objave v Uradnem listu RS.  Št.  Ljubljana, dne  EVA Vlada Republike Slovenije  **Dr. Robert Golob**  predsednik  Na podlagi 34., 35., 36., 37., 39., 42., 44., 45., 49., 50., 67., 69. in 70. člena Zakona o zdravju živali (Uradni list RS, št. XXX) ministrica za kmetijstvo, gozdarstvo in prehrano izdaja  **Pravilnik**  **o registraciji obratov z gojenimi živalmi in zarodnim materialom ter določenih izvajalcev dejavnosti**  1. člen  (vsebina)  Ta pravilnik določa:   * način vodenja registra obratov * vsebino podatkov, ki jih je treba sporočiti, način sporočanja podatkov in sprememb * obveščanje * izvzetja obratov od obveznosti registracije * vsebino, obliko, vodenje in vzdrževanje evidenc * način priglasitve informacij v register obratov * način dostopa do podatkov iz zbirk podatkov in sporočanja sprememb * vrsto in vsebino podatkov, ki so na voljo izvajalcu dejavnosti za elektronsko izmenjavo * način izvajanja dejavnosti registracije, ki jo kot preneseno nalogo izvajajo veterinarji in pooblaščene pravne osebe * način delovanja registra obratov v primeru nedelovanja informacijsko-komunikacijskih tehnologij   člen  (končna določba)  Ta pravilnik začne veljati petnajsti dan po objavi v Uradnem listu Republike Slovenije.  Št.  Ljubljana, dne  EVA  Mateja Čalušić  ministrica  Na podlagi 45., 46., 47. in 48. člena Zakona o zdravju živali (Uradni list RS, št. XX/2025) izdaja ministrica za kmetijstvo, gozdarstvo in prehrano  **Pravilnik**  **o identifikaciji in registraciji goveda**  1. člen  (vsebina)  Ta pravilnik določa:   * sistem za identifikacijo in registracijo gojenih živali iz vrst goveda * odobritev sredstev za identifikacijo goveda * izdajo identifikacijskega dokumenta za govedo * način vodenja Centralnega registra goveda * vodenje registra goveda v obratu * pridobitev statusa proizvajalca sredstev za identifikacijo goveda * način priglasitve informacij v Centralni register goveda * podrobnejše postopke za odobritev in dobavljanje sredstev za identifikacijo goveda * način izvajanja dejavnosti registracije, sledljivosti in beleženja premikov, ki jih kot prenesene naloge izvajajo veterinarji in pooblaščene pravne osebe * način delovanja sistema identifikacije in registracije goveda v primeru nedelovanja informacijsko-komunikacijskih tehnologij   člen  (končna določba)  Ta pravilnik začne veljati petnajsti dan po objavi v Uradnem listu Republike Slovenije.  Št.  Ljubljana, dne  EVA  Mateja Čalušić  Ministrica  Na podlagi 45., 46., 47. in 48. člena Zakona o zdravju živali (Uradni list RS, št. XXX) ministrica za kmetijstvo, gozdarstvo in prehrano izdaja  **Pravilnik**  **o identifikaciji in registraciji enoprstih kopitarjev**  1. člen  (vsebina)  Ta pravilnik določa:   * sistem za identifikacijo in registracijo gojenih živali iz vrst enoprstih kopitarjev * odobritev sredstev za identifikacijo enoprstih kopitarjev * izdajo identifikacijskega dokumenta za enoprste kopitarje * način vodenja Centralnega registra enoprstih kopitarjev * vodenje registra enoprstih kopitarjev v obratu * pridobitev statusa proizvajalca sredstev za identifikacijo enoprstih kopitarjev * način priglasitve informacij v Centralni register enoprstih kopitarjev * podrobnejše postopke za odobritev in dobavljanje sredstev za identifikacijo enoprstih kopitarjev * način izvajanja dejavnosti registracije, sledljivosti in beleženja premikov, ki jih kot prenesene naloge izvajajo veterinarji in pooblaščene pravne osebe * način delovanja sistema identifikacije in registracije enoprstih kopitarjev v primeru nedelovanja informacijsko-komunikacijskih tehnologij   člen  (končna določba)  Ta pravilnik začne veljati petnajsti dan po objavi v Uradnem listu Republike Slovenije.  Št.  Ljubljana, dne  EVA  Mateja Čalušić  ministrica  Na podlagi 47. člena Zakona o zdravju živali (Uradni list RS, št. XX/2025) izdaja ministrica za kmetijstvo, gozdarstvo in prehrano  **Pravilnik**  **o identifikaciji in registraciji čebelnjakov in stojišč**  **1. člen**  **(vsebina)**  Ta pravilnik določa:   * sistem za identifikacijo in registracijo obratov, ki gojijo medonosne čebele (čebelnjaki in stojišča) * način vodenja Centralnega registra čebelnjakov * sporočanje podatkov o premikih in številu čebeljih družin * način priglasitve informacij v Centralni register čebelnjakov * dodeljevanje registrskih številk za identifikacijo čebelnjakov * način delovanja sistema označevanja in registracije čebelnjakov in stojišč v primeru nedelovanja informacijsko-komunikacijskih tehnologij   ….. PREHODNA IN KONČNA DOLOČBA  15. člen  (prenehanje veljavnosti)  Z dnem uveljavitve tega pravilnika preneha veljati Pravilnik o označevanju čebelnjakov in stojišč (Uradni list RS, št. 117/08, 55/13 in 92/15).  16. člen  (začetek veljavnosti)  Ta pravilnik začne veljati naslednji dan po objavi v Uradnem listu Republike Slovenije.  Št.  Ljubljana,  EVA 2025-2330-  Mateja Čalušić  ministrica za kmetijstvo,  gozdarstvo in prehrano  Na podlagi 45., 46. in 47. člena Zakona o zdravju živali (Uradni list RS, št. XXX) ministrica za kmetijstvo, gozdarstvo in prehrano izdaja  **Pravilnik**  **o identifikaciji ptic v ujetništvu in sledljivosti valilnih jajc**  1. člen  (vsebina)  Ta pravilnik določa:   * sistem za identifikacijo ptic v ujetništvu in sledljivosti valilnih jajc * odobritev sredstev za identifikacijo ptic v ujetništvu * vodenje evidence ptic v ujetništvu v obratu * pridobitev statusa proizvajalca sredstev za ptic v ujetništvu * podrobnejše postopke za odobritev in dobavljanje sredstev za ptic v ujetništvu   člen  (končna določba)  Ta pravilnik začne veljati petnajsti dan po objavi v Uradnem listu Republike Slovenije.  Št.  Ljubljana, dne  EVA  Mateja Čalušić  ministrica  Na podlagi 45., 46. in 47. člena Zakona o zdravju živali (Uradni list RS, št. XXX) ministrica za kmetijstvo, gozdarstvo in prehrano izdaja  **Pravilnik**  **o identifikaciji živali iz družine jelenov in kamel**  1. člen  (vsebina)  Ta pravilnik določa:   * sistem za identifikacijo gojenih živali iz družine jelenov in kamel * odobritev sredstev za identifikacijo jelenov in kamel * vodenje evidence jelenov in kamel v obratu * pridobitev statusa proizvajalca sredstev za identifikacijo jelenov in kamel * podrobnejše postopke za odobritev in dobavljanje sredstev za identifikacijo jelenov in kamel   člen  (končna določba)  Ta pravilnik začne veljati petnajsti dan po objavi v Uradnem listu Republike Slovenije.  Št.  Ljubljana, dne  EVA  Mateja Čalušić  Ministrica  Na podlagi 53., 54., 55., 57., 65. in 66. člena Zakona o zdravju živali (Uradni list RS, št. XXX) ministrica za kmetijstvo, gozdarstvo in prehrano izdaja  **Pravilnik**  **o ukrepih in pogojih za promet in premike kopenskih živali, njihovega zarodnega materiala in določenih proizvodov živalskega izvora**  1. člen  (vsebina)  Ta pravilnik določa:   * pojme * pogoje za premike gojenih kopenskih živali v zaprte obrate; * pogoje za premike gojenih kopenskih živali za znanstvene namene; * odstopanja glede rekreativne uporabe, športnih in kulturnih dogodkov, dela v bližini meja in paše; * postopek najave pošiljke za premik gojenih kopenskih živali v drugo državo članico; * postopek za uradno obveščanje o premikih proizvodov živalskega izvora (kadar veljajo omejitve iz naslova bolezni živali); * nacionalne ukrepe za kopenske živali;   x. člen  (končna določba)  Ta pravilnik začne veljati petnajsti dan po objavi v Uradnem listu Republike Slovenije.  Št.  Ljubljana, dne  EVA  Mateja Čalušić  ministrica  Na podlagi 76., 77. in 78. člena Zakona o zdravju živali (Uradni list RS, št. XX/2025) izdaja ministrica za kmetijstvo, gozdarstvo in prehrano  **Pravilnik**  **o  ukrepih in pogojih za vnos živali, zarodnega materiala in določenih proizvodov živalskega izvora iz tretjih držav**  I. SPLOŠNE DOLOČBE  1. člen (vsebina)  Ta pravilnik določa:   * pojmi * pravila za določitev seznama tretjih držav, iz katerih je dovoljen vstop določenih vrst živali, zarodnega materiala ali proizvodov živalskega izvora v Slovenijo; * pravila za določitev zdravstvenih pogojev za vstop določenih vrst živali, zarodnega materiala ali proizvodov živalskega izvora v Slovenijo; * pogoji za veterinarska spričevala, deklaracije in druge dokumente za vstop določenih vrst živali, zarodnega materiala ali proizvodov živalskega izvora v Slovenijo;   VIII. PREHODNA IN KONČNA DOLOČBA  15. člen  (prenehanje veljavnosti)  Z dnem uveljavitve tega pravilnika preneha veljati Pravilnik o xxxxxx (Uradni list RS, št. XXX).  16. člen  (začetek veljavnosti)  Ta pravilnik začne veljati naslednji dan po objavi v Uradnem listu Republike Slovenije.  Št. Mateja Čalušić  Ljubljana, ministrica za kmetijstvo,  EVA 2025-2330- gozdarstvo in prehrano  Na podlagi 13., 22. , 25., 29., 67., 68., 70. in 75., člena Zakona o zdravju živali (Uradni list RS, št. XXX) ministrica za kmetijstvo, gozdarstvo in prehrano izdaja  **Pravilnik o pogojih za gojenje vodnih živali**  1. člen  (vsebina)  Ta pravilnik določa:   * pojme * odstop od registracije * podrobnejše kriterije in pogostnost veterinarskih obiskov v obratih akvakulture * odobritev obratov akvakulture (vsebina vloge, postopek od vloge do odobritve, morebitna odstopanja od zahteve za odobritev) * ukrepe biološke varnosti, zahteve glede prevoznih sredstev glede preprečevanja bolezni * načrt pregledov na podlagi ocene tveganja, kriteriji za določitev stopnje tveganja * nacionalne ukrepe za bolezni z nacionalnega seznama * karantene * zahteve za okrasne vodne živali * sum, potrditev bolezni, ukrepe (s seznama, nacionalna lista) * sanacije obratov akvakulture * nadzor in ukrepi pri prostoživečih vodnih živalih * programe spremljanja za bolezni kategorije C (vloga, vsebina vloge, postopek) * statuse prost bolezni (vsebina vloge, postopek) * splošno premiki (odstopanje – 67., 69. in 70. člen zakona)   člen  (končna določba)  Ta pravilnik začne veljati petnajsti dan po objavi v Uradnem listu Republike Slovenije.  Št.  Ljubljana, dne  EVA  Mateja Čalušić  ministrica   * MSP-test (za celovito presojo posledic na gospodarstvo, predvsem za mala in srednje velika podjetja, je pri pripravi vseh predlogov zakonov, z izjemo zakonov iz petega odstavka 8.b člena Poslovnika Vlade Republike Slovenije, obvezna uporaba MSP-testa), |